
CAPITOLUL | 
Moartea lui John Millinborn 


„Nu ştiu dacă există o lege care să mă împiedice să o fac 
dar, dacă există, va trebui să cauţi să o ocoleşti. Eşti jurist deci 
vei şti ce-i de făcut.” 

Muribundul privi fix în ochii vechiului său prieten, care îl 
privea cu milă şi citi în ochii lui un consimţământ. Nu se putea 
imagina diferenţă mai mare ca cea existentă între cel culcat în 
pat şi silueta fină, îngrijită a celui ce era aşezat lângă el. John 
Millinborn, bine clădit, fusese un sportiv, cu voce puternică şi 
mâini mari şi îndemânatice; James Kitson iubise întotdeauna 
studiul, îşi petrecuse viaţa în birourile prăfuite ale tribunalelor. 

Şi totuşi, între cei doi oameni — armatorul milionar şi 
marele avocat — aşa de diferiţi în gusturile lor şi felul de viaţă, 
există o prietenie profundă şi sinceră. „Voi face tot posibilul, 
John. Dar îi laşi acestei fete o mare responsabilitate cu suma de 
2 milioane şi jumătate de lire.” 

„Mă eliberez de o responsabilitate şi mai mare, Jim. La 
moartea tatălui meu am primit eu şi sora mea câte o sută de mii 
de lire. Eu mi-am sporit partea şi am făcut un milion dar nu asta 
e important. Pentru că sora mea era bogată şi cu un caracter 
independent şi-a stricat viaţa; ştiindu-se că are bani, bărbaţii cei 
mai josnici au înconjurat-o şi ea l-a ales pe cel mai rău dintre ei”. 

După ce tăcu un moment pentru a-şi recăpăta respiraţia, 
continuă: „S-a căsătorit cu un mizerabil care a ruinat-o, i-a 
cheltuit ultimul ban şi a abandonat-o plină de datorii, cu o fetiţă 
de o lună. Sărmana mea Grace a murit... el s-a recăsătorit. Am 
încercat să iau copilul dar el l-a păstrat ca zălog. l-am pierdut 
urma când fetiţa avea doi ani şi nu am mai regăsit-o. Abia acum 
o lună am aflat totul. 

Acest om era un escroc internaţional, căutat de poliţie. 

A fost arestat la Paris şi condamnat sub numele lui 
adevărat, căci cel cu care se căsătorise era fals. La eliberare şi-a 
reluat numele adevărat şi, bineînţeles, a schimbat şi numele 
copilului”. 

Avocatul se înclină: 

— Şi vrei ca eu ... 

— Inregistrează testamentul meu şi caut-o pe Olivia 
Predeaux. Ea nu trăieşte sub acest nume; ştii numele pe care-l 
poartă şi ţi-am spus unde locuia. Nimeni nu o cunoaşte pe Olivia 
Predeaux; tatăl său a dispărut când avea şase ani şi probabil că 
este mort iar mama sa vitregă care a crescut-o, ignoră rudenia ei 
cu mine; apoi a murit şi ea şi micuța munceşte de la vârsta de 
cincisprezece ani. 

— Deci nu trebuie să-i spun nimic? 

— Nu înaintea căsătoriei. Supravegheaz-o Jim! cheltuieşte 
oricât şi nu căuta s-o influenţezi... doar dacă nu cade în mâinile 
unui mizerabil. 

Vocea sa, care îşi reluase vechea forţă, încetă deodată şi 
capul îi căzu pe pernă... 

Kitson se sculă şi alergă la uşă. Aceasta ducea spre un 
salon spaţios prin ferestrele căruia, larg deschise, se vedea o 
mare suprafaţă a câmpiei din Sussex. Un bărbat era aşezat pe 
marginea ferestrei cu bărbia în mână privind largul câmpiei. 

Avea circa 30 de ani şi purta bărbuţă. S-a sculat când 
avocatul a intrat în cameră. 

— E ceva în neregulă? întrebă el. 

— Cred că a leşinat. Vrei să vii doctore? 

Tânărul se îndreptă rapid spre pat şi examină bolnavul. 

— Ei, bine? 

Doctorul dădu din cap: 

— Greu de spus. Inima este epuizată. Are un medic de 
casă? 

— După câte ştiu, nu. Detestă medicii şi de altfel nu a fost 
niciodată bolnav. Mă întreb cum de v-a suportat. 

— N-avea de ales pentru că i s-a făcut rău în tren. Eram din 
întâmplare în acelaşi compartiment. L-am adus aici şi m-a rugat 
să rămân. Este ciudat că un om atât de bogat ca domnul 
Millinborn să nu fie însoţit de un servitor, şi să trăiască singur în 
această casă nu mai mare ca o vilă oarecare. 

Cu toată neliniştea sa, Kitson nu se putu împiedica să nu 
râdă. 

— Aparține acelei specii de oameni cărora nu le place să se 
afişeze. Nu cred că a cheltuit mai mult de o mie de lire pe an 
pentru el în orice perioadă a vieţii. E prudent să-l lăsăm singur? 

Doctorul făcu un gest de neputinţă. 

— Nu pot să fac nimic, nu mi-a permis să chem un specialist 
şi cred că a avut dreptate. Se întoarse la căpătâiul bolnavului şi 
avocatul îl urmă. John Millinborn părea că avea un somn agitat şi, 
după ce doctorul îl examină din nou, cei doi bărbaţi se 
reîntoarseră în salon. 

— Şi-a făcut testamentul? 

— Da! răspunse Kitson. 

— Aş avea nevoie de stricnină! zise deodată doctorul, în caz 
că...? 

— Trimitem pe cineva sau preferi să merg eu? propuse 
Kitson. Se poate găsi în comună. 

Doctorul făcu un semn afirmativ: 

— Prefer să mergeţi dvs. Am trimis maşina la Eastbourne ca 
să caute ce n-am găsit aici. Mi-e teamă ca farmacistul să nu 
refuze să dea servitorului stricnina chiar cu reţeta mea căci nu 
sunt de pe aici. 

— Voi merge cu plăcere, mersul îmi va face bine, zise 
avocatul. Dacă putem face ceva pentru a prelungi viaţa 
sărmanului meu prieten... 

Doctorul scrise reţeta şi o dădu lui Kitson. Hill Lodge, 
proprietatea lui John Millinborn se află pe vârful unei coline. La 
jumătatea sa drumul străbătea o pădurice de frasini pe care John 
Millinborn o populase cu fazani. In momentul în care Kitson intră 
pe plantație auzi un zgomot de crengi călcate. 

— Cu siguranţă că nu am dreptul să fiu aici! spuse un 
bărbat cu o voce răguşită, îndreptându-se spre avocat. 

Necunoscutul avea o atitudine degajată şi făcea tot 
posibilul să atenueze impresia defavorabilă a aspectului său 
neplăcut. Putea să aibă la fel de bine 50 sau 60 de ani. Hainele 
sale rupte şi slinoase erau totuşi bine croite. Cămaşa era 
murdară, cu gulerul zdrenţuit, dar cravata sa şifonată era 
împodobită cu o camee. Faţa lui a atras atenţia lui Kitson: era 
ceva diabolic în figura lui buhăită, în ochii întunecaţi ce luceau 
sub sprâncenele negre şi groase. 

— Bănuiesc că nu am dreptul să fiu aici. Ciudat, foarte 
ciudat. 

Râse ca un astmatic şi deodată începu să spună obscenităţi 
încât avocatul rămase uluit. 

— Scuze... scuze! spuse oprindu-se la fel de brusc cum 
începuse. Vezi, când un gentleman are necazuri... Se căută în 

buzunare şi scoase un monoclu pe care-l puse la ochi. Era în 
aspectul acestei epave umane ceva cinic care-l nelinişti pe 
avocat. 

— Nu am dreptul?! Dacă aş putea să fac ceea ce doresc aş 
suci gâtul la toată lumea. 

— Ce cauţi aici? îl întrebă sever, avocatul. Eşti pe o 
proprietate particulară! 

— N-am dreptul? n-am dreptul? Bine... îşi scoase melonul cu 
un gest larg arătându-şi chelia, se întoarse şi plecă legănându- 
se. 

Kitson se grăbi spre comună. După o oră se întoarse la vilă. 
Doctorul stătea la fereastră. 

— Cum se simte? 

— Aproape la fel. A avut o criză. Aţi adus stricnina? Luă 
pachetul cu medicamente şi-l puse pe marginea ferestrei. 

— Sincer, doctore! ce crezi de starea lui? 

— Nu cred că-şi va recăpăta cunoştinţa. 

Avocatul avu un şoc. Sperase că finalul nu va fi atât de 
aproape. Merse spre camera prietenului său urmat de medic. 

John Millinborn zăcea pe spate, cu ochii închişi. Faţa sa era 
palidă, cu mâinile crispate la gât iar cămaşa sfâşiată la piept. 
Avocatul se aplecă cu ochii umezi şi puse mâna pe fruntea lui. 

— John! John! murmură el cu ochii în lacrimi. Işi şterse faţa 
cu batista şi merse la fereastră... privi peisajul, apoi începu să se 
plimbe prin cameră. Bolnavul nu se mişcase. Avocatul se gândi 
la fata ştiută numai de el: ce va face cu milioanele pe care le va 
moşteni în curând? 

— Jim...Jim! 

Se întoarse brusc. Era vocea lui John Millinborn. 

— Vino repede! Doctorul se repezi spre patul bolnavului. 
Millinborn se ridicase şi privea fix pe avocat. 

— Jim, el... Capul îi recăzu pe piept şi doctorul îl întinse cu 
grijă pe pat. 

— Ce s-a întâmplat John? Spune-mi prietene... 

— Mi-e teamă că nu mai e nimic de făcut! spuse medicul 
acoperindu-l cu cearceaful. 

— Este mort? 

Cu un gest îl invită în salon. 

— lată un lucru ciudat. Cine este? 

Arătă prin fereastră silueta greoaie a unui bărbat care 
alerga ca un nebun în direcţia păduricei. Kitson recunoscu 
bărbatul: era vizitatorul nepoftit pe care-l întâlnise în pădurice. 
Dar era în fuga sa, ca şi în aspectul său îngrozit, ceva aşa de 
uimitor încât avocatul uită tragedia pe care o trăia. Doctorul era 
palid ca şi cum resimțea şi el groaza ce cauza această fugă. 

Kitson se reîntoarse în camera unde odihnea muribundul, 
dar rămase țintuit pe pragul uşii. 

— Doctore, doctore! chemă el. 

Doctorul îi urmă privirea: ceva cădea din pat spre podea, 
ceva roşu şi oribil. Kitson strânse din dinţi şi mergând spre pat 
ridică cearceaful. Se dădu înapoi îngrozit căci din pieptul lui John 
Millinborn ieşea mânerul unui pumnal! 


CAPITOLUL II 
Beţivul domn Beale 


Cabinetul Dr. van Heerden ocupă unul din cele patru 
apartamente din parterul imobilului cunoscut sub numele de 
Krooman Chambers. 

Acest edificiu fusese construit de un bogat filantrop pentru 
a pune la dispoziţie, la un preţ mic, apartamente mici dar bine 
situate, celor mai puţin înstăriți. Doctorul van Heerden avea 
cabinetul său în această casă de şase ani. În timpul războiului 
fusese bănuit de spionaj, fără a putea fi dovedit. Născut în 
Germania, lângă frontiera cu Olanda, purta nume olandez. 
Ocupa apartamentul cel mai mare al casei, una din camere 
servindu-i ca laborator căci avea pasiunea cercetărilor. 

Moartea misterioasă a lui John Millinborn îi fu de folos căci 
fiind medicul milionarului îi crescu brusc popularitatea. 

Teoria sa că moartea fusese provocată de cineva intrat pe 
fereastră în timpul când cei doi bărbaţi erau în salon, fusese 
admisă pentru că poliţia găsise urme de paşi în faţa ferestrei. 

La trei luni după crimă doctorul se afla în holul de la 
intrarea spre apartamente privind trecătorii. Era ora şase seara 
şi străzile erau foarte animate. Fuma o ţigară şi era mai puţin 
atent decât părea, la spectacolul străzii. 

După plecarea ultimului bolnav uşa cabinetului său, cu 
ferestre verzi fusese închisă. Deodată tresări când văzu o tânără 
venind spre el dinspre Oxford Street. La ora aceea circulau 
puţine maşini aşa că fata mergea pe mijlocul străzii. Era 
îmbrăcată cu o eleganţă naturală într-un costum albastru cu 
guler alb. Olivia Cresswell avea un farmec greu de definit. Ridică 
mâna cu un gest simplu şi natural şi salută doctorul cu un surâs 
strălucitor. 

— Ei bine, domnişoară Cresswell, de mult nu te-am văzut. 

— Două zile! spuse ea cu un ton solemn. Medicii cunosc 
remedii pentru asemenea situaţii? 

— Nu fiţi răutăcioasă cu meseria mea. V-aţi schimbat 
apartamentul. 

— D-ra Millit pretinde că nu poate să-mi dea altul. 

— Este ruşinos. l-ai vorbit de Beale? 

— Da! (...şi imitând scena trăită: ) D-ră Millit, ştii că domnul 
ce locuieşte vis-a-vis de mine este mereu beat? V-a deranjat? m- 
a întrebat ea. Beţivii mă deranjează întotdeauna! am răspuns eu. 
lar d-l Beale vine acasă în fiecare seară într-o stare deplorabilă. 

Fata făcu o grimasă şi îşi reluă acrul serios. 

— Ea mi-a declarat că dacă d-l Beale nu-mi vorbeşte şi mă 
lasă în pace, totul e O.K. Dealtfel apartamentul este minunat şi 
ieftin aşa că nu mă pot hotărî să-l părăsesc. Vă sunt 
recunoscătoare că m-aţi recomandat, căci d-ra Millit nu este 
binevoitoare cu tinerele singure! spuse ea zâmbind. 

— Mă gândeam la felul ciudat în care ne-am întâlnit. 

Împrejurările întâlnirii lor fuseseră curioase. Era casieră într- 
un mare magazin. El plătise cumpărăturile cu o hârtie falsă de 
cinci lire. Când se descoperise, ea avusese neplăceri, fiind 
nevoită să suporte această sumă importantă pentru ea. Şi atunci 
se produse miracolul. Doctorul a revenit scuzându-se şi 
explicând că păstra biletul ca o curiozitate întrucât la primirea lui 
fiind bine imitat, nu-şi dădu seama... 

— Aţi început cu rolul intrigantului şi aţi terminat cu rolul 
zânei bune! spuse ea. Nu aş fi ştiut fără dumneata că era un 
apartament liber şi nu aş fi fost admisă de d-ra Millit dacă nu se 
temea de d-ta. 

Pe când se pregătea să plece o reţinu o exclamaţie de 
mânie a doctorului. 

— Ce mai este? Aha, numărul 4. 

Ea se apropie şi privi la bărbatul care provocase exclamaţia 
doctorului. Oare de ce face asta? Cum poate un bărbat să ajungă 
în halul ăsta? 

Bărbatul mergea clătinându-se pe trotuarul opus ca şi când 
ar fi mers pe o frânghie. Cu toată cravata strâmbă, pălăria 
murdară, făcea impresia unui bărbat bine. Dar cu părul blond 
care-i cădea pe frunte şi cu pălăria căzută pe ceafă, era fără 
prestanţă. 

Incercă cu ajutorul bastonului să-şi ţină echilibrul pe 
bordura trotuarului. Aluneca, se redresa, aluneca din nou, şi... 
renunțând, traversă strada spre casă. Deodată, recunoscându-l 
pe doctor îl salută. 

— O vreme magnifică dragă Esculap! spuse cu o voce 
nesigură dar cu veselie în ochi. O vreme minunată pentru 
tripanosoma şi toţi ceilalţi microbi pe care-i am. Avu pentru 
doctor un surâs suav ignorând privirea aluzivă a acestuia către 
tânăra fată ce se retrase pentru a nu fi amestecată în discuţie. 
Vă părăsesc, doctore pentru a mă sui la etajul superior, departe 
de mirosurile perverse ale ştiinţei şi de momeala fatală a 
frumuseţii. Ridică pălăria şi urcă, clătinându-se, scara de piatră 
apoi dispăru după colţ şi se auzi trântindu-se o uşă. 

— Oribil! murmură fata... şi totuşi... 

— Totuşi? 

— Mi-a părut caraghios... Dar ce păcat! E tânăr şi cu 
siguranţă bine educat. Clătină tristă din cap apoi urcă şi ea. 

Pe palier erau trei uşi: numerele 4, 6 şi 8. Privi cu teamă 
când trecu pe lângă numărul 4 dar nu auzi nici un zgomot aşa că 
intră la nr. 6 şi închise uşa. Apartamentul era compus din două 
camere: dormitor şi salon, baie şi o mică bucătărie. Chiria era 
foarte mică (un sfert din salariu). După ce-şi pregăti ceaiul luă o 
gustare gândindu-se bucuroasă la doctor ca la un prieten 
inteligent şi corect: nu încercă să-i ia mâna (ca unii clienţi) sau 
să o sărute (ca unii colegi). A mâncat încet citind ziarele de seară 
până se întunecă. Apoi ieşi pe culoar. Trecând prin faţa camerei 
nr. 4 văzu uşa întredeschisă. Pentru a evita o întâlnire cu beţivul 
se îndreptă spre apartamentul nr. 8 al doctorului. Dar la uşa 
acestuia era un anunţ: „Mă voi înapoia la miezul nopţii”. 

Cobori în stradă până la tutungeria din colţ. La înapoiere 
acasă observă silueta unui bărbat la poarta, casei. Trecând pe 
lângă el nu i s-a părut cunoscut. Era mic şi solid. Urcă scara în 

fugă şi văzu deschise uşile la apartamentul nr. 4 şi la al său, deşi 
era sigură că la plecare îşi încuiase apartamentul. Infricoşată, nu 
ştia ce să facă: ar fi intrat pe lumină dar nu pe întuneric! 
Făcându-şi curaj intră totuşi. Deodată o opri un zgomot. Era ca şi 
cum cineva umbla la o mobilă. 

— Cine e? întrebă ea. Neprimind răspuns înaintă cu un pas. 
Deodată o mână îi apucă mâneca bluzei în timp ce auzi o 
respiraţie adâncă. Oprindu-şi un strigăt se smulse şi fugi pe 
culoar trântind uşa. Se opri la nr. 4 bătând disperată în uşă. 

Beat sau nu, este totuşi bărbat! îşi zise. 

Uşa se deschise şi Beale o întrebă: 

— Ce s-a întâmplat? 

— La mine este un bărbat necunoscut... stă pe întuneric... 
un bărbat! 

Beale îi ceru cheia şi luând o lanternă şi un revolver, intră în 
apartamentul fetei. 

— Sus mâinile! auzi vocea lui autoritară. O altă voce 
mormăi nervos câteva cuvinte în vreme ce Beale o chema: Fă 
lumină fără frică... îl ţin eu la respect în salon. 

Intr-un colţ al camerei, un bărbat palid, cu aspect 
bolnăvicios cu un cap prea mare pentru corpul său, era cu 
mâinile ridicate tremurând de frică. Beale îl percheziţionă: lasă 
mâinile jos şi goleşte-ţi buzunarele! 

Bâlbâindu-se într-o limbă necunoscută, bărbatul se execută. 

— Ce este asta? întrebă Beale arătând o hârtie pe care era 
un semn care ar putea fi 6 sau 8. 

— Am înţeles. Goleşte şi buzunarul interior al hainei. 
Bărbatul îi întinse un portvizit, pe care Beale îl deschise, înăuntru 
găsi un pliculeţ cu pudră. | se adresă în germană pe un ton 
sever. 

Bărbatul aproba din cap şi repeta mereu ceva ceea ce 
părea a fi „rău”. 

— Vă las puţin, spuse Beale. După câteva clipe reapăru 
perfect lucid, cu privire clară, părul pieptănat şi cu un aer serios 
îi spuse fetei: D-ră Cresswell, îţi cer o mare favoare. 

— O voi satisface... dacă este posibil! zise ea surâzând. 

— Nu cer decât să nu vorbiţi nimănui despre ce aţi văzut 
aici astă seară. 

— Nimănui? nici doctorului? 

— Nici lui! Daţi-mi cuvântul de onoare. 

— Promit! spuse fata după o clipă de gândire. 

— Să nu vă temeţi de individ. Eu îl aşteptam... 

— L-aţi aşteptat? Unde? 

— In apartamentul doctorului, spuse el liniştit. Suntem rivali 
în domeniul ştiinţei şi... 

— Dar cum aţi intrat? 

— Cu cheia asta. Nu uita promisiunea dumitale. Omul nu 
ştia dacă trebuie să intre la numărul 8, la doctor, sau la 6. Ori, 
cheia deschide ambele uşi. Şi iată ce aşteptam... 

Desfăcând cu grijă pacheţelul găsit la omuleţ îl puse pe 
masă: conţinea puţină pudră de culoare verzuie. 

— Ce este? întrebă ea cu teamă presimţind un mare pericol. 

— Asta, spuse Beale este imitaţia „ruginii verzi” sau, cu alte 
cuvinte „teroarea verde”. 

— Ce înseamnă „rugina verde”? Ce poate face? 

— Sper să nu aflăm niciodată! spuse el cu spaimă în ochi. 


CAPITOLUL Ill 
Punsonby dă afară o salariată 


Olivia Cresswell se trezi devreme, se spălă şi-şi pregăti 
micul dejun. Plecând la serviciu, pe drum îşi dădu seama că este 
neliniştită la gândul promisiunii făcute beţivului Beale de a nu-i 
spune nimic bunului Dr. van Heerden. Dar... era o coincidenţă 
faptul că aceeaşi cheie descuia două uşi? 

Intrând la serviciu, în marele magazin de confecţii Pun- 
sonby, se găsi faţă în faţă cu Beale. Acesta era îmbrăcat îngrijit, 
elegant chiar, spre uimirea ei. 

— Scuză-mă, d-ră Cresswell, pot să-ţi spun două vorbe? 

— Aş fi preferat alt loc şi alt moment! spuse fata. 

— Te înţeleg dar nu te rețin decât două minute. Şi eu sunt 
grăbit spre serviciul meu deşi nu se pare. Am un birou în City şi 
te rog din nou să păstrezi secretul: sunt expert în grâne. 

— Expert în grâne? întrebă ea intrigată. 

— Pare ciudat nu-i aşa? Am însă nevoie de o secretară 
particulară. Biroul este agreabil, salariul bun şi munca uşoară. 
Eşti dispusă să primeşti? 

— Eşti foarte amabil, d-le Beale şi mă obligi şi mai mult dar 
nu doresc să părăsesc magazinul. 

— Ghinionul meu! spuse el. Pot să te asigur însă că dacă vei 
lucra la mine nu te voi deranja prin comportarea mea. In plus te 
rog să-mi promiţi că dacă părăseşti cumva actualul servici, te vei 
angaja numai la mine. 

— Dacă îmi voi schimba serviciul — spuse ea râzând — îmi 
voi oferi inestimabilele mele calităţi... dar acum mă grăbesc. Iţi 
sunt recunoscătoare pentru cele ce ai făcut aseară pentru mine. 

El o privi fix şi spuse: 

— Nu-mi amintesc nimic şi ţi-aş fi recunoscător dacă ai uita 
şi d-ta. 

li strânse mâna, ridică pălăria şi plecă brusc. Ea îl urmări cu 
privirea apoi intră la serviciu. In marele vestiar se întâlni cu o 
fată brună ar privire gânditoare. 

— Bună ziua! spuse Olivia mai mult din politeţe decât din 
prietenie. 

Hilda Glaum era elveţiană de origine, drăguță, puţin cam 
misterioasă şi tăcută. 

— Bună ziua! răspunse scurt. Ai urcat sus? 

— Nu, de ce? 

— Aşa, pentru nimic. 

Olivia urcă la etaj unde era micul său birou. Ea şi Hilda 
primeau corespondenţa, controlau banii sosiți prin poştă şi 
transmiteau comenzile diverselor servicii. Pe masă erau trei 
pachete sigilate şi un tânăr aştepta să-i semneze de primire. 
Ceea ce ea făcu după verificarea necesară. Era singură căci 
Hilda nu o urmase. Lăsă să cadă pe masă conţinutul primului 
pachet, când directorul apăru la fereastra biroului şi-i făcu semn 
să vină la el. Ea ieşi fără a bănui ce-o aşteaptă. 

— D-ră Cresswell, spuse el, regret că nu te-am văzut înainte 
de a te dezbrăca. Vrei să vii în biroul meu... 

— Bineînţeles, d-le White! răspunse ea mirată. 

El trecu primul, cu aer important şi-o pofti să ia loc. 
Aşezându-se în fotoliu, privi în plafon şi-i spuse: 

— Îmi pare rău d-ră Cresswell... am o obligaţie neplăcută de 
îndeplinit. 

— Obligaţie neplăcută? spuse ea îngrozită. 

— Trebuie să-ţi spun că firma Punsonby nu mai are nevoie 
de serviciile d-tale. 

Ea rămase consternată. 

— Nu mai are nevoie de serviciile mele? Vreţi să spuneţi că 
voi fi şomeră? 

— Pe lângă luna de preaviz îţi vom plăti o lună de salariu 
plus săptămâna în curs. 

— Dar pentru ce sunt dată afară? 

D-l White, care deschisese ochii un moment pentru a o 
supraveghea, îi închise din nou. 

— Punsonby nu are obiceiul să explice salariaţilor săi 
hotărârile luate. Destul să-ţi spun că până acum ne-ai dat 
satisfacţie dar pentru un motiv pe care nu-l discutăm, vom 
renunţa la serviciile d-tale. 

Ea nu reuşea să priceapă ce se întâmplase. De cinci ani 
lucra aici în cele mai bune condiţii şi-şi iubea serviciul. 

— Deci trebuie să plec imediat? 

D-l White aprobă din cap întinzându-i cecul pe care fata îl 
luă în mod mecanic. 

— Şi nu-mi spuneţi de ce? 

D-l White scutură din cap. 

— Punsonby nu face nimic întâmplător. 

Ea se înclină şi ieşi repede din cameră, merse în vestiar, se 
îmbrăcă şi părăsi clădirea pentru totdeauna. Abia în stradă îşi 
aminti de cuvintele lui Beale. Se opri gânditoare: de ce venise el 
în aceeaşi dimineaţă? Deodată, spre uimirea ei, îl văzu în stradă 
fumând o ţigară. Părea complet absorbit de munca unui 
electrician. 

Ea se îndreptă spre el apoi se opri. Crezând că nu o 
observase se întoarse să plece. Abia ajunse la capătul ma- 
gazinelor când o ajunse. 

— Te înapoiezi acasă cam devreme, d-ră Cresswell! 

— Ştii de ce? 

— Nu... doar dacă... 

— Doar dacă ce? 

— Doar dacă nu ai fost cumva concediată. 

— Ce te face să crezi? spuse ea încruntându-se. 

— Se mai întâmplă. 

— Ştiai că voi fi concediată? 

— Nu eram sigur că se va întâmplă astăzi dar bănuiam. 
Tocmai de aceea ţi-am oferit acel serviciu. 

— Pe care, bineînţeles, nu-l voi accepta. 

— Pe care, bineînţeles, îl vei accepta. 

— Totul mi se pare misterios! spuse ea. Chiar ai nevoie să 
lucrez la d-ta? Nici nu ştiu adresa biroului d-tale. 

— Tocmai de aceea am revenit. 

— Atunci ştiai că voi ieşi... 

— Ştiam că vei ieşi în cursul dimineţii. 

— Vrei să spui că m-ai fi aşteptat toată dimineaţa? 

— Mă resemnasem! spuse el râzând. Adresa mea este 342 
Lothdury. Poţi începe să lucrezi chiar după masă. 

— Şi... 

— Cred că ar fi înţelept să nu-i spui prietenului d-tale 
doctorul ca eşti angajata mea. Am motivele mele. 

— După emoţiile de astăzi aş prefera să încep lucrul de 
mâine dimineaţă. La ce oră? 

— La ora zece. Voi fi acolo pentru a te instala; vei avea cinci 
lire pe săptămână... de asemenea şi conducerea biroului pentru 
că eu voi lipsi foarte des şi munca dumitale va consta să 
întocmeşti statistici despre recoltele de grâu din lumea întreagă 
pe ultimii cincizeci de ani. 

— Pare interesant, spuse ea zâmbind. 

— Mult mai interesant decât crezi. Spunând aceasta el 
plecă. 

Ajunse acasă în momentul plecării doctorului care o privi 
mirat. 

— Ce repede te-ai întors! 

Trebuia să-i spun motivul? El fusese ca un prieten şi era 
sigură de simpatia lui. In plus, Beale nu-i arătase nici o 
compătimire pentru cele întâmplate. 

— Am fost concediată! 

— Concediată? Dar este imposibil! 

— Nu, dovadă că s-a întâmplat. 

— Dar e monstruos... Şi pentru care motiv? 

— Nici unul. Mi s-a dat un cec şi am plecat ca o salariată 
disciplinată. 

— Dar e scandalos! Cunosc bine pe Punsonby care-mi este 
pacient. 

— Te rog să nu intervii! 

— Dar ce-ai să faci? am o idee splendidă: am nevoie de o 
secretară. 

Comicul situaţiei o făcu să râdă. 

— Ce ţi se pare caraghios? întrebă el. 

— Incep să cred că sunt foarte valoroasă pe piaţa muncii. 

— Ai o altă ofertă? 

— Tocmai am acceptat una. 

Doctorul nu-şi ascunse dezamăgirea. 

— Deci nu eşti şomeră?! vocea lui îşi pierduse entuziasmul. 
Şi ce slujbă ai găsit? 

— O slujbă la un birou din centru. 

— Imi pare rău... dar dacă te-ai hotărât s-o primeşti eu nu-ți 
pot schimba hotărârea. Ţi-aş da bucuros cinci sau şase lire 
săptămânal pentru o muncă foarte uşoară. 

— Îți sunt recunoscătoare, doctore! zise ea şi-i întinse 
mâna. N 

Fata se simțea liniştită. In timp ce urca scara deschise uşa 
şi intră după o privire amuzată spre cele două uşi: a noului său 
patron şi a celui ce-ar fi dorit să fie... Hotărâtă să protesteze în 
scris contra concedierii sale brutale, se aşeză la birou să-şi scrie 
protestul. Încercând să descuie sertarul, constată ca era deschis 
deşi îşi amintea cu certitudine că îl încuiase. Deschizând sertarul, 
rămase uimită: totul fusese răscolit şi îngrămădit la un loc; de 
asemeni lipseau timbrele şi creioanele. 


CAPITOLUL IV 
Scrisori dispărute 


Făcu repede un inventar al hârtiilor sale. Nu erau 
importante; doar scrisori din partea unor colege de la magazin şi 
programe vechi de teatru. De asemeni reţete copiate din jurnale, 
flori uscate. Aranjă totul într-o ordine relativă şi îşi inspectă 
camera. Era evident că cineva o percheziţionase. Sertarele 
toaletei erau deschise şi, evident, fuseseră examinate. 

Mai descoperi ceva: fereastra dormitorului era crăpată fără 
a fi asigurată cu cârligul său; fereastra dă spre o mică pasarelă 
de fier ce mergea de-a lungul etajului spre scara de evacuare în 
caz de incendiu. Privi afară. Fără îndoială intrusul venise şi 
plecase pe acolo şi probabil că venirea ei inopinată îl deranjase 
căci altfel n-ar fi lăsat hârtiile şi biroul într-o asemenea 
dezordine. Verifică rapid sertarele toaletei: nu părea să lipsească 

ceva. La birou verifică lucrurile care fuseseră scoase de la locul 
lor. Intâmplarea o puse pe gânduri: cine îi cotrobăise în birou? Ce 
căuta? Nu avea impresia că ar fi un hoţ obişnuit şi treaba asta o 
îngrozea. Ce legătură putea fi între această percheziţie şi 
concedierea sa? Renunţând să înţeleagă ceva, se gândi ce va 
face în restul zilei: va mânca în oraş apoi va căuta ceva 
distractiv. Nu-i surâdea să petreacă seara singură acasă. Merse 
în dormitor, scoase o rochie din garderobă şi o puse pe pat. In 
acel moment auzi o bătaie în uşă. Deschise uşa şi rămase uimită 
văzând trei oameni: erau White şi doi necunoscuţi cu aer de 
poliţişti. 

— D-ra Cresswell? întrebă unul din necunoscuţi. 

— Eu sunt. 

— Putem intra? Trebuie să discutăm. 

Ea le arătă drumul spre micul salon. 

— Vă numiţi Olivia Cresswell, fostă casieră la Punsonby? 

— Exact! răspunse ea întrebându-se ce va urma. 

— Am primit unele informaţii despre d-ta a căror urmare a 
fost concedierea d-tale de azi dimineaţă. 

— Ce fel de informaţii? 

— Sunteţi acuzată ca aţi luat bani din casierie pentru a-i 
folosi în scopuri personale. Aşa este domnule? zise întorcându-se 
spre d-l White care aprobă din cap. 

— Este o minciună îngrozitoare! strigă fata mânioasă pe 
director. D-le White, ştiţi că este o minciună! mi-au trecut prin 
mână milioane de lire dar eu niciodată... 

— Dacă vreţi să m-ascultaţi — spuse polițistul care era 
obişnuit cu astfel de negări — recunosc că în momentul 
concedierii nu existau dovezi sigure împotriva d-tale. 

— Şi acum? întrebă fata. 

— Acum d-ră suntem informaţi că trei scrisori recomandate 
conţinând în total suma de 63 de lire, pe care le-aţi sustras ieri, 
sunt ascunse aici. 

— In sertarul de jos din stânga biroului! preciză White. 

— Am un ordin... începu detectivul. 

— Nu este nevoie, spuse fata, căutaţi tot apartamentul sau 
aduceţi o femeie să mă percheziţioneze. Nu există nimic ce nu v- 
aş putea arăta. 

Polițistul se întoarse spre tovarăşul său. 

— Fred, controlează biroul. Este încuiat, d-ră? 

Ea îi întinse cheia rămânând imobilă în faţa fostului ei 
patron. Deodată, în uşa rămasă deschisă, apăru van Heerden. 

— Ce-am auzit? se adresă furios lui White. Cum îndrăzneşti 
să o acuzi de furt pe d-ra Cresswell? 

— Dragă doctore... începu White. 

— Este o eroare infamă, de care sunt surprins! îi spuse lui 
White care ţinea ochii închişi. 

— lţi mulţumesc doctore că te interesezi de mine şi nu sunt 
surprinsă. 

— Pot să te ajut? Contează pe mine până la ultimul shiling. 

— Nu am de ce mă teme de acuzaţia de furt a d-lui White. 
Dealtfel de unde ştiţi că sunt acuzată? 

Doctorul rămase descumpănit un moment. 

— Am văzut poliţia intrând la d-ta şi pe d-l White care te-a 
concediat azi dimineaţă şi am tras concluzia.... 

In acel moment polițistul reveni din dormitor. 

— Nu am găsit nimic! spuse el. 

D-l White căscă ochii mari. 

— In sertarul de jos al biroului? întrebă el. 

— Nici jos, nici sus. Fred, tu ai găsit ceva? 

— Nimic răspunse acesta. 

— Caută în spatele tablourilor. 

Căutară sub covor, sub mese fără succes. 

— D-ră, sper că nu v-am deranjat prea mult spuse de- 
tectivul. D-ta ce ai de gând să faci? întrebă pe White. 

— Aţi căutat bine? Nu aţi găsit banii? 

— Am căutat peste tot. Şi acum vreau să ştiu dacă mai 
menţineţi acuzaţia adusă. Fără dovezi, veţi fi dat în judecată. 

— Ştiu, ştiu! spuse White repede. Nu depun plângere. Sper 
ca d-ra să nu se supere. 

Intinse mâna fetei pe care aceasta o ignoră. D-l White ieşi, 
respirând greoi. 

— Scuză-mă un moment! spuse doctorul. Am ceva să-i spun 
lui White. 

— Te rog să uiţi întâmplarea, spuse Olivia. El aprobă şi ieşi. 

— Pot să-ţi vorbesc la mine, White? 

— Desigur. 

— Mai aveţi nevoie de noi? întrebă polițistul. 

— Nu, spuse White. Aţi căutat în sertarul de jos al biroului? 

— Desigur! spuse polițistul plictisit. 

În acel moment apăru Beale. Se sprijini de uşă, surâzând. 

— Dacă nu mă înşel este doctorul şi episcopul? 

White tresări ştiind că puţini prieteni îi cunoşteau porecla. 

— Şi ei sunt inspectorul Petersen şi polițistul Fairbank. 

Doctorul îşi mângâia barba în timp ce White încerca să iasă. 

Beale îl luă de reverele hainei imaculate: 

— Dragă de Whithney, spuse el. 

— Nu te cunosc domnule! dă-mi drumul. 

— Dumnezeule! vă iau drept martori că mă reneagă! zise 
Beale. 

— Beale, termină cu prostiile, spuse doctorul, nu te 
amesteca în lucrurile grave. 

Beale îşi şterse ochii de lacrimi imaginare şi părăsi camera. 

— Il cunoaşteţi? întrebă doctorul pe poliţist. 

— Îmi pare cunoscut, spuse inspectorul. Hai Fred, să 
plecăm. 

După plecarea poliţiştilor, doctorul îi spuse lui White, brusc: 

— Vino la mine, White! şi acesta îl urmă supus, închiseră 
uşa şi intrară în biroul plin de cărţi, cu o masă lungă, plină de 
eprubete. 

— Aş vrea să ştiu ce s-a întâmplat! spuse White aşezându- 
se. 

— Asta aş dori şi eu să aflu — spuse doctorul. 

— Crezi că a găsit scrisorile şi le-a ascuns? 

— Este imposibil! spuse van Heerden. White aprobă şi-şi 
aprinse furios o ţigară. Doctorul nu-şi găsea locul. Se opri la 
fereastră prost dispus. i 

— Mă întreb ce s-a putut întâmpla? repetă el. In fine, 
important este să-mi spui exact care-i situația cu Punsonby. 

— Am toate cifrele, spuse White. Pot să-mi procur 40.000 
de lire vânzându-mi obligaţiile. Dar ce-i asta? Scoase din buzunar 
un pachet alb, închis cu un elastic. După ce-l deschise rămase cu 
gura căscată: ţinea în mână trei scrisori recomandate pentru 
Punsonby toate fiind deschise. 


CAPITOLUL V 
Bărbatul cu cap mare 

La numărul 342 din strada Lothbury era un imobil pentru 
birouri nu prea aspectuos dar foarte mare. Biroul lui Beale era la 
capătul unui culoar şi era format dintr-o cameră spre stradă şi 
alta spre curte. Prima era mobilată cu o masă, două scaune. 
Olivia găsi un tânăr aşezat la o masă, care încerca să bată la 
maşină cu un singur deget. La intrarea ei, sări în sus: 

— D-ra Cresswell? d-nul Beale vă aşteaptă. O conduse spre 
uşa marcată, bătu în uşă şi deschise chiar Beale. 

— Intră, d-ră Cresswell, spuse el vesel. Te aşteptam abia 
peste o jumătate de oră. 

— Voiam să păşesc cu dreptul, spuse ea zâmbind. Petre- 
cuse o noapte albă, cumpănind dacă era înţelept să devină 
colaboratoarea unui bărbat cu un defect bine cunoscut şi ajuns 
de râsul lumii. 

Dar dacă promisese trebuia să se ţină de cuvânt. 

— lată biroul d-tale! spuse el arătându-i un birou mare în 


mijlocul camerei — şi iată mica mea bibliotecă, are numai 
rapoarte agricole. Citeşti franţuzeşte? (ea aprobă), bine... şi 
spaniola? 


— Vorbesc şi citesc foarte bine spaniola — spuse ea. Am 
copilărit la Paris, Lyon şi Barcelona. Prima mea slujbă a fost la 
serviciul telegrafic anglo-spaniol la Barcelona... 

— Este un adevărat noroc! spuse el uşurat. Ceea ce mă 
interesează în mod deosebit este situaţia exactă a marilor 
regiuni de cultură a grâului, numărul de hectare cultivate în timp 
normal, metoda de separare între câmpurile cu grâu, suprafaţa 
medie a unei singure proprietăţi şi, dacă este posibil, lărgimea 
drumurilor sau potecilor ce le despart. Ai 2-300 de ghiduri ce te 
vor ajuta. 

— Dumnezeule! spuse ea consternată. 

— Pare o treabă monumentală dar vei vedea că-i simplă. 
Ministerul agriculturii din SUA procedează la fel. 

Ea se aşeza la birou şi-şi luă notițe. 

— Altceva? întrebă ea. 

— Am nevoie de numele oraşelor din centrele de cultură a 
grâului şi o listă a hotelurilor lor. Vei găsi toate datele în ghiduri! 
Vreau să ştiu unde pot fi închiriate automobile, adresa băncilor, 
numele directorilor, a şefului poliţiei sau comandantului 
jandarmeriei. Fata îşi dădu seama că vorbea serios, cu tot aerul 

lui vesel şi că avea motive să-i ceară toate datele. Ai să vezi că 
munca va fi mai puţin aridă decât crezi, poate chiar distractivă. 

— Râzi de mine?! spuse fata zâmbind. 

— Deloc. Cheia biroului este în sertarul din dreapta. Poţi 
merge la masă când vrei, vei primi salariul în fiecare vineri. 

— Dar unde lucrezi d-ta? întrebă fata. 

— Eu nu lucrez, o faci d-ta şi eu recoltez onoarea şi gloria. 
Când voi veni, voi sta pe marginea biroului d-tale, deşi nu este 
prea politicos. Altceva: cunoşti alfabetul Morse? (Ea făcu semn 
că da). Bănuiam că îmi vei fi utilă. Dacă mai ai nelămuriri, mă 
găseşti la telefonul nr. 87-91 Gerrard. 

— Unde este? 

— La barul meu favorit, spuse el vesel. 

— Nu intră în atribuţiile mele să-ţi fac morală. 

După plecarea lui, fata se puse pe treabă şi găsi lucrul său 
mai interesant decât bănuise. Când se uită la ceas, văzu uimită 
că era ora trei şi că rămăsese singură. Tânărul din prima cameră 
plecase de mult la masă. Neştiind dacă să plece şi ea, auzi un 
zgomot de paşi. In cameră intră un omuleţ de o paloare 
cadaverică, cu un cap enorm. 

— Scuzaţi, doamnă, doresc să vorbesc cu d-l Beale! spuse 
el cu o voce astmatică, cu accent german puternic. 

Fata rămase uimită: era bărbatul pe care-l găsise în camera 
ei, cel cu „rugina verde”. Evident, el nu o recunoscuse. 

— D-l Beale mi-a spus să-i telefonez dar am uitat numărul. 

— la loc te rog! îl voi chema eu pe d-l Beale. 

— Bine! spuse el docil. Spune-i că este Herr Profesor. 

„„La telefon veni Beale. 

— Te caută bărbatul care era ieri la mine, spuse fata 
precipitat, Herr Profesor. Ea auzi o exclamaţie plictisită: 

— Imi pare rău. Spune-i că vin în zece minute. Nu trebuie să 
te temi de el. 

— Totuşi te rog să te grăbeşti. 

„„„Auzi vocea lui Beale vorbind în germană şi răspunsul 
bărbatului. După plecarea acestuia intră Beale în birou. 

— Îmi pare rău, dar uitasem de vizita lui. 

— Domnule Beale, spune-mi cinstit este prietenul d-tale? 

— Nu, doar îl cunosc... este un neamt ce se pretinde rus. 
Deşi sărac şi dezagreabil, este un chimist reputat care merita o 
soartă mai bună. 

Fata se îmblânzi cu gândul la bietul om. 

— Mulţumesc! mai spune-mi, te rog — ce este misterul ăsta 
cu „rugina verde”? De ce te prefaci că eşti beţiv, de ce apari 
providenţial când am nevoie de d-ta — afară de ieri când era să 
fiu arestată de furt? 

— La prima întrebare nu-ţi pot răspunde. La a doua, mai 
sunt şi alte lucruri decât berea sau dragostea care pot îmbăta pe 
un bărbat. 

— Ce anume? insistă ea. 

— Munca, vânătoarea, ştiinţa, primăvara... şi eram prezent 
când trebuia să fii arestată, eram în cameră când te-ai întors 
acasă şi am ieşit pe fereastra şi scara de serviciu. 

— Domnule Beale, d-ta erai? Eşti detectiv? 

— Ţi-am deranjat biroul şi toaleta! Da, eu eram, căutam 
ceva. 

— Ce puteai căuta la mine? 

— Trei plicuri recomandate care fuseseră puse în camera d- 
tale ieri dimineaţă şi, din fericire, le-am găsit. 


CAPITOLUL VI 
DI. Scobbs de la Valea Calului Roşu 


D-l White era administrator delegat şi director general al 
casei Punsonby. Poseda — sau se credea că posedă — o treime 
din acţiunile acestei afaceri pe care le moştenise de la unchiul 
său, John Punsonby fondatorul casei. Avea un salariu princiar şi 
dividende substanţiale; se credea că are un număr mare de 
acţiuni şi era socotit bogat. Dar d-l White nu era bogat! Salariul 
său, ca şi dividendele erau absorbite de o agenţie misterioasă 
care se numea „Union Jack Investment and Mortgage 
Corporation” autorizată şi înregistrată conform legii drept 
agenţie de împrumutat bani, şi a fi în mâinile acestei agenţii era 
mult mai rău decât ai fi dat faliment. In seara când Olivia 
Cresswell începuse să lucreze pentru noul său patron, d-l White 
ieşea cu un pas majestuos din casa sa unde plecarea sa dădea o 
mare satisfacţie servitorilor. Se îndreptă spre estul oraşului, cu 
umbrela în mână şi pălăria de mătase dată pe ceafă. Avea 
atitudinea unui om important. 

La un moment dat, când era pradă unei mari nesiguranţe, a 
apărut d-rul van Heerden care-i inspira încredere şi respect. Se 
întâlniseră din întâmplare la o şedinţă convocată pentru 
lichidarea societății „Shining Stand Alluvial Gold Mining 
Company”. 

Van Heerden nu era acționar dar se interesa de naivii ce 
căutau acțiuni şi le cumpărau la tot felul de societăți fictive de 
mine aurifere. White asista incognito, acţiunile fiind pe numele 
unui avocat (care se gândea serios să-şi mărească biroul numai 
pentru a păstra acţiunile fără valoare a lui White), acolo a avut el 
bucuria de a întâlni pe cineva, care credea în asemenea 
speculaţii. 

Găsindu-l pe doctor, acesta îl conduse în cabinetul lui; în 
apartamentul Oliviei era lumină căci fata îşi adusese de lucru 
acasă. 

— Ei bine, White, te-ai hotărât? 

— Şi da şi nu; 40.000 de lire înseamnă o avere. 

— Le-ai procurat? 

— Fratele meu mi le-a vândut şi îi sunt obligat; da... am 
banii la bancă. lartă-mă, doctore, dacă sunt prudent, vreau să 
ştiu mai mult despre proiectul dumitale. 

— Imi pare rău dar trebuie să ai încredere în mine; îţi pot 
promite că vei primi partea dumitale. Dacă doreşti să intri în 
afacere trebuie să-mi dai banii chiar mâine. Proiectul meu ţi s-ar 
putea părea ilegal dar fără pericol pentru investitori: eu voi fi 
singurul responsabil. Poţi sau nu să intri în afacere dar dacă intri 
va trebui să nu spui nimănui. 

— Sindicatul „Ruginii verzi”, spuse cu teamă White. Ce este 
„Rugina verde”? 

— Am oferit proiectul meu unui guvern dar a fost respins 
fiindu-le teamă. Dumnezeule, Germania fricoasă?! când te 
gândeşti că făcea să tremure toată Europa! Cu greutate îşi 
recăpătă calmul. Războiul s-a terminat. Guvernul meu m-a 
refuzat de teama ONU. Mă va ajuta însă discret. Dacă reuşesc, 
va pune la dispoziţia mea toate resursele sale. 

White îşi căută pălăria şi spuse: 

— Doctore van Heerden, poţi fi sigur de discreţia mea dar 
vreau să uităm că mi-ai vorbit de ilegalitatea lui: nu vreau să ştiu 
nimic! White îşi puse mâna la inimă şi spuse retoric: Să uităm 
totul, afară de faptul că mă inviţi să subscriu suma de 40.000 lire 

la un Sindicat... să spunem că pentru construirea de locuinţe 
ieftine pentru muncitori. Subscriu bucuros că voi trimite un cec 
cu suma respectivă. Bună seara, doctore! 

Işi strânseră mâna şi, la ieşire, se lovi de un bărbat ce se 
pregătea să sune la uşă. 

— Scuză-mă! mormăi d-l White care se grăbi să coboare 
scara. 

Doctorul privi cu furie la noul vizitator: 

— Intră, imbecilule! strigă el. De ce ai părăsit Scoţia? 

— Detest Scoţia! spuse vizitatorul cu voce răguşită. Nu ai 
fost cinstit îngropându-mă la dracu în praznic. 

— Când ai sosit? întrebă van Heerden. 

— Cu clasa a treia la ora 7. Un om de calitatea mea cu clasa 
a treia! cu toată gloata aia... i-aş fi omorât pe toţi! 

Doctorul examină obrazul marcat de băutură şi-i dădu un 
pahar de whisky. 

— Ai greşit că ai venit. Te trimitem în Canada săptămâna 
viitoare. 

— Nu mă voi duce! spuse bărbatul golind paharul. De ce 
naiba trebuie mereu să mă ascund şi să fug? 

— Fugi ca un evadat din închisoarea Cayenne, spuse 
doctorul, ca unul căutat de poliţia a trei ţări pentru infracţiuni 
mergând de la incendiu la omor. 

Interlocutorul său se cutremură. 

— Toate au fost lupte cinstite! pretinse el. Şi dacă nu aş fi 
fost prost, beţiv şi vorbăreţ n-ai fi ştiut nimic. Fii blestemat! Eşti 
la discreţia mea căci am văzut tot: cum l-ai chinuit pe muribund 
smulgându-i secretul şi am văzut cum l-ai înjunghiat... 

— Taci, nebunule! poţi fi auzit! 

— Te-am văzut alergând ca să-l înjunghii când începuse să 
strige. L-ai omorât pentru a-i închide gura, doctore! 

Figura lui van Heerden se albise dar mâna nu-i tremura. 

— Ai avut noroc că m-ai găsit căci aveam de gând să te 
denunţ. 

— Nu ai nici un motiv să regreţi că te-am găsit, Jackson... 
parcă aşa te cheamă. 

— Da, aşa mă cheamă. Era mai bine să nu mă fi găsit. 

— Eşti ingrat! spuse van Heerden. Cred că ţi-am salvat 
viaţa, te-am ascuns la Eastbourne şi te-am adus la Londra când 
te căuta poliţia. 

— Glumeşti! nu mă caută nici o poliţie. 

— Nu fi idiot: pe cine ar fi crezut, pe mine sau pe tine? Şi 
acum să vorbim serios: joi te îmbarci pentru QuebekK... 

li dădu instrucţiuni şi Jackson, liniştit de mai multe pahare, 
aproba. De cealaltă parte a coridorului, după uşa închisă, Olivia 
Cresswell lucra serios, cu masa plină de hârtii şi cărţi. 

Dorea să-i arate lui Beale munca sa pe o zi şi făcea o copie 
impecabilă a listei hotelurilor. 

— Ce nume caraghioase! remarcase ea dimineaţa. Este 
unul numit Scobbs din Valea Calului Roşu... Scobbs! 

— E curios, dar îl cunosc pe acest Scobbs care este o 
persoană importantă în acea parte de lume. Are multe hoteluri în 
vestul Canadei, precizase Beale când îi spusese observaţiile ei. 

Se întreba în timp ce se dezbrăca, dacă îl va visa pe Scobbs 
sau nu. Verifică dacă e uşa încuiată. Deodată recunoscu vocea 
doctorului apoi altă voce, necunoscută: „Nu-ţi face griji, am o 
memorie minunată”... Nu auzi şi răspunsul doctorului. „Da... 
da... Scobbs hotel, la Valea Calului Roşu... cunosc bine locul... Cu 
bine, bătrâne!” 

Un pas nesigur cobora scara şi ea rămase ţintuită 
nerevenindu-şi din uimire. 


CAPITOLUL VII 
D-l Beale vorbeşte lămurit 


Olivia Cresswell îşi dădu seama că-i fugise somnul, îmbrăcă 
un capot şi luă o carte, sperând să-i vină somnul. Deşi cartea era 
interesantă, gândurile îi fugeau de cealaltă parte a peretelui 
unde se afla tânărul ce-i intrase în viaţă aşa ciudat. Deodată auzi 
o lovitură surdă: deci Beale era acasă. Bătea cuie în toiul nopţii? 
Sunetul surd părea făcut cu pumnalul, cel sec cu vârful 
degetului. Deodată fata îşi dădu seama râzând că îi trimisese 
inițialele sale: 0, C în Morse. Lovi şi ea de trei ori cu degetul, încă 
odată cu palma apoi încă odată: trimesese mesajul „Am înţeles”. 
Loviturile reîncepură şi fata notă pe marginea cărţii „Foarte 
important: nu te servi de săpun şi adu-l la birou”. Fata surâse: se 
aştepta la o glumă mai reuşită din partea lui Beale. Anunţă 
receptarea mesajului şi se culcă. 

Poştaşul o trezi la ora 8,30 ciocănind insistent la uşă. 

— Aveţi un pachet, domnişoară! Strecură mâna prin uşa 
întredeschisă şi primi un pachet şi o scrisoare. Scrisoarea era pe 
hârtia unei parfumerii şi spunea: „Scumpă d-ră, vă trimitem cu 
plăcere un eşantion al noului nostru săpun. Sperăm să vă placă.” 

„Ce amabil!” exclamă ea, pregătindu-se să-l folosească 
dar... brusc îşi aminti de recomandarea lui Beale. Deci Beale 
prevăzuse că urma să primească un săpun şi avertismentul nu 
era o glumă. 

Se îmbrăcă repede şi sosi la birou cu zece minute mai 
devreme ca de obicei. Patronul său o aştepta, aşezat la locul 
său... pe marginea biroului. li făcu un semn din cap şi fără o 
vorbă, întinse mâna. 

— Săpunul? întrebă ea. 

— Da, spuse el. Văd că ai păstrat ambalajul şi scrisoarea... 
Nu-l atinge cu mâna... ţine-l în hârtie. Işi scoase nişte mănuși din 
buzunar şi cu ele îl examină la lumină, îl mirosi şi îl reambală. 
Acum, să vedem scrisoarea! De la parfumeria Brandan. Să 
verificăm! Se duse la telefon de unde reveni spunând: nu l-au 
trimis ei! Intre timp fata se dezbrăcase şi-şi reluase locul la birou, 
aşteptând. 

— Cred că e cazul să ştiu şi eu despre ce e vorba. 

— Aşa cred şi eu dar nu este cazul să-ţi explic deocamdată. 
Totuşi îţi pot spune că dacă te-ai fi servit de săpun, până seara ai 
fi avut o erupție cutanată generalizată cu mâncărimi intolerabile. 

— Şi cine şi-a permis să-mi trimită aşa ceva? zise îngrozită. 

— Cine poate şti? Dar mai bine spune-mi dacă astă seară ţi 
s-ar fi întâmplat ce ţi-am prevăzut, ce ai fi făcut? 

— Bineînţeles, aş fi chemat un medic. 

— Pe cine? 

— Pe d-rul van Heerden... Doar nu vrei să spui că el mi l-a 
trimis. 

— Nu insinuez nimic... van Heerden ar fi venit, te-ar fi 
compătimit şi ţi-ar fi recomandat să stai la pat 4-5 zile... probabil 
că ţi-ar fi dat şi medicamente... gustoase: 

— Ce vrei să spui? 

— Eu nu văd în dr. van Heerden un rival ci servesc interese 
mult mai mari. 

— Dr. van Heerden a fost totdeauna binevoitor cu mine. 

— Ţi-a procurat apartamentul şi era gata să-ţi ofere o slujbă 
atunci când ai fost concediată în mod miraculos de la magazin; 
nu ţi se pare ciudată aceasta amabilitate subită? Nu crezi că 
scopul era să devii şi mai dependentă de el dacă ai fi acceptat 
serviciul ce ţi-l destinase? 

— Destinat? spuse ea uimită. 

— Da-da. Ai fost concediată la insistenţele dr. van Heerden. 

— N-am s-o cred niciodată! 

— Totuşi aşa este. Erai să fii arestată tot la denunţul lui. Te 
aştepta când ai fost concediată ca să-ţi ofere el serviciu. Când a 
aflat că eşti deja angajată, i-a telefonat lui White ca să însceneze 
arestarea d-tale încât să fii dezonorată şi să revii la el — singurul 
prieten „adevărat”. (Ea îl asculta încremenită). Mai mult! afirm 
că în scop personal, el vrea să-şi asigure un ascendent fizic şi 
moral asupra d-tale; adică să te facă să te supui voinţei sale. 

— D-le Beale, eşti absurd! 

— De ce? Seamănă a melodramă? 

— De ce ar dori să-i devin supusă? Vrei să spui... spuse 
roşind. 

— Nu insinuez nimic, spuse Beale coborând de pe marginea 
mesei, îţi expun doar faptele. Cred că vrea doar să te măriţi cu 
el. Ce zici? 

— Cred că ai văzut prea multe piese de teatru şi ai citit prea 
multe romane polițiste, d-le Beale. Nu m-am gândit niciodată la 
doctor ca la un soţ posibil — şi dacă ar avea această intenţie aş 
fi flatată. Dar cred că există şi alte metode de a face curte unei 
fete decât să-i provoci urticarie. Ştii că... numele Scobbs mă 
înfricoşează! 

— De ce? 

— Explică-mi, te rog, cum se face că acest nume a apărut 
din necunoscut... auzindu-l de la un necunoscut? 

— De la cine ai auzit acest nume? spuse Beale devenit 
brusc serios. 

— Un musafir al dr. van Heerden a pomenit numele Scobbs 
din Valea Calului Roşu. L-am auzit întâmplător. 

— Nu ai văzut cine era? 

— Nu. 

— A mai pomenit şi alte nume? 

— Nu. Are vreo importanţă? 

— Desigur, trebuie să ne punem serios pe treabă! spuse cl 
plecând. 

Ziua trecu la fel de repede ca şi precedenta pentru ea, fiind 
absorbită de noua muncă în care progresase rapid. Căutând un 
raport găsi sub un vraf de dosare unul fără nici un titlu. 

Deschizându-l, văzu pe prima pagină scris: „Uciderea d-lui 
Millinborn” şi conţinea rezumatul anchetei. Citi neatentă 
începutul, până găsi, uimită, numele d-rului van Heerden. 
Dosarul cuprindea multe nume dar cel mai frecvent era acela de 
James Kitson. A lui Beale nu apărea deloc. La ora şase dădu 
drumul băiatului, încuie biroul şi cobori în stradă, când se auzi 
strigată: era dr. Heerden! 

— Te aştept de o oră! îi reproşă acesta amical. 

— De unde ştii d-ta unde lucrez? 

— Foarte simplu: vizitând un bolnav, te-am văzut plecând la 
masă şi m-am gândit că ar fi bine să te însoțesc până acasă. Faci 
o treabă foarte imprudentă! completă el. 

— Stând de vorbă cu d-ta în loc să merg acasă, nu? 

— Nu! ci colaborând cu un om ca Beale. li cunoşti reputaţia; 
am fost scandalizat aflând cine este patronul d-tale. j 

— Nu cred că este cazul... D-l Beale e foarte agreabil...In 
momentele sale de luciditate (adăugă ea zâmbind). 

— Apropo, ce face el? 

— Un gen de afaceri despre care nu sunt dispusă să 
vorbesc. 

— Un moment! te invit la un ceai la „Marea Alianță”. 

După o scurtă ezitare fata fu de acord. 


CAPITOLUL VIII 
Crima de la „Marea Alianță” 


Hotelul şi cafeneaua „Marea Alianţă” erau pline de lume şi 
nici un pericol sugerat de Beale nu i se putea întâmpla. La 
intrare au fost întâmpinați şi conduşi la o masă reținută într-un 
separeu. 

Sala, cu stâlpi numeroşi şi palmieri era acoperită cu sticlă 
colorată şi o lumină blândă cădea pe podeaua de marmură. 

— Nu ştiam că eşti celebru, d-le doctor, spuse fata. Ţi-am 
găsit numele în relatarea uciderii lui Millinborn. 

— Ai citit relatarea întâmplării? zise el privind-o fix. 

— Este pasionantă ca un roman poliţist neterminat. 

— Ce subiect macabru pentru o masă! spuse el chemând 
chelnerul. 

Acesta, venind, îi şopti doctorului: am avut necazuri cu 
amicul d-tale. 

— Despre cine vorbeşti? 

— Despre Jackson. 

— Jackson? tresări d-rul. Credeam că a plecat. 

— Trebuia să plece cu trenul de dimineaţă dar a leşinat. 

— Unde se află? întrebă d-rul. 

— In camera lui. Pleacă în seara asta în Irlanda pentru a 
prinde vaporul de Queenstown. 

— Să nu ştie că sunt aici. E vorba de un cunoscut al meu, 
complet dezaxat! îi spune fetei. 

— Nu ar fi bine să-l vezi, dacă nu se simte bine? 

— Are frecvente asemenea atacuri. După şase luni de aer în 
Canada se va vindeca. A avut şi la mine, aseară. 

Cu greutate fata îşi opri o exclamaţie. Era deci individul 
care fusese aseară la doctor, cel care trebuia să plece la Valea 
Calului. 

Ea reluă conversaţia de unde doctorul încercase s-o 
schimbe. 

— İl cunoşti pe Kitson? 

— Kitson? Avocatul? Da! Cred că este amestecat în moartea 
lui Millinborn ca şi Beale. 

— Beale? 

— Beale! repetă el. Spui că ai citit relatarea crimei. 
Millinborn era muribund şi am părăsit camera cu Kitson. Cineva a 
intrat pe fereastră şi l-a înjunghiat pe Millinborn. Cred că cel pe 
care vreau să-l trimit în Canada a fost martorul crimei. 

— Atunci Jackson e cel văzut de Kitson în plantație? 

— Exact! spuse doctorul. 

— Nu pricep. Poliţia nu-l caută? 

— Nu cred. De aceea îl trimit în Canada pentru a fi tratat de 
un prieten de-al meu. 

— D-le Heerden — spuse fata — îl trimiţi pe Jackson la Valea 
Calului Roşu? 

El tresări şi spuse bâlbâindu-se: 

— Cum? Ce ştii... 

Faţa lui deveni palidă ca ceara iar ochii exprimau o mare 
teamă. Fata fu înspăimântată de reacţia lui. 

— L-am auzit pe Jackson spunându-ţi la revedere şi 
pomenind de Valea Calului Roşu. 

El îşi reveni deşi era tot palid. 

— L-am făcut să creadă asta dar va merge pentru 
dezintoxicare alcoolică în Ontario. 

— Pe cine văd? Nu este doctorul? spuse o voce răguşită. 

Toată lumea privea spre Jackson care era în mijlocul 
camerei. Deşi bine îmbrăcat, figura lui inspira repulsie. 

— lată-mă gata de plecare fără ca cineva să-mi spună 
adio... tocmai eu care am fost... ştii ce-am fost d-le Heerden? 

— Nu ţi-e ruşine? Nu vezi că sunt cu o doamnă? 

— Pardon — spuse Jackson adresându-se fetei. Nu ţi-am 
văzut faţa din cauza pălăriei dar sunt sigur că gustul doctorului... 

— Linişteşte-te şi întoarce-te în cameră! spuse doctorul, vin 
şi eu. 

Aşezându-se într-un fotoliu fără să ţină seama de doctor, 
spuse: 

— Nu te cunosc d-ră dar sunt sigur că ai nume nobil. Am 
cunoscut peste o mie de femei dar numai pe una o regret. 

— Jackson! pleci sau te voi obliga...spuse doctorul furios. 

Jackson se sculă râzând zgomotos. 

— Văd că sunt de prisos — spuse el întinzând mâna pe care 
van Heerden o ignoră iar fata i-o luă cu dezgust. 

Lăsându-i mâna Jackson o privi uimit: 

— Tu eşti... Grace? 

— Pleacă naibii! strigă Heerden împingându-l. 

— Grace...şi mai cum te numeşti? 

— Nu mă numesc Grace spuse fata stăpânindu-se. Mă 
numesc Olivia Cresswell. 

— Olivia Cresswell, repetă el. 

Se îndreptă spre fată dar Heerden îi bară drumul, vorbindu-i 
furios. Din discuţia lor fata auzi: 

— Numele meu este Predeaux, ea este fata mea. M-am 
căsătorit sub numele Cresswell. Fata mea... 

— Ce vrei să faci? întrebă doctorul împingându-l într-un 
fotoliu. 

— Am să-i spun. Ce faci aici cu ea? 

— Nu te priveşte! răspunse van Heerden. 

— Nu mă priveşte? Am să-i spun tot ce ştiu despre d-ta. Am 
fost un ticălos, am nenorocit multe femei dar nu voi permite să 
strici viaţa fetei mele. 

— Stai liniştit! o voi expedia apoi voi reveni. 

Jackson n-a mai zis nimic. Heerden reveni spre fată. 

— Sunt obligat să te las să pleci singură. Cred că are o criză 
de delirium tremens. 

— Taci! strigă Jackson venind împleticindu-se spre fată. 
Trebuie să-ţi spun ceva. Vrea să te facă să plăteşti pentru 
„Rugina verde”. 

In acelaşi moment se prăbuşi la pământ. Doctorul se repezi, 
îl ridică şi-l duse într-un fotoliu apoi îl acoperi cu haina lui. 

— Nu-i nimica... doar un leşin! zise şi chemă chelnerul. 

— Jack, adu-mi alcool să-l încălzim. 

— Să chem ambulanţa? 

— Lasă-l liniştit, îşi va reveni. Se reîntoarse la separeu. 

— Cine este? întrebă fata cu voce tremurândă. 

— L-am cunoscut în vremuri mai bune pentru el. Trebuie să 
pleci. 

— Prefer să-l văd revenindu-şi. 

— Dar mie mi-ar place să nu mai stai. 

— lată chelnerul cu alcoolul. Nu vrei să i-l dai? 

In prezenţa mulţimii adunate, doctorul dizolvă o pilulă albă 
în alcool şi-l forţă pe Jackson să bea. Acesta se zvârcoli de câteva 
ori apoi deveni inert. Doctorul îl examină ridicându-i o pleoapă. 

— Mi-e teamă că a murit! murmură el. 

— Mort? Dar cum este posibil? spuse fata. 

— Din cauza inimii. 

— Acelaşi accident cardiac ca şi John Millinborn! spuse o 
voce în spatele lui. Creşte preţul „Ruginii Verzi”, doctore! 

Fata tresări. Beale era lângă ea dar ochii lui îl fixau pe 
doctor. 


CAPITOLUL IX 
O crimă împotriva umanităţii 

— Ce vrei să spui? întrebă d-rul Heerden. 

— Repet doar spusele celui care tocmai a murit de o 
embolie! zise Beale. 

Luă de pe masă cutia scoasă de doctor din buzunar. 
Conţinea patru tuburi, unul deschis având pe etichetă 
„Digitalină”. 3 

— Aşa ceva nu ar trebui să omoare! spuse el. Il privi 
gânditor pe von Heerden apoi tubul ce părea proaspăt deschis, 
cu eticheta unei firme bine cunoscute. Ați chemat poliția? îl 
întrebă Beale pe şeful restaurantului. 

— Da, domnule! lată poliţiştii, spuse acesta mergând spre 
ei. 

Ceva îl intriga pe Beale în atitudinea d-rului: stătea 
nemişcat, chiar când oamenii ambulanţei ridicară corpul şi când 
poliţiştii începură ancheta, mângâindu-şi bărbia. O conduse pe 
fată într-o cameră a hotelului. 

— E groaznic! n-am văzut pân-acum pe nimeni murind. 

Beale era intrigat de atitudinea d-rului: de ce rămăsese 
nemişcat tot timpul? Fata îi vorbea şi el n-o auzea. Simţea că în 
atitudinea d-rului era explicaţia morţii lui Predeaux. 

— Scuză-mă puţin! îi spuse fetei. Cu paşi mari cobori în 
curtea restaurantului dar Dr. Heerden dispăruse. Pe pardoseala 
de marmură unde stătuse doctorul era o pată proaspăt spălată. 
Chemându-l pe şef îl întrebă cine-o spălase. Acesta răspunse 
ridicând din umeri: 

— Doctorul! A cerut un pahar cu apă şi-a muiat batista şi a 
frecat rapid locul. 

— Idiot şi dobitoc! spuse Beale. 

— Cum? ripostă şeful indignat. 

— Nu te supăra, d-le Barri, mă adresam mie însumi. Sunt un 
idiot! 

Îngenunche apoi examinând podeaua. 

— Să nu se atingă nimeni de locul ăsta! E treaba justiţiei. 

Era clar că Heerden rămăsese nemişcat căci sub picior 
sfărâmase tableta de digitalină — înlocuită cu ceva mai nociv. 
Dacă s-ar fi mişcat s-ar fi văzut pudra. Se întoarse în camera 
fetei. Aceasta era şocată neputând să-şi dea nici o explicaţie 
celor întâmplate. 

Beale se adresă inspectorului care conducea ancheta: 

— Ce zici? 

— Cred că avem o probă suficientă pentru a-l aresta pe 
Heerden. S-au găsit pe podea urme de digitalină. 

Beale nu fu de acord: 

— Riscăm un eşec! Ce probe avem? Nu am confiscat trusa 
medicală. Ar fi fost posibil să cadă întâmplător o tabletă de 
digitalină. Singura dovadă ar fi dacă am putea stabili că i-a 
introdus o tabletă de cianură în gură. Nu putem face nimic fără o 
mărturie. 

— Care crezi că este motivul crimei? 

— Sunt convins că Heerden l-a ucis pe Millinborn după ce i- 
a smuls un secret, în lipsa lui Kitson; acesta, revenind, l-a crezut 
mort ca şi dr-ul de altfel. Spre surpriza lor acesta încercă să 
vorbească obligându-l pe Heerden să-l înjunghie — pretextând 
că îl culcă. Aici a fost cu totul altfel: un om leşină iar d-rul îi dă un 
medicament aparent inofensiv în cantitate mică. Ancheta a 
stabilit că a murit în cinci secunde otrăvit cu cianură — ce s-a 
găsit şi în buzunarul lui. Dar cine este acest bărbat? Este chiar 
cel care a asistat la uciderea lui Millinborn, căutat de noi. 

— Bănuieşti care era secretul lui Millinborn? 

— Da! o să ţi-l spun mai târziu. 

— E o afacere ciudată la care mă mir că eşti amestecat, d-le 
Beale. Nu ştiu ce rol ai?! Nu eşti poliţist dar avem ordine de la 
Ministerul de externe să te ajutăm. Ce fel de joc e ăsta? 

— Cel mai mare joc din lume! spuse Beale — care, dacă ar 
reuşi, ar aduce mizerie şi suferinţă la mii de oameni, ar pune în 
pericol cele mai mari afaceri şi v-ar forţa, pe d-ta şi pe copii 
copiilor noştri sute de ani să plătiţi o nouă datorie naţională. 

— Vorbeşti serios? 

— Nu am fost niciodată mai serios! De aceea nu doresc ca 
poliţia să fie indiscretă privind moartea lui Jackson-Predeaux. 
Asistăm la complotul cel mai diabolic conceput vreodată. la loc, 
te rog! Ştii ce s-a petrecut anul trecut? 

— Anul trecut? 

— S-a terminat războiul prin înfrângerea Germaniei, ob- 
ligată să accepte condiţii umilitoare. Cel mai rău a fost pentru ea 
faptul că a fost obligată să plătească despăgubiri de război şi să 
cedeze teritorii, toate putând s-o paralizeze pentru un secol. 

— Ei, şi? 

— Ei bine, zise Beale, Germania vrea să-şi recupereze banii. 

— Prin alt război? 

— Deloc! Pot să-ţi spun că oficial, guvernul german ar 
dezminţi orice legătură cu acest complot. De fapt el nu a cheltuit 
nici o marcă până acum, dar când complotul va fi pus în execuţie 
va găsi repede banii necesari. Pentru moment, inventatorul 
planului are nevoie de bani lichizi. Până acum a împrumutat 
40.000 lire de la White, administratorul de la Punsonby. 

Inspectorul Mac Norton fluiera. 

— Mai sunt şi alte mijloace, spune Beale şi el le poate 
încerca pe toate — afară de unul! Căci în ziua în care va pune 
mâna pe această avere, am să-l omor. 

— Chiar ai de gând s-o faci? spuse Mac Norton. 

— Jur c-o voi face! zise Beale. 

Auzindu-se o bătaie în uşă, Mac Norton se ridică. 

— Nu pleca, vreau să cunoşti un domn. Deschise uşa şi intră 
un bărbat cu păr grizonat şi figură ascetică. 

— D-le Kitson sunt bucuros să-l cunoşti pe inspectorul 
Norton. 

Cei doi îşi strânseră mâinile. 

— Mi se pare că amicul nostru, doctorul, a scăpat uşor! 
spuse Kitson luând loc. Inspectorul ştie totul? 

— Aproape tot! răspunse Beale. 

— Fără să ştiu ce este „Rugina verde”, spuse inspectorul. 

— Nici eu nu ştiu, spuse Kitson privindu-l curios pe Beale; 
cred că ai să ne spui. Beale a aflat şi el întâmplător, în timp ce o 
proteja pe d-ra... (Beale îl aprobă). 

— Persoana care a asistat la uciderea lui Jackson... 

— Nu mai este cazul să-ţi ascundem că d-ra Olivia Cresswell 
este nepoata lui Millinborn. Mama ei s-a căsătorit cu un ticălos al 
cărui nume era Predeaux. După ce i-a cheltuit averea a părăsit-o 
cu un copil. 

— Predeaux? spuse Mac Norton. Era adevăratul nume al lui 
Jackson. 

— Jackson sau Predeaux era tatăl ei. A fost crezut mort dar 
după moartea lui Millinborn am aflat că fusese la Cayenne 
condamnat pe viaţă. Venise să-l vadă pe Millinborn în ziua în 
care bietul meu prieten a fost omorât. Acum, recunoscându-şi 
fata, a avut unul din leşinurile sale obişnuite. 

— Dar cum şi-a recunoscut fata? O mai văzuse? 

Kitson scoase din portofel 2 fotografii: una a unei femei 
frumoase, îmbrăcată după moda de acum 25 de ani şi alta a 
Oliviei Cresswell. 

— Da — spuse el — ar putea fi aceeaşi persoană. Când 
Jackson a văzut-o pe fată, a strigat-o: Grace. Era numele soţiei 
sale. Millinborn şi-a lăsat toată averea Oliviei dar mi-a interzis 
categoric să o fac să profite de avere înaintea căsătoriei. li era 
teamă de vânătorii de zestre. Acesta este secretul smuls de 
Heerden prin violenţă, prietenului meu muribund. De atunci 
încearcă să se căsătorească cu fata numai pentru averea ei. 
Relaţiile sale cu White i-au permis să ia legătura cu fata. A 
convins-o să vină aici şi i-a găsit un apartament. Nu era greu 
pentru că ea este proprietara imobilului fără ca să ştie. 

— Şi bănuiesc că asta explică prezenţa d-lui Beale? zise 
inspectorul. 

— Eu l-am adus special de la New-York pentru a-l 
supraveghea pe Heerden şi a o proteja pe fată. In cursul anche- 
tei sale a mai descoperit ceva a căror amănunte nu le cunosc. 

— De ce nu i-aţi spus fetei adevărul? 

— Nu mi-aş fi ţinut promisiunea faţă de Millinborn. Trebuie 
doar s-o protejez. Ce avem acum de făcut este să plecăm de- 
aici! spuse adresându-se lui Beale. Nu-ţi poţi muta biroul la New 
York? 

— Pot şi nu pot! spuse Beale clătinând din cap. Uiţi că 
afacerea „Ruginii verzi” este mai importantă ca securitatea d-rei 
Olivia. 

— Nu-mi place să aud aşa ceva! zise Kitson încruntându-se. 

— lar mie nu-mi place s-o spun! replică Beale. Dar cred că 
rămânând aici pot să-i asigur o protecţie mai eficace şi să 
împiedic realizarea marelui complot a lui van Heerden. 

— Poate ai dreptate, spuse Kitson. Aş dori s-o văd, cred că 
nu voi întâmpina greutăţi. N 

— Niciuna, spuse Beale. li voi spune că sunteți interesat de 
munca ei. V-aş putea prezenta ca domnul Scobbs, zise surâzând. 

— Cine este Scobbs? 

— Este proprietarul mai multor hoteluri în vestul Canadei şi 
de asemeni, conducătorul unei industrii mai puțin cunoscute iar 
d-ra Cresswell se interesează de el. | se pare că numele său e 
curios. 

— Vă deranjez cumva? întrebă inspectorul. 

— Nu, vă rog să rămâneţi! spuse Beale. Aş dori să vă 
întâlniți cu fata. S-ar putea ca într-o zi să avem nevoie de 
ajutorul d-tale oficial. 

D-l Beale ieşi din apartament şi sună la uşa vecină dar fără 
rezultat. Văzu că apartamentul este în întuneric. Işi privi ceasul: 
era ora 9. Nu văzuse fata toată ziua dar o auzise închizând uşa 
acum două ore. După ce sună din nou fără rezultat, se înapoie în 
apartamentul său. 

— Este plecată! spuse; şi totuşi îi recomandasem să nu iasă 
câteva zile după căderea nopţii. _ 

Intră în dormitorul său şi deschise fereastra. Incă nu era 
noapte. Luă o lanternă pentru a putea merge pe balconul de fier 
comun pentru toate apartamentele şi cu scară de serviciu. Găsi 
fereastra închisă dar, ca un hoţ profesionist, o deschise. Camera 
era în întuneric. Aprinse lumina pentru a cerceta camera fetei. 
Hainele ei pentru serviciu erau pe pat. Deschise dulapul unde îşi 
păstra puţinele rochii. Le cunoştea pe fiecare în parte. Erau toate 
împreună cu cele trei pălării. Toate sertarele biroului erau 
încuiate, totul era în ordine. Intră în salon şi când aprinse lumina 
îşi dădu seama că acolo avusese loc o luptă: lucruri deranjate, un 
pantof cu bareta ruptă, pe care-l băgă în buzunar. În anticameră 
preşul era deplasat iar pe zidul din stânga erau două zgârieturi. 
In aer plutea un miros de produs farmaceutic: eter! 

Găsi în camera de zi, pe birou, o notiţă ce îi era adresată: 
„Dragă d-le Beale, din motive urgente trebuie să plec la 
Liverpool”. Puse cu grijă notita în buzunar şi ieşi. După ce le 
explică lui Mac Norton şi Kitson cele descoperite, sună la uşa 
doctorului. 


CAPITOLUL X 
O percheziţie fără succes 


Anticamera era luminată. Uşa se deschise şi doctorul, în 
papuci şi haină de casă apăru în faţa lui. Nu arăta nici o surpriză. 

— Trebuie să-ţi vorbesc! spuse Beale. 

— Vrei să intri? 

Beale nu aşteptă să fie invitat de două ori. 

— Când ai văzut-o ultima dată pe d-ra Cresswell? 

— Azi n-am mai văzut-o. După ce mi-am scris depoziţia n- 
am mai ieşit. 

— Vreau să-ţi percheziţionez apartamentul. 

— Eşti poliţist? întrebă doctorul zâmbind. Dacă ai şi mandat 
de percheziţie se schimbă treaba. 

— Nu am mandat dar tot voi percheziţiona. 

— Te pot reclama pentru violare de domiciliu. 

— Ştiu, doctore dar dacă n-ai nimic de ascuns nu văd de ce 
te-ai opune. 

— Nu mă opun. N-ai decât să cauţi... de unde vrei să începi? 
Poate de-aici? spuse arătând cu degetul spre trei lăzi aproape de 
uşă. N-ai să găseşti nimic interesant. Tocmai am primit nişte 
piese anatomice de la Berlin. Capacele sunt înşurubate doar cu o 
şurubelniţă. Mai am o singură cameră, dormitorul. Să-ţi arăt 
drumul. 

Trecu primul şi aprinse lumina: era o cameră mare, 
mobilată cu un pat de fier, un dulap şi un scrin. In spate era o 
sală de baie. 

Beale, examinând camera, auzi uşa trântită în spatele lui. 
Sări la uşă dar fusese închisă. | se păru că aude murmur de voci. 

— Deschide! strigă el bătând cu pumnii în uşă. 

Nici un răspuns decât un strigăt: „D-le Beale!” îi îngheţă 
sângele la auzul strigătului căci era vocea Oliviei şi venea din 
camera ce-o părăsise. 

Se izbi în uşă dar fără rezultat căci era din stejar masiv. 
Când se pregătea să spargă broasca cu revolverul, uşa se 
deschise. 

— Te-ai închis? spuse doctorul zâmbind. 

— Unde-i domnişoara Cresswell? l-am auzit vocea. 

— Eşti nebun, prietene. 

— Unde-i domnişoara Cresswell? şi-l apucă pe doctor de 
guler. 

Acesta se smuci, ...înjurând. 

— Du-te naibii! De unde vrei să ştiu? 

— l-am auzit vocea! 

— Ţi s-a părut. Ţi-aş fi deschis mai repede dar tocmai 
ieşisem pe palier să sun la domnişoara Cresswell; am găsit uşa 
deschisă, am închis-o şi m-am înapoiat. 

Fără un cuvânt Beale îl dădu la o parte şi păru să ezite. Din 
cele trei lăzi nu mai erau decât două. Sări afară şi cobori în fugă 

scările. Nu văzu nici un camion iar polițistul din colţul străzii nu 
observase nimic anormal. În timp ce revenea gânditor, doctorul îi 
strigă batjocoritor de la fereastră: „Ai găsit-o?” Beale nu 
răspunse. Urcă scara şi merse drept în apartamentul doctorului. 
Acesta calm, fuma o ţigară. 

— Ei bine, ai găsit-o? 

— Eu nu, dar dumneata cu siguranţă ştii unde-i. 

— Incep să cred, d-le Beale, că alcoolismul te face să ai 
vedenii. Intri în apartamentul meu cu un aer tragic. Unde aş 
ascunde o fată de care mă interesez cel puţin cât şi d-ta... 
deoarece este logodnica mea şi viitoarea soţie. 

— Chiar aşa? spuse Beale. Te felicit. Şi pot să ştiu când va 
avea loc fericitul eveniment? 

— Tocmai am publicat anunţul. Logodnica mea este în drum 
spre Liverpool unde va locui cu una din mătuşile inele. Nu-ţi dau 
adresa. 

— Doctore van Heerden, când am venit aici erau trei lăzi în 
cameră. La înapoiere nu am mai văzut decât două. Ce-ai făcut cu 
a treia pe când eram închis în camera dumitale? 

— Mi-e teamă că ai viziuni, spuse uitându-se spre lăzi. 

Beale privi şi el şi rămase cu gura căscată: cele trei lăzi 
erau acolo. 

— Admit că te-am înşelat că sunt cu piese anatomice. De 
fapt sunt goale... poţi să le inspectezi dacă vrei. 

Beale nu aşteptă invitaţia: merse spre lăzi şi le cercetă pe 
rând. Capacele aveau şuruburi. Pe latura uneia descoperi un 
orificiu... introduse vârful briceagului, se auzi un declin şi capacul 
se descuie dar lada era goală. La fel şi celelalte două. Proiectă 
lumina lanternei spre fundul fiecăreia fără să găsească urme. 

— Eşti mulţumit? întrebă doctorul. 

— Nicidecum! răspunse Beale şi fără alt cuvânt cobori 
scara. 

Pe la mijlocul ei găsi un pantof — perechea aceluia din 
buzunarul său. La urcarea scării acesta nu era acolo! 


CAPITOLUL XI 
Casa de lângă Stains 

Olivia Cresswell nu-şi amintea nimic. Nu-şi amintea că 
fusese introdusă într-o ladă nici că auzise vocea lui Beale, nici 
zgomotul uşii închise la camera doctorului. Nu-şi amintea că ar fi 
strigat. 

— Duceţi-o în apartamentul ei. Uşa e deschisă! murmură 
van Heerden celor doi bărbaţi care se ascunseseră în lăzi când 
Beale sunase. 

— Şi după asta? 

— Mă aşteptaţi... Haideţi mai repede! 

Traversă palierul ducând lada cu fata în apartamentul 
acesteia. Doctorul închise uşa după ei apoi veni tocmai la timp 
ca să-i deschidă uşa lui Beale. Pândi cursa acestuia pe scară apoi 
se repezi spre camera fetei închizând uşa. În zece secunde a fost 
scoasă din ladă şi culcată pe pat. Lada a fost pusă la loc în 
cabinetul doctorului şi bărbaţii îl regăsiră pe Heerden în salonul 
întunecat al fetei. Doctorul trecu în camera sa şi observă că fata 
avea numai un pantof, îl scoase la repezeală... . 

— Aşteptaţi aici! spuse bărbaţilor... până îl veţi auzi pe 
Beale întorcându-se. Apoi, plecaţi repede. Când coborâţi, lăsaţi 
pantoful pe scară. Ne va ajuta să-l punem pe o pistă falsă. Lao 
jumătate de oră după descoperirea pantofului, Beale plecă. 

Doctorul pândi plecarea lui de la fereastra salonului său şi 
se înapoie în apartamentul fetei. Aceasta era culcată acolo unde 
o lăsase. Avea amețeli şi greață şi îşi închise ochii la aprinderea 
luminii. 

— Cum se simte mica mea prietenă? întrebă el rece. 

Fata observă că el avea un pahar în mână pe jumătate 
umplut cu un lichid albicios. 

— Bea asta! porunci el. i 

Ea luă paharul şi-l bău: era amar şi cald. li arse gâtul dar 
efectul a fost rapid. In trei minute îşi reveni şi, când ne ridică, nu 
mai avea amețeli. 

— Acum îmbrăcă mantoul şi pălăria, strânge tot ce ai 
nevoie pentru un voiaj şi vino cu mine. 

— Nici nu mă gândesc. Te rog să pleci altfel voi anunţa 
poliţia de purtarea dumitale. 

— Imbracă-te şi nu mai vorbi prostii. Doar nu crezi că am 
riscat totul ca să-mi scapi tocmai acum! zise doctorul pe un ton 
aspru. 

— Unde vrei să mă duci? 

— Într-un loc sigur. Sigur pentru mine! Nu ai de ce să te 
temi... doar dacă te vei purta ca o nebună. Să ştii că nu sunt 
îndrăgostit de dumneata şi nimic nu m-ar împiedica să-ţi tai 
gâtul dacă o să fiu obligat. 

Fata stătea la marginea patului cu buzele strânse. 

— Nu-ţi mai muşca buzele că nu-ţi foloseşte la nimic. Nici să 
nu te gândeşti că ai să-mi scapi. Hai, îmbracă-te! 

Tonul era de comandă şi fata ascultă. Fu gata repede. Pe 
scară o luă de braţ, ieşiră împreună şi cotiră spre stânga. Păreau 
o pereche de îndrăgostiţi pentru că braţul lui o ţinea strâns. La 
capătul străzii Marylebone ce ducea spre Portland Place îi 
aştepta o maşină în care doctorul o împinse şi se sui alături de 
ea. 

— Am fost obligat să las maşina departe pentru a nu fi 
remarcată de Beale. 

— Unde mă duci? întrebă fata. 

— La o proprietate foarte agreabilă pe malul Tamisei. Mi se 
pare ideală pentru o lună de miere. 

Fata nu răspunse nimic. Când ieşiră din oraş, îl întrebă: 

— Vrei să fii amabil să-mi spui ce ai de gând să faci? 

— Ce am de gând? Să ne căsătorim! 

— Şi dacă refuz? 

— Nu ai să refuzi. E cel mai sigur mod de a fi sigură de viaţa 
ta. Altfel viaţa îţi va fi în pericol. 

— Dar de ce insişti să ne căsătorim? spui că nu mă iubeşti... 
sunt o mulţime de femei ce ar fi încântate să se mărite cu 
dumneata, de ce-ţi trebuie o fată săracă şi fără relaţii? 

— Vreau să-mi satisfac un capriciu. 

— Şi dacă am să refuz până la urmă? 

— Ai să regreţi. lţi repet că dacă eşti ascultătoare nu păţeşti 
nimic... dar dacă nu... te voi trata astfel încât ai să regreţi. 

Fata se stăpâni şi rămase calmă. 

— Bănuiesc că ai pregătit totul? 

— Personalul meu lucrează totdeauna foarte bine. Este 
pregătit totul: actele, pastorul chiar şi locul unde vei rămâne 
singură după ce vei semna nişte hârtii. 

— Voi semna acte că m-am căsătorit de bună voie? 

— Nu, căsătoria noastră nu necesită nici o justificare. 

Maşina părăsi şoseaua oprindu-se în faţa unei case 
impunătoare. Van Heerden o ajută să coboare. Casa era în 

întuneric. Intrară într-un hol mare. Cel ce le deschisese era palid, 
cu părul aspru şi negru şi cu o mustăcioară. 

— Poţi să-l chemi, Gregory. 

Omul o privi pe furiş. Luă un sfeşnic şi-i conduse spre 
capătul holului. 

— lată sufrageria, spuse Heerden. Aici va avea loc cere- 
monia. Camera ta este chiar deasupra. Nu vei avea cameristă 
pentru că nu am încredere în nimeni. Urcă primul, deschise o uşă 
şi intră. Ea văzu o fereastră cu draperiile trase. 

— Fereastra are gratii! spuse el. A fost camera copiilor şi 
este foarte potrivită. Casa este foarte veche şi parchetul scârţâie 
iar eu voi sta în camera de dedesubt. N-ai cum să evadezi! 


CAPITOLUL XII 
Facem cunoştinţă cu pastorul Homo 


Când Beale părăsi casa Krooman cu însoțitorii săi, nu ştia ce 
ar trebui să facă. 

— Eşti sigur că i-ai auzit vocea? 

— La fel de sigur cum am simţit şi mirosul de eter. 

— Poate l-a folosit chiar ea la spălatul mănuşilor şi... 

— Posibil — întrerupse Beale — dar asupra vocii nu am nici 
un dubiu. Apoi fluieră şi un om ce aştepta vizavi veni spre el. 
Fensen, supraveghează apartamentele. Dacă vezi venind vreo 
maşină apropie-te de poartă. Nu lăsa pe nimeni să urce în 
maşină sau să pună un pachet în ea până nu te asiguri că nu e 
vorba de domnişoara Cresswell. Ştiu că la Londra aşa ceva nu e 
prea legal dar — spuse Beale adresându-se lui Mac Norton — te 
rog să închizi ochii. 

— Fă ce crezi că trebuie! spuse acesta. 

— Fensen, o cunoşti pe domnişoara Cresswell? 

— Da! afirmă acesta şi se înapoie. 

— Unde mergi acum? întrebă Kitson. 

— La cineva care cunoaşte diferite domicilii ale lui Heerden. 

— Are mai multe? 

— De trei luni închiriază case şi apartamente. 

La sud de Tamisa există un cartier popular cu case vechi 
lângă blocuri tip ce compensează prin utilitate lipsa de 

frumuseţe. În subsolul unuia din acestea erau doi oameni diferiţi. 
Mobilierul era simplu: un pat de fier sub fereastră permiţând 
ocupantului să vadă picioarele trecătorilor. Cel mai bătrân privea 
într-un microscop. Tocmai îşi oprise observaţiile şi scria ceva cu 
litere gotice. Capul mare, corpul mic şi bărbuţa ar fi fost 
recunoscute de d-ra Cresswell. Cel din faţa lui avea alt aspect: 
era mare, voinic, proaspăt ras, bine pieptănat, ceea ce contrasta 
cu hainele ponosite; uneori, în vreme ce citea, îl observa pe 
profesor. Tăceau de o oră când Beale ciocăni la uşă. Voinicul, 
încruntat îl întrebă în germană pe profesor: „Aşteptaţi pe 
cineva?” 

— Nein, nein! spuse bătrânul. Cine să vină? Poate doar 
Fraulein. 

Se îndreptă spre uşă, trase zăvorul şi deschise. Rămase 
uimit văzându-l pe Beale, iar voinicul se ridică. 

— Sper că nu vă deranjez?! spuse detectivul în germană. 
Credeam că locuieşti singur. 

— Este un prieten! spuse bătrânul Heyler, jenat. Locuim 
împreună. Nu ştiam că-mi cunoşti adresa. 

— Prezintă-mă! ceru celălalt. 

— Este prietenul meu, d-l Homo! spuse bătrânul. 

— Numele meu este Beale. 

— Sunteţi poliţist? 

— Nu aşa cum crezi. Oricum, nu am venit pentru anchetă. 

— Bănuiesc, pentru că altfel ai fi venit însoţit, începură 
discuţia în engleză, profesorul întorcându-se la muncă. 

— Sunt pastorul Homo şi aici e locuinţa mea. Şi noi, 
criminalii locuim undeva când nu suntem în închisoare. Avea 
accentul unui om cultivat, vorbind degajat, cu siguranţa unui 
universitar. Trebuie să vă spun că tocmai am ieşit din puşcărie. 
Sunt spărgător profesionist, sper că nu vă scandalizez. 

— Deloc! spuse Beale privind spre profesor. 

— Văd că sunt în plus! spuse pastorul Homo. Din păcate, pe 
stradă aş fi arestat. 

— Inutil. Cred că profesorul nu are secrete faţă de dum- 
neata. 

— Crezi ce vrei. Adios! 

Salută cu mâna şi trecu după perdeaua de creton. Bătrânul 
îşi părăsi instrumentul. 


41 


- EDGAR WALLACE - 


— Caut miracolul bolii somnului! spuse el solemn. La docuri 
sunt mai multe cazuri şi profesorul Şcolii Tropicale mi-a trimis 
puţin sânge. 

— Profesore! spuse Beale luând loc. Mai lucrezi pentru 
Heerden? 

— Nu vreau să vorbesc despre el — spuse bătrânul negând 
din cap. A fost foarte bun cu mine. Fără el aş fi murit de foame 
pentru că eram considerat nebun. 

— Spune-mi, unde l-aş putea găsi astă-seară? 

— Cu siguranţă în laboratorul lui, unde în altă parte? 
Bătrânul se gândi puţin apoi vorbi: nu pot să spun nimic căci 
doctorul efectuează o mare experienţă care l-ar îmbogăţi. Ar fi o 
ingratitudine, spuse bătrânul privind la Beale. 

— Dacă ţi-aş spune că doctorul s-a angajat într-o mare 
conspirație şi că dumneata rişti foarte mult dacă îl ajuţi? 

— Doctorul are mulţi duşmani! spuse Heyler, nu-ţi pot 
răspunde. 

— Spune-mi numai dacă cunoşti un loc unde doctorul putea 
duce fata în apartamentul căreia te-am găsit aseară? 

— Nu, nu cunosc nici un loc! 

— Bine, nu te mai deranjez, profesore. Nici pe dumneata, d- 
le Homo. 

Perdeaua fu dată la o parte şi bărbatul cu alura distinsă 
intră. 

— Mi-e teamă că te-ai deranjat degeaba; şi parcă văd că 
vrei să mă întrebi dacă te pot ajuta. |ţi spun de la început că nu 
pot! 

— Te înşeli. Nu aveam de gând să te întreb şi pe d-ta! zise 
Beale. 

li salută pe amândoi şi-i văzu schimbând o privire. 
Profesorul părea înspăimântat. Se auzi o bătaie în uşă. 

— Daţi-mi voie! spuse Beale. 

— Aşteaptă — aşteaptă! spuse profesorul, dar Beale 
deschise uşa. 

In prag era Hilda Glaum, fosta colegă de birou a Oliviei. 
Având lumina în faţă nu îl recunoscu. 

— De ce nu aţi deschis imediat? întrebă furioasă în 
germană, lăsând jos greul geamantan ce-l căra. Mi-era frică să 
nu fiu arestată. lată obiectul ce va fi cerut mâine. 

Abia atunci îl văzu pe Beale. 

— Cine eşti?... a, da eşti Beale, beţivul. 

Ochii ei fugiră la valiză voind s-o ridice. Beale o apucă de 
braţ dar ea se zmuci astfel că valiza misterioasă se izbi de zid şi 
se auzi un zgomot de sticlă spartă. Mai iute ca el, ea luă valiza şi 
fugi pe uşă, trântind-o. El avea mâna pe clanţă. 

— Sus mâinile, d-le Beale! spuse o voce în spatele lui. Pune 
mâinile deasupra capului ca să le vedem. 

Beale se întoarse încet, ridicând mâinile. Pastorul Homo îl 
tintea cu un revolver. 

— Miroase urât, nu-i aşa? întrebă el în glumă. 

Şi Beale simţise mirosul acru şi ştia că vine de la valiza 
fetei: era mirosul greţos al „Ruginii Verzi”. 


CAPITOLUL XIII 
La Dean's Folly 


Sprijinită în coate pe marginea ferestrei cu obrajii pe gratiile 
de fier, Olivia privea spre bruma care dispărea treptat sub razele 
soarelui. Dormise noaptea într-un fotoliu, se sculase devreme şi 
îmbrăcată, era gata de orice. In timpul nopţii nu auzise nici un 
zgomot şi bănuia că Heerden plecase la Londra. De ce dorea 
acesta — el, care mărturisise că n-o iubeşte — să se însoare cu 
ea? Şi de ce a fost nevoie s-o răpească? Şi de ce când el 
pomenise numele detectivului american Beale, se simţise 
emoţionată? In acest moment auzi o bătaie în uşă şi o voce 
anunțând: „Micul dejun!” Trase zăvorul şi deschise uşa. Gregory 
îi arătă camera din faţă: „Puteţi folosi ambele camere dar nu 
aveţi voie să coborâţi. Aveţi alături micul dejun.” 

Fata traversă palierul şi intră într-un salon. Pe masă era 
micul dejun care o satisfăcu pe deplin. Observă că şi fereastra de 
aici avea gratii. Mai era o bibliotecă plină cu cărţi religioase. 
Deodată auzi clopote de biserică şi fata îşi aminti că e duminică. 
Era aproape ora 11 deci dormise mai mult decât crezuse. 
Examinând camera, găsi un birou mic, cu hârtie, un toc şi două 
formulare telegrafice. Deodată îi veni o idee: pe o foaie de hârtie 
făcu inventarul camerei. Incerca astfel să-şi mai domolească 
frica. Examină cărţile bibliotecii care purtau, înscrise pe copertă 
numele L.T.B.Stringer. Fiind sigură că e vorba de un pastor, 

căută un anuar al personalului religios din 1879. Găsi: Striger- 
Thomas-Benjamin vicar la Reach-le-Haut, lângă Stains, locuind la 
Dean's Folly. Bucuroasă că aflase locul închisorii sale, bănui că 
se afla într-o casă închiriată. Căutând mai departe, găsi sub 
fereastră un dulăpior. Acesta comunica cu bucătăria pentru 
urcatul mâncării. Intr-un colţ era un cărucior de invalid. Căuta să- 
şi imagineze viaţa fostului ocupant, pastorul invalid ce-şi trăise 
aici ultimii ani. Luă un formular telegrafic şi scrise adresa lui 
Beale: Baloctty, Londra — sunt prizonieră la Dean's Folly, 
comuna Reach-le-Haut, lângă Stains — şi semna, Cresswell. Apoi 
înveli cu formularul telegrafic o monedă de argint şi se întrebă 
cum să facă să ajungă la poştă. Fiind duminică, totul era închis. 
De asemeni, era greu de găsit un mesager. 

Bănuia că furnizorii veneau dimineaţa iar uşa bucătăriei era 
chiar sub fereastra ei. Până luni deci trebuia să ascundă 
formularul în corsaj. Continuând inspecția camerei, găsi agăţată 
de perete o cască de radio. O puse la ureche şi auzi o predică. 
Apoi o tuse şi o voce clară care spuse: „Difuzez pentru a doua 
oară anunţul căsătoriei dintre Henry Colebrook şi Jane Marie 
Smith... apoi după o pauză, deasemeni cea dintre Henry Victor 
van Heerden şi Olivia Cresswell-Predeaux. Este al treilea şi 
ultimul anunţ. Dacă cineva cunoaşte un motiv ce poate 
împiedica aceste căsătorii, s-o spună!” 

Fata rămase nemişcată. Auzise anunţul căsătoriei sale! Se 
duse la ascensorul ce comunica cu bucătăria şi-l examină. Intră 
în el şi împingând cu mâinile se lăsă în jos. leşind cu greutate, 
observă că se afla într-o cameră mare din care se ajungea într-o 
curticică. Pentru traversarea ei trebuia să treci prin faţa unei 
ferestre. Merse spre dreapta casei şi ajunse într-un mic parc de 
rododendroni. Se târî de-a buşilea sub ei până la gardul casei. Se 
răsuci în poziţia în care putea observa uşa casei. La intrare era o 
baracă lângă poarta grilajului. Sări iute spre poartă, trase zăvorul 
şi poarta se deschise cu greu. In spatele ei auzi o voce ursuză. 
Cu un strigăt de groază se aruncă înapoi. Pe pragul barăcii era 
un om îmbrăcat într-o haină verde şi pe faţă cu o mască. Fata se 
aruncă spre poartă dar o mână o trase înapoi. Auzind un fluierat 
peste gard, în şosea, aruncă telegrama peste zid şi auzi cum, 
brusc, fluieratul încetase. In acelaşi moment individul îngrozitor îi 
astupă gura şi... fata leşină. 


44 


- UN INDIVID PERICULOS - 


CAPITOLUL XIV 
Domnul Beale vorbeşte de căsătorie 


— Cum spui? Păzită de un om înarmat? întrebă Kitson, 
neîncrezător. 

— Pare extraordinar, nu-i aşa? spuse Beale. 

Povesti în câteva cuvinte întâmplările nopţii precedente. 

— Acest Homo face parte din bandă? 

— Nu cred. Mai curând pare un ambasador al lui Heerden. 

— Ambasador? 

— lţi voi explica jocul lui Heerden. Nu, cred că pastorul e 
doar un cavaler ajutând o fată... Oricum, mi-a dat drumul după 
plecarea fetei. In acel moment nu mai aveam de ce să plec. Am 
rămas şi am discutat: un om amabil şi cultivat. 

— Nu te recunosc, Beale. Te credeam mai interesat de 
pistă. 

— D-le Kitson, trebuie să ştiu mai multe despre testamentul 
lui Millinborn. 

Avocatul îl privi cu un aer întrebător. 

— Te rog să mă lămureşti despre formalităţile căsătoriei în 
Anglia. Cred că şi aici este greu să forţezi o fată să se mărite şi 
dacă o faci, căsătoria nu este legală?! 

— In Anglia căsătoria se poate face doar la domiciliu şi la 
interval de trei săptămâni după anunţarea publică. 

— Nu este şi alt mijloc? 

— Ba da. Plătind taxe speciale, cu un motiv plauzibil, fără 
anunţarea publică, căsătoria poate fi autorizată de episcopul de 
Cantorbery. Insă asta este o licenţă specială şi atunci căsătoria 
poate fi oficiată oricând şi oriunde. Eu cred că Heerden se va 
căsători în mod obişnuit, adică făcând cele trei anunţuri. Pentru 
autorizaţia specială trebuie să-şi dea adevărata identitate. In 
celalalt mod, poate s-o facă şi sub un nume fals. 

— E valabilă o căsătorie sub un nume fals? 

— După legea engleză, da! 

Stanford Beale rămase gânditor. 

— Se pot acorda două licenţe speciale pentru căsătoria cu 
aceeaşi fată? 

— Nu! de ce mă întrebi? 

— În legătură cu ce mi-a spus Homo, când i-am explicat că 
o căutam pe fată: „Aha, e vorba de fata care se mărită cu 
doctorul?” Nu mi-a spus mai mult dar am o idee. Pentru a fi sigur 
că nu i s-a acordat lui Heerden o licenţă specială, cer una pentru 
mine! 

— Vrei să te însori cu fata? 

— Nu te alarma, d-le Kitson. O licenţă specială pe numele 
meu ar împiedica una pentru Heerden şi i-ar bara drumul spre 
bogăţie. Spune-mi, te rog, după testament, soţul va dispune de 
avere sau va primi doar ce-i dă soţia? 

— Ar profita direct. La căsătorie ar primi jumătate din 
moştenire. Fiind independenţi financiar, ar avea o şansă în plus 
de fericire. Aşa cred că a gândit şi Millinborn. 

— Inţeleg. Şi Heerden ştie. Ajunge să arate actul de 
căsătorie ca să pună mâna pe 2 milioane jumătate de dolari. 
Inseamnă că are nevoie de bani şi conform cu prevederile 
testamentului... 

— l-ar obţine imediat! spuse Kitson. Dacă ar veni mâine cu 
actul de căsătorie, chiar ştiind că a forţat-o pe Olivia, va trebui 
să-i dau partea lui. Eu aş da oricât să-l trimit la spânzurătoare. 
Cu voce tremurândă merse spre fereastră apoi reveni: cred că 
nu e rea ideea cu licenţa. 

— Am s-o cer şi am să mă căsătoresc.. 

— Să vă căsătoriţi? Pentru prima dată deveni bănuitor. 

— D-le Kitson, voi fi cinstit! spuse Beale. Nu putem ignora 
unele lucruri. Mai întâi, d-ra Cresswell este în mâinile unui individ 
lipsit de scrupule care urmăreşte doar averea. Frumuseţea, 
farmecul ei, nu au nici un efect asupra lui... 

— Aşa este, spuse avocatul, dar... 

— Dacă am şti unde se află l-am ataca pe Heerden şi am 
împiedica căsătoria, dar mi-e teamă că vom afla prea târziu. 

— Vrei să te căsătoreşti iar apoi să anulezi căsătoria... să-ţi 
spun drept, Beale nu-mi place nici soluţia asta. 

— Cunosc un om, pastorul Homo, care mă poate ajuta... 

— Cum? 

— Este cunoscut de poliţie ca pastorul Homo. Pare să fie un 
fost preot acum decăzut dar încă are aspectul unui om de lume. 
Imbrăcat corespunzător poate să pară pastor. Căsătoria oficiată 
de el n-ar avea nici o valoare dar nici Olivia nici Heerden nu ar 
şti. Dacă judec corect, când Heerden va afla că este căsătorită, 


46 


- UN INDIVID PERICULOS - 


nu va mai încerca nimic. Doar s-o facă văduvă! spuse surâzând. 
După ce-l vom aresta, îi vom spune adevărul, Oliviei. 

— Crezi că Homo nu ştie nimic despre ea? 

— L-am auzit vorbind pe Heerden... a mai aflat probabil 
ceva şi de la Hilda Glaum... şi-a dat seama însă că Heerden 
urmăreşte o excrocherie care probabil nu-l interesează... 

— Şi crezi că te va ajuta? 

— Cu siguranţă! este urmărit şi disperat. Ca să scape de 
poliţie i-am oferit un bilet pentru Australia şi 25.000 dolari. 

— l-ai explicat planul? 

— Trebuia. Nu i-a plăcut, pare să aibă oarecare scrupule dar 
l-am convins în cele din urmă. A plecat să-şi caute cele necesare 
şi va locui la mine. 

— Totul a început prost dar am încredere în d-ta. N-ai decât 
un interes profesional pentru d-ra Cresswell? 

— Aş minţi dacă aş spune asta. Am un sentiment profund 
pentru d-ra Cresswell dar ea nu va afla niciodată. 

Apoi Beale plecă acasă. La ora 16 primi un vizitator: 
pastorul Homo, bine ras, cu cravata albă şi redingota neagră, 
părea chiar un pastor adevărat. 

— Ţi se potriveşte rolul! zise Beale. 

— Ce trebuie să fac acum? 

— Vei locui aici. Ţi-am pus un pat în birou. 

— As vrea să ştiu mai multe amănunte. 

— Ţi-am spus esenţialul. Nu intenţionez să-ţi spun mai mult. 
Faci aşa cum ne-am înţeles iar eu mă voi ţine de cuvânt. 

Cineva bătu în uşă: era inspectorul Norton. Homo încerca să 
se ascundă... 

— Nu te ascunde. Ştiu că eşti aici. Ce părere ai de asta, 
Beale? şi puse pe masă jumătatea superioară a unui formular 
telegrafic. 

— „Belocity, Londra”, citi el...„Sunt prizonieră la Dean's”... 
restul mesajului lipsea. 


CAPITOLUL XV 
Bunul domn Stardt 


— Unde-i restul? întrebă Beale. 

— Ăsta-i tot! 

— E scrisul d-rei Cresswell. 

— Şi e pe adresa d-tale. Hârtia a fost găsită la un vagabond. 

— Unde? 

— La Kingstone pe Tamisa, spuse inspectorul. Vagabondul a 
fost arestat în timpul unui scandal şi dus la poliţie. La percheziţie 
s-a găsit hârtia care nu fusese trimisă. Il vei ajuta pe d-l Beale? 

— Da! răspunse pastorul Homo căruia îi fusese adresată 
întrebarea. 

— Văd că te reîntorci la vechea d-tale profesiune. 

— Dacă vrei să mă acuzi, e dreptul d-tale! răspunse Homo 
înţepat, dar despre profesiunea mea... înainte de a fi ceea ce 
sunt... 

— Nu te supăra, pastore! spuse inspectorul. Nu ştii de 
glumă? 

— Am pierdut doar simţul decenţei nu şi al glumei. 

— Ce-ai de gând să faci? întrebă inspectorul pe Beale. 

— Câţi Dean's sunt în tară? 

— Cam o duzină. 

— Există şi unul aproape de Kingstone? 

— Nu. 

— Înseamnă că este numele unei case — cum se 
obişnuieşte în Anglia, în loc de numere — mai ales în suburbii. 
Poţi să ne ajuţi? 

— De obicei mă ocup de suburbii, spuse pastorul. 

— Avem la Scotland-Yard toate adresele din Kingstone. 

Deodată, Beale le ceru linişte: se auzeau paşi pe culoar. 

— Este van Heerden! a lipsit toata ziua. 

— A fost urmărit? întrebă inspectorul. 

— A fost urmărit de cel mai bun detectiv din America dar a 
scăpat de fiecare dată. 

— Oricum, ştim că fata nu a plecat la Liverpool... şi nici de 
bună voie! Dacă era numele ei pe telegramă l-aş fi arestat pe 
doctor. 

— Vei avea motiv mai serios după ce o vei găsi pe d-ra. 

— Te gândeşti la „Rugina Verde”? 

— Tot ce pot spune este că Rugina Verde este cea mai 
mare conspirație contra lumii civilizate. Ştii ceva despre asta? îl 
întrebă pe Homo. 

— Nu ştiu nimic... o fi un secret al bătrânului Heyler. 

— Este şi el amestecat. 

— E o excrocherie? Nu-l credeam pe Heyler excroc. 

— Este ceva mult mai grav! spuse Beale. Vei merge la 
Kingstone. 

— Nu pot veni cu d-ta, spuse inspectorul. La cinci am 
şedinţă la Scotland-Yard. 

— Te rog, mai întâi, să semnezi certificatul acesta de bună 
purtare! spuse Beale punând pe masă o hârtie albastră. 

— Ce-i asta? O licenţă de căsătorie? Vrei să te-nsori? 

— Aşa sper. 

— Vrei ca eu să atestez urgenţa? Când vrei să iei licenţa? 

— Chiar mâine. 

— Şi numele fetei? 

— Credeam că bănuieşti! zise Beale împăturind hârtia. 

— E vorba de d-ra Cresswell? 

— Bineînţeles! 

— Eu credeam că... 

— Nu insista. Planul meu trebuie să rămână secret. 

— E în legătură şi cu Rugina verde? 

— Evident! 

— Bine. Voi telefona poliţiei din Kingstone să-ţi dea tot 
ajutorul deşi nu cred să afli mai mult de la vagabond. 

— De-acum — spuse Beale după plecarea inspectorului — 
începe treaba noastră. Nu ne mai despărţim. Te rog să mă 
aştepţi aici până mă întorc. 

— Stai puţin, zise Homo, accept totul pentru că este singura 
şansă ce mi s-a oferit pentru reabilitare.. 

— Te-nţeleg. 

— Aş putea să te-nşel. 

— Accept riscul. 

Maşina lui Beale era în stradă dar la poartă văzu un individ 
citind numele locatarilor. 

— Pot să te ajut cu ceva? 

— Eşti foarte amabil, îl caut pe van Heerden. 

— Aici locuieşte, dar lipseşte momentan! spuse Beale 
crezând că e în legătură cu un bolnav. 

— Ce ghinion. Puteţi să-mi spuneţi unde-l pot găsi? E ceva 
urgent şi vin de departe, (spuse el cu un uşor accent — „din 
Germania” ghici Beale). 

— Sunt prieten cu d-rul Heerden... şi aş putea să te ajut. E 
vorba de ceva important? Poate ceva în legătură cu Rugina 
Verde? spuse Beale în germană. 

— Nu ştiu nimic despre aşa ceva! protestă omul. Trebuie 
doar să-i transmit un mesaj... 

— Pot să i-l transmit chiar eu! spuse Beale cu siguranţa 
celui care e la curent cu secretele doctorului. 

— Trebuie să i-o duc personal. Voi aştepta. 

— In cazul ăsta aşteaptă-l în apartamentul meu. 

li arătă drumul şi-l făcu să intre în biroul unde prezenţa 
pastorului păru să-l liniştească. 

Beale nu ştia cum să facă să afle conţinutul mesajului căci 
necunoscutul refuza orice-i oferea: nici ceai, nici cafea, nici vin. 
Deodată acesta spuse: „De fapt este vorba doar de o scrisoare 
de introducere pentru doctor. Mesajul meu este verbal. Mă 
numesc Stardt, poate doctorul ţi-a vorbit despre mine pentru că 
am corespondat.” 

— Parcă îmi amintesc. 

— Mesajul este numai pentru el şi chiar dacă ţi l-aş spune n- 
ai înţelege mai nimic căci este doar un cuvânt. 

— Un cuvânt? spuse Beale pălind. E vorba de un cod?! 


CAPITOLUL XVI 
Chitanţa de la amanet 


Olivia Cresswell îşi reveni în timp ce era dusă în camera ei. 
Probabil că-şi revenise şi mai devreme pentru că-şi amintea vag 
că fusese culcată în iarbă şi cineva spusese: „E mai grea decât 
aş fi crezut.” In vreme ce individul ce-o capturase împingea uşa 
camerei, ea se smulse din braţele lui şi se sprijini de bara 
patului. 

— Mă simt bine acum... dar m-ai speriat. 

Bărbatul surâse şi era gata să vorbească dar o voce aspră îl 
chemă afară şi el ieşi trântind uşa. Olivia merse la baie, se spălă 
pe faţă şi-şi reveni. Incepu să se plimbe prin cameră privind 
tablourile, cărţile, apoi deschise sertarele noptierei în afara unuia 
care era încuiat. Işi aminti că avea câteva chei în geantă. 
Sertarul, în fine se deschise şi conţinea un portofel de piele. Era 

plin cu hârtii pe care scria „Argentina” cu o adresă: Alsignar 
Hotel, Fournas, proprietar Miguel Porcorini, Index 2. Pe alta scria: 
Canada şi fata recunoscu o listă pe care o făcuse pentru Beale: o 
listă de hoteluri, cu proprietarii lor, mijloacele de comunicaţie... 
dar fără adresele poliţiei. Şi deodată îşi dădu seama: era scrisul 
Hildei Glaum. Continuă cercetarea noptierei şi găsi diverse 
obiecte feminine, probabil ale Hildei ce locuise în această 
cameră. Dacă i-ar fi servit şi de birou ar fi găsit şi un creion şi un 
bloc-notes. Găsi o cutie de oţel care se deschidea la apăsarea 
unui buton. Cutia era căptuşită cu un material ignifug iar în ea se 
afla doar un plic albastru. Inăuntru lui găsi o chitanţă eliberată 
de o casă de amanet. Pe ea scria că: d-nii Rosenbaum — fraţi din 
Comercial Road din Londra împrumutaseră 10 shilingi pentru un 
ceas din argint. Imprumutul era făcut pe numele van Heerden. 
Rămase uimită: doctorul nu era omul care să aibă nevoie de 10 
shilingi sau de 10 dolari. De ce amanetase un ceas şi de ce 
păstra chitanţa cu atâta grijă? Olivia ezită, apoi aşeză plicul în 
cutie pe care o închise şi repuse în sertar după ce ascunse 
recipisa. Incuie sertarul, în aceeaşi clipă cineva bătu în uşă. 

— Intră! spuse ea. 

Intră bărbatul care o adusese în cameră dar ceva din 
comportarea lui o intriga. 

— Nu face zgomot, să nu audă Gregory. 

Ea văzu că în uşă cheia era pe dinafară. Omul închise uşa 
după el. 

— Mă numesc Bridgers, şopti el. Cred că van Heerden ţi-a 
vorbit despre mine, Horace Bridgers. 

Scoase din buzunar o mică cutioară în care se alia o pudră 
albă. 

— Nu vrei o priză? la numai una şi vei uita toate necazurile. 

— Nu, mersi. Ce este? 

— Este teroarea albă! Mai bună decât teroarea verde. 

— Nu am chef de nici o teroare! spuse ea. 

— Eu sunt Bridgers, ajutorul lui Heerden. E o decădere 
pentru mine, un chimist ca mine... iar acum fac treburi ciudate 
pentru un neamt. Merse la uşă, o deschise, ascultă, apoi reveni: 
eşti prietena lui Heerden... spune-mi planul lui. 

— Planul lui? 

— Da, despre ce este vorba?! nu am putut afla nimic de la 
Gregory sau Milsom. La dracu cu misterele! De ce trimit oameni 

în America, Australia, Canada, India? Fii bună şi spune-mi. Am 
văzut biroul şi ştiu ce se face acolo. 

Am văzut sute de plicuri cu bani, bilete de vapor şi avion. 
Sute de formulare telegrafice cu adrese gata scrise. 

— ţi voi spune tot ce vrei dacă mă duci acasă. Aici nu pot 
să-ţi spun nimic. 

— Nu te cred. Eu nu pot pleca de aici. Te-am pândit cum 
lucrai noaptea scriind ore întregi. 

Olivia Cresswell pricepu. Hilda Gaum avea cam aceeaşi 
siluetă cu ea şi omul le confunda. 

— De ce ai fugit? reluă el. 

— De ce ţi-aş spune? îl readuse ea la subiectul iniţial. Ştii la 
fel de multe ca şi mine. 

— Ştiu doar pe bucățele... nu ştiu însă ce urmăreşte d-rul 
Heerden. Ştiu de ce se însoară cu cealaltă fată. Nu ştiu când. 

— Care fată? 

— Cresswell sau  Predeaux, n-are importanţă. Era 
funcţionară la un magazin, nu-i aşa? 

— Dar, spuse fata stăpânindu-se cu greu, de ce crezi că 
vrea să se căsătorească cu ea? 

— Nu face pe proasta, că nu mă păcăleşti! Toată lumea ştie 
că valorează un milion. 

— Valorează un milion? întrebă ea uimită. 

— Bineînţeles, un milion! spuse el scoțând din buzunar 
cutioara. Încearcă o priză, vei avea impresia că eşti 
moştenitoarea lui Millinborn. 

Tocmai termina de vorbit când auzi zgomot în hol. El ieşi pe 
palier, îl văzu dispărând în josul scării. Coborî în goană scara 
până la parter. Holul era gol. O uşă cu geamuri îl separa de uşa 
de la intrare ce era deschisă. Dintr-o săritură ajunse acolo, 
împinse uşa şi... se găsi nas în nas cu Heerden! 


CAPITOLUL XVII 
Omul din Cracovia 


La Scotland Yard totul se petrece în mod discret. Dacă s-ar 
afla ceva ar fi cu totul din întâmplare. Există un serviciu numit 
Parley Voos (sau PV) al cărui câmp de activitate se întinde 


52 


- UN INDIVID PERICULOS - 


dincolo de graniţele şi apele teritoriale ale Regatului Unit. El se 
află pe malurile Tamisei iar inima sa este la Central Office sau la 
Surete (la Paris) sau chiar la poliţia din Pekin. Un evreu se 
certase cu un polonez pe străzile Cracoviei pentru nişte bani 
(vreo 260 coroane) dar, când evreul fu transportat la spital, făcu 
o declaraţie atât de ciudată încât şeful poliţiei din Cracovia o 
comunică la Vilna care o transmise la Berna... cel de la Berna o 
trimise la Paris de unde ştirea fu difuzată la Rio de Janeiro, New- 
York şi Londra. Subşeful departamentului PV, secţie a 
Interpolului, intră în biroul inspectorului-şef Mac Norton. 

— Tocmai am primit o Comunicare ciudată din Cracovia, 
foarte interesantă pentru amicul Beale. 

— Despre ce este vorba? 

— Un om, înainte de a muri, a făcut un testament în 
favoarea fiului său în care precizează că nimic din stocul său (era 
comerciant de grâne) să nu fie vândut cu mai puţin de 1000 
coroane baniţa, adică 300 dolari! 

— Delira? 

— Câtuşi de puţin! Era foarte cunoscut la Cracovia, un 
anume Jibowschi care a fost în timpul ultimului război principalul 
agent al guvernului german pentru cumpărături în străinătate. 

La întrebarea şefului poliţiei din Cracovia respectivul i-a 
explicat că guvernul german avea o opţiune asupra grâului din 
Galiţia, Ungaria şi Ucraina la un preţ mai scăzut. Se bănuieşte că 
lucra cu un membru al guvernului german care s-a îmbogăţit în 
timpul războiului ca furnizor pentru armată. De fapt, înainte de a 
muri, a vorbit despre o invenţie grozavă, germană, numită 
Rugina Verde. 

— Doar atâta se ştie? întrebă Mac Norton. 

— Doar atât! Imi amintesc că Beale a vorbit de câteva ori 
despre asta. Unde este acum? 

— A părăsit oraşul aseară. 

— Sper că vei trimite o copie a comunicării la minister! zise 
Mac Norton. Poate fi ceva serios. Oricum, ştim că la proiect se 
lucrează la Londra iar van Heerden e principalul agent. 

Plecă să-l caute pe Kitson pe care-l găsi la hotel. 

— Ai Ştiri despre Beale? 

— Azi dimineaţă era la Kingstone dar a plecat cu pastorul 
Homo. Nu am aflat ce a descoperit la Kingstone. L-a interogat pe 
vagabond dar, se pare, fără rezultat. De fapt venisem să aflu 

dacă te-a căutat (Kitson negă). Aş vrea să-l văd în legătură cu 
Rugina Verde. Până acum, Beale s-a ocupat singur de asta, dar 
aşa nu se mai poate continua. 

— E ceva aşa de serios? 

— Poate fi o gravă afacere internaţională! zise Mac Norton 
şi povesti pe scurt cele aflate. 

— Dar e de necrezut! spuse Kitson. Ar fi practic imposibil să 
se cumpere grâul la acest preţ... şi nu văd motivul. Tocmai am 
acţiuni la o moară şi ştiu că recolta este bună, peste medie. Eu 
cred că evreul din Cracovia delira! 

— Sper să ai dreptate! aş dori ca cel puţin o dată 
informaţiile poliţiei să nu fie adevărate. In orice caz, van Heerden 
trimite telegrame peste tot iar eu am nevoie de Beale. 

Dar acesta era de negăsit. Domnul străin care venise în 
ajun pentru a-l găsi pe van Heerden, revenise dimineaţa dar şi 
acesta dispăruse fără ca vreunul din agenţii lui Mac Norton să-i 
prindă urma. 


CAPITOLUL XVIII 
Când Bridgers sparge... 


Van Heerden se uita amuzat la Olivia culcată pe pat. 

— Imi pari a fi foarte proastă! spuse el. 

Olivia întoarse capul de la el. Mai mult nu putea face căci 
era legată de mâini şi de picioare. 

— Nu mă poţi obliga să mă mărit fără să vreau. 

— Vei spune „Da” pastorului şi mă vei iubi şi asculta! 

— Voi spune „Nu”. 

— Vei spune „Da”, repetă el, râzând. Speram să te fi 
convins că sunt lucruri mai rele decât căsătoria cu mine. 

— Refuz să cred! spuse fata. 

— Atunci eşti o tâmpită! spuse Heerden. Ţi-am spus deja în 
ce condiţii se va celebra căsătoria dar s-ar putea ca această 
aventură să aibă şi alt deznodământ. Doctorul îi spuse toate 
acestea cu un ton indiferent ca şi cum altele erau preocupările 
sale de bază. 

— Cred că nu cunoşti existenţa unui drog folosit uneori 
înaintea execuţiei capitale. Te-ar interesa pentru că efectul lui 

constă într-o totală indiferenţă şi abolire a voinţei dar păstrând o 
comportare normală. 

— De ce-mi spui toate astea? zise fata înfricoşată. 

Doctorul deschise o cutie neagră, scoase o fiolă cu un lichid 
incolor din care, cu o seringă extrase puţin. 

— Deoarece refuzi să te căsătoreşti cu mine de bună voie, 
în loc să mergem la biserică voi chema pastorul aici. Ridicându-i 
mâneca rochiei îi făcu o injecție. Nu o să te doară, vei zice doar 
„Da” la întrebarea pastorului şi atât. iți voi mai face o injecție şi 
deseară iar mâine vei fi total indiferentă la ce se va petrece. 
Sper să nu fie nevoie de altă doză. 

— Când voi ieşi de sub influenta drogului, vei da socoteală! 

— În acel moment eu voi fi comis o crimă atât de for- 
midabilă încât faptul că te-am drogat nu va mai avea nici o 
importanţă. 

Acum îi scoase curelele cu care era legată. 

— Când începe efectul drogului? întrebă fata. 

— Ţi-e teamă? 

— Nu, dar aş vrea să uit de prezenţa d-tale. 

— Fii liniştită, vei scăpa curând de mine. 

— De ce vrei să te căsătoreşti cu mine? 

— Acum pot să-ţi spun adevărul: pentru că eşti o femeie 
bogată şi am nevoie de jumătate din averea pe care o vei avea. 

— Deci spunea adevărul... murmură fata simțind o 
ameţeală. 

— Cine a spus? Probabil că idiotul de Bridgers. Stai liniştită 
ordonă el. Da! eşti moştenitoarea lui John Millinborn. 

— Cel care a fost asasinat? 

— Da, draga mea, eşti moştenitoarea lui pentru că era 
unchiul tău şi ţi-a lăsat şase milioane de dolari. Adică „ne” lasă 
această avere. 

— Dar, nu înţeleg nimic!? 

— Te numeşti Predeaux. Tatăl tău era banditul... 

— Da, ştiu, omul de la hotel care a murit. El era tatăl meu? 

— Interesant, nu-i aşa? Ai face bine să uiţi de el. L-am auzit 
pe John Millinborn spunându-i avocatului că mama ta a murit 
săracă datorită lui. 

— Tatăl meu... murmură ea. 

— John Millinborn ţi-a lăsat o avere de care nu trebuia să ştii 
până la căsătorie... ca nu cumva vreun excroc să te ruineze ca 

pe mama ta. Eu sunt mai cumsecade: îţi voi lăsa jumătate din 
avere. 

— Nu mă voi căsători niciodată cu d-ta! 

— Tânăra mea prietenă, acum vei dormi! spuse el şi plecă. 

Cobori în hol, intră în sufragerie unde se afla un bărbat 
voinic, complet spân. 

— L-am anunţat pe pastor că va trebui să vină aici pentru 
că logodnica este suferindă! spuse van Heerden. 

Spânul, numit Milsom aprobă admirând mai departe grădina 
casei. 

— Nu mi-a plăcut niciodată natura! spuse doctorul Heerden. 

— Se vede că n-ai fost niciodată la închisoare. Când îi dai 
fetei a doua doză? 

— Peste două ore. Până atunci să jucăm cărţi. 

Deodată se auziră paşi grăbiţi în hol. Uşa se deschise brusc 
şi intră un bărbat îmbrăcat într-o bluză albă, îngrozit. 

— Domnule, domnule! strigă el, imbecilul de Bridgers... 

— Ce s-a întâmplat? întrebă van Heerden. 

— Cred că a înnebunit. Dansează în grădină strigând că are 
preparatul. 

Van Heerden se repezi spre uşă cu Milsom după el. Bridgers 
însă nu mai dansa, privea în jur cu gura căscată. 

— L-am lăsat să cadă... spuse bâlbâindu-se. 

Van Heerden nu mai avea nevoie să întrebe ce căzuse. 
Peluza verde, admirată de Milsom nu mai exista. In locul său se 
vedea pământul înnegrit ca şi cum ar fi fost devastat de flăcările 
infernului... 


CAPITOLUL XIX 
Olivia consimte 


Olivia simţea o ceaţă pe ochi prin care se zăreau globuri 
luminoase, mişcătoare. Nu mai vedea nimic altceva şi auzea 
doar o voce ce-i spunea: Vino, vino, trezeşte-te! | s-a repetat de 
sute de ori acest ordin apoi ceața dispăru şi se trezi în patul său 
cu tâmplele zvâcnind şi ochii arzând. Era privită de doi bărbaţi: 
unul înalt, imberb cu buze groase şi ochi afundaţi în orbite. 

— Era chiar tatăl meu? întrebă ea ameţită. 

— Mi-era teamă de a doua doză! spuse Milsom. 

— Işi va reveni! zise Heerden. 

— Cât e ora? întrebă fata ridicându-se. 

— E ora prânzului. Dormi de-aseară de la ora şapte. Să 
vedem dacă poţi să te ţii pe picioare. 

Ea dorea să facă ce i se cerea dar era fără voinţă şi s-ar fi 
culcat din nou. 

— Mergi la fereastră! ordonă doctorul Heerden. Ea ascultă 
mergând clătinat. Acum revino! Totul este OK! 

Ea îl privi şi nu se feri când el o apucă de umeri. 

— Ne vom căsători după-amiază. E bine, nu-i aşa? 

— Da, este foarte bine! spuse ea. 

— Şi vei spune „Da” când îţi voi ordona eu! 

— Da! voi spune... 

Fata gândea că e absurd, că ea nu dorea să se mărite cu 
acest bărbat. 

— Vei rămâne aici până la sosirea pastorului şi nu vei 
încerca să fugi. 

— Nu voi încerca să fug. 

— Culcă-te! 

— Mă culc! şi ea se aşeză pe pat. 

— O să meargă, spuse doctorului Heerden satisfăcut. Să 
coborâm, Milsom, vreau să-ţi spun ceva. 

O lăsară culcată, preocupată de desenele tapetului mai 
mult decât de soarta sa. 

— Ce se întâmplă? întrebă Milsom. 

— lată! spuse Heerden aruncând o scrisoare pe masă. Am 
primit-o astăzi de la unul din agenţii mei. Nu m-am întors ieri 
acasă ca să nu fiu urmărit până aici. 

Milsom deschise scrisoarea şi o citi. 

„Aţi fost căutat ieri de mai multe ori de un bărbat cu care a 
discutat Beale. Se numeşte Stardt şi nu pare a fi englez. 
Locuieşte la hotelul Saraband în Berners Street.” 

— Cine este? întrebă Milsom. 

— Nu îndrăznesc să sper... spuse doctorul Heerden nervos. 

— Dacă ai îndrăzni, ce ai spera? 

— Deunăzi, spuse van Heerden, am cerut guvernului meu 
să mă ajute; până acum a refuzat. De aceea ţin atât de mult la 
această căsătorie: am nevoie de bani. Instalaţia din Paddington 
mă costă o avere. De altfel trebuie să te întorci acolo. 

— Guvernul este de acord? întrebă Milsom. 

— Incă nu ştiu. Unele ştiri din ziarele germane păreau să 
mă sprijine. Totuşi, ar fi trebuit să primesc un mesager. 

— Şi crezi că este acel bărbat? 

— Aşa se pare. 

— Şi ce-ai făcut? 

— L-am trimis pe Gregory să-l caute. Dacă este cine sper 
eu, îl va duce aici. l-am dat parola de recunoaştere. 

— Nu înţeleg ce vei obţine în plus. Oricum prin căsătorie vei 
avea o mare avere. 

— O avere? E un fleac pe lângă ce aş obţine. Toate bogăţiile 
lumii ar fi la dispoziţia mea: miliarde, miliarde... _ 

— Deci e vorba de bani mulţi, spuse Milsom. Incă nu mi-ai 
spus cum ai să-ţi realizezi ideea. 

— Dar ştii tot. 

— Mda, ştiu că ai la mine o serie de plicuri sigilate adresate 
tuturor şnapanilor lumii şi bănuiesc ce ai de gând... dar nu ştiu în 
ce fel vei profita... şi în ce fel voi profita eu. 

— Ai profitat deja. Mai mult decât puteai spera. 

După o scurtă tăcere, Milsom întrebă: 

— Care va fi efectul asupra acestei ţări? 

— Anglia va fi ruinată! spuse van Heerden bucuros. De 
altfel ţara asta nu a făcut prea mult pentru d-ta. 

— Şi până azi nici eu pentru ea, răspunse celălalt. 

— Sper că n-ai să devii patriot la bătrâneţe? râse van 
Heerden. 

— Nu se ştie... Trăieşte la Portland un excroc inteligent 
numit Homo care a fost pastor înainte. 

— Nu-l cunosc. Apropo de pastor... al nostru întârzie. Scuză- 
mă că te-am întrerupt. 

— li detestam ironia... iar el mă ura! spuse Milsom 
strâmbându-se. Tipul avea obiceiul să spună că patriotismul este 
singura formă de religie care rezistă închisorii... şi cred că are 
dreptate. Nu-mi place ideea să lezez interesele ţării mele... 

— Ai să-ţi calci scrupulele... gândeşte-te la timpurile bune 
care vor urma. 

— Numai la asta mă gândesc, spuse Milsom, dar, oricum... 
Când demarăm? întrebă Milsom în timp ce Heerden recitea 
scrisoarea. 

— Săptămâna viitoare. Vreau să termin cu laboratorul din 
Paddington şi să plec. 

— Unde te vei duce? 

— Pe continent! spuse van Heerden. De acolo voi dirija mai 
uşor acţiunea. Gregory pleacă în Canada, Mitchel şi Samps au 
organizat deja ceva în Australia iar în India cei trei oameni ai 
noştri vor fi pregătiţi. 

— Şi Statele Unite? 

— Au propria lor organizaţie şi m-au costat o avere. Toţi 
agenţii sunt la posturi şi aşteaptă ordinul meu. 

— Îl iau pe Bridgers? întrebă Milsom dar Heerden negă din 
cap. 

— Nu mă pot încrede în acest nebun. Ar fi un asistent ideal, 
dar... Treaba d-tale este simplă. Inaintea plecării îţi voi da un plic 
sigilat cu lista agenţilor din Canada şi două fraze: „Incepeţi 
operaţiunile” şi a doua „anulaţi instrucţiunile şi distrugeţi 
aparatele”. 

— E nevoie şi de a doua? întrebă Milsom. 

— Este puţin probabil dar trebuie să prevedem totul. 
Organizaţia mea este cât se poate de simplă: am un agent 
principal în fiecare ţară şi acesta transmite mesajul meu tuturor 
subordonaţilor care au primit o copie a codului. 

— Pare uşor. Ce risc este de a fi descoperiţi? 

— Niciunul! răspunse doctorul Heerden. Deocamdată nu ne 
temem decât de Beale dar el nu ştie nimic... 

— Totuşi pare prea simplu! spuse Milsom. 

Van Heerden auzi un pas pe hol şi merse iute la uşă şi o 
deschise brusc: „Ei bine, Gregory?” 

— Este aici... iar pastorul e pe drum. 

Străinul cu mustață şi pantofi galbeni intră în cameră, bătu 
călcâiele şi salută: 

— Am onoarea să vorbesc cu doctorul van Heerden? 

— Da, aşa mă numesc. 

—Am o scrisoare pentru Excelenţa Voastră! spuse 
mesagerul. Vă caut de câteva zile şi vă previn că nişte persoane 
au încercat să mi-o ia. 

— Parola este BRESLAU! spuse Heerden. 

Mesagerul aprobă. 

— Am onoarea să vă transmit ceva. 

Murmură ceva la urechea lui van Heerden şi Milsom, care 
nu înţelegea prea bine germana văzu cum bucuria transfigura 
faţa doctorului. Acesta se dădu înapoi ridică braţele şi cu voce 
puternică scandă imnul german, apoi: 

— Am reuşit! Guvernul este cu mine şi cu el ţara întreagă! 

— Pastorul! anunţă Milsom. 

— Da, pastorul! spuse van Heerden. Deşi nu mai este 
necesar vom face căsătoria. Intră, domnule! 

— Regret să aflu că logodnica d-tale este bolnavă! zise 
pastorul. 

— Aceasta nu va împiedica ceremonia. 

Era de o veselie cum nu-l mai văzuse Milsom până atunci. 

— Doctore, vino până aici! spuse Milsom. 

— Ce este? 

— Auzi pe cineva vorbind? 

Amândoi ascultară cu atenţie. 

— Vino cu mine! spuse doctorul şi mergând fără zgomot, 
urcă scara urmat de Milsom. 


CAPITOLUL XX 
Căsătoria 


La cinci sute de metri de Dean's Folly o motocicletă era 
oprită pe marginea unei coline ce era situată deasupra văii în 
care se afla casa lui van Heerden. 

— lată casa, spuse Beale consultând harta... zidul care 
mărgineşte drumul este cel descris de vagabond. 

— Ai o încredere oarbă în mărturia unui om atins de 
delirium tremens? replică pastorul Homo. 

— Nu era în criză azi dimineaţă. 

— Văd casa dar unde este intrarea? 

— Există un drum aproape de râu. Probabil că poarta 
trebuie să fie acolo. lată, se vede cu binocilul. 

Homo o privi şi spuse: 

— Văd un bărbat — probabil o santinelă — şi dacă este casa 
prietenului nostru cred că este încuiată şi barată. De ce nu ceri 
un mandat de percheziţie? 

— Dacă ar afla ar dispare. Mai bine sărim gardul. De altfel 
vagabondul mi-a spus că există şi o portiţă în grădină. 

Lăsară motocicleta, coborâră colina şi ajunseră la un colţ al 
zidului. 

— lată poarta! spuse Beale încercând-o. Aceasta cedă puţin 
fiind doar baricadată. Nefiind nimeni în preajmă, săriră gardul în 
apropierea unei magazii închise. Se ascunseră în tufişul de lângă 
suprafaţa arsă de „Rugina Verde”. 

— Parcă ar fi fost un foc aici! spuse Homo. 

Beale examină solul ars şi luă un pumn de ţărână pe care-l 
băgă în buzunar. 

— Te interesează un foc de iarbă? întrebă Homo. 

— Da! 

— Vine cineva! spuse Homo. Erau aproape de casă şi 
vedeau foarte bine aleea principală. 

— Este un confrate! spuse Homo. 

— Un ce? întrebă Beale. 

— Un pastor. 

— Un pastor? 

Un pastor însoţit de paznicul porţii venea iute pe alee. Nu 
mai aveau timp de pierdut căci se zărea şi Olivia la o fereastră 
cu gratii. Fără a mai ţine cont de riscuri, alergă spre ea strigând: 
„Domnişoară Cresswell!”. Ea îl privi fără uimire şi interes. 

— D-ta eşti? spuse ea indiferentă. 

El se căţără şi, sprijinindu-se de pervaz, se apucă de gratii. 
Fata îl privea tot indiferentă. Beale îşi dădu seama că ceva nu 
este în regulă dar nu-şi putea da seama ce: nu mai era fata pe 
care o cunoştea ci o fată fără vitalitate. 

— Mă recunoşti? 

— Ştiu că eşti domnul Beale! spuse ea apatică. 

— Ai încredere în mine! Am venit să te salvez! 

— Am încredere în d-ta! spuse ea ca şi când ar fi repetat o 
lecţie . 

— Ştii, vreau să ne căsătorim. 

— Ne vom căsători. 

Pastorul Homo care-l urmase pe Beale scoase o carte de 
rugăciuni şi-o deschise: „Suntem în faţa lui Dumnezeu pentru a 
uni acest bărbat cu această femeie prin sfintele legături ale 
căsătoriei”... Citea repede, cu voce clară. După ce-i răspunse 


61 


- EDGAR WALLACE - 


Beale întrebării rituale, pastorul o întrebă pe fată: Accepţi să iei 
ca soţ pe acest bărbat? Olivia, după o ezitare, răspunse: „Da!” 

Homo împreună mâinile iar ei repetară cuvintele ce-i uneau. 
Homo spuse cu o solemnitate neaşteptată: „Nimeni să nu 
despartă pe cei uniţi de Dumnezeu!” 

— Ce frumos! spuse o voce. Lasă revolverul, domnule 
Beale! ordonă van Heerden din mijlocul camerei. Silueta masivă 
a lui Milsom astupa uşa. Intr-adevăr, foarte frumos! repetă van 
Heerden. N-aş fi vrut să întrerup această ceremonie. Acum poţi 
intra în cameră, domnule Beale să-ţi dau câteva explicaţii. Nu te 
teme, soţia d-tale nu va păţi nimic. 

Beale cu revolverul în mână, merse spre uşă chemându-l pe 
Homo: „S-ar putea să avem de lucru”. Van Heerden îi aştepta în 
hol. 

— Poţi să pleci cu soţia d-tale. Îţi va spune că am tratat-o 
cum se cuvine. lat-o! 

Olivia cobora, încet, scara. 

— Era posibil să mă înfurii pe d-ta, continuă van Heerden. 
Din fericire nu mai am nevoie să mă căsătoresc cu d-ra 
Creeswell. Tocmai îi explicam domnului (şi-l arătă pe tânărul 
pastor ce se afla în cameră), când ţi-am auzit vocea. De altfel 
căsătoria d-tale nu este legală chiar dacă ai dispensă specială. 

— De ce nu-i legală? întrebă Beale care se temea ca Homo 
să nu fi fost recunoscut. 

— In primul rând pentru că n-ai avut martori! zise van 
Heerden. 

— Ar putea să pară ilegală! spuse Homo râzând, dacă nu aţi 
fi asistat d-ta şi prietenul d-tale după cum ai recunoscut singur. 

— Ai fost întotdeauna caustic cu mine, pastore! zise Milsom 
încruntat spre Homo. Dar mai există un motiv, d-le Beale! Acest 
om este pastorul Homo, un excroc bine cunoscut, exclus din 
biserică acum 15 ani. Am fost împreună la închisoarea din 
Portland. 

Homo surâse. 

— Milsom ai dreptate parţial. Nu total! Printr-o omisiune 
curioasă am rămas în continuare preot al Bisericii Anglicane. 

— Dumnezeule! spuse Beale. Deci căsătoria este legală? 

— Pe cât se poate de legală! afirmă pastorul Homo. 

CAPITOLUL XXI 
Beale îl întâlneşte pe White 


— Într-un anume sens este o tragicomedie! spuse Kitson. 

Stanford Beale stătea pe un scaun cu capul în mâini, 
imagine statuară a consternării. 

— Ce măsură vei lua contra lui van Heerden? 

incepu să râdă. 

— Nu pot face nimic până nu se restabileşte d-ra Cresswell. 

— Vrei să spui, doamna Beale! îl corectă Kitson. 

— Aş prefera s-o numim tot d-ra Cresswell! spuse Beale, 
roşind. Să nu mai agravăm lucrurile. Până nu ne povesteşte ce s- 
a întâmplat nu pot face nimic. Mac Norton va interveni îndată ce 
vom putea formula o acuzaţie. Ce face d-ra Cresswell? 

— Doarme într-una. 

— Dacă nu ar fi aşa de oribil aş râde! spuse Beale. leri 
aşteptam ca un vagabond să iasă din criza de delirium tremens 
iar azi aştept ca d-ra Cresswell să-şi revină după drogare. 

— Ce intenţionezi să faci? Ceea ce nu-mi place, spuse 
Kitson, este faptul că fata ignoră că v-aţi căsătorit. 

— Ai dreptate. Este o situaţie îngrozitoare. 

— Ce ai de gând? 

— Dar d-ta? Doar eşti avocatul său! 

— lar d-ta soţul ei! De fapt (merse la birou şi reveni cu o 
hârtie) poftim, am un cec de două milioane de dolari... pe care 
trebuie să-l predau soţului în ziua căsătoriei. 

Beale îl luă, îl citi cu atenţie apoi întrebă: 

— Ce pot face pentru divorţ? 

— După legea engleză, dacă îţi părăseşti soţia şi refuzi să 
revii ea se poate adresa înaltei Curți care-ţi va ordona să revii în 
2 săptămâni. 

— Aş reveni în cinci secunde dacă mi-ar cere... 

— Demult n-am mai citit un roman şi nu sunt la curent cu 
literatura modernă dar cred că ai tot interesul să te faci iubit de 
ea. 

— Cred că glumeşti! spuse Beale. Nu cred că m-ar putea 
iubi... 

— Nu văd de ce nu. Lucrurile s-ar simplifica. 

— Şi atunci? 

— Să refaci căsătoria cu ea! spuse Kitson. 

— Dar dacă iubeşte pe altcineva? 

— Ar fi penibil pentru d-ta. Fă-o să te iubească! 

— Dar cum? 

— După mine... deşi eşti un detectiv foarte bun, ca bărbat 
eşti un incult total. John Millinborn dorea doar fericirea nepoatei 
sale. Dacă va fi fericită ca doamna Beale, eu mi-am îndeplinit 
misiunea. Sunt convins că eşti cinstit şi nu te interesează banii 
ei. Te sfătuiesc să o laşi să-şi revină. Până atunci arestează-l pe 
van Heerden dar nu pentru ce i-a făcut Oliviei care nu trebuie să 
apară la proces. Crezi că este un criminal? Dovedeşte-o! Ştii că l- 
a omorât pe Millinborn şi deci cred că poate fi arestat. Ca paznic 
al d-rei Cresswell nu mai eşti folositor dar te poţi considera 
reangajat pentru a-l aresta pe van Heerden, căci va plăti toate 
cheltuielile. Dar nu-l scăpa! li întinse mâna lui Beale. Ai ocazia să 
devii un mare detectiv. In cinci minute Mister White va fi aici 
după cum mi-ai sugerat. De fapt cine-i...? 

— Este administratorul-director de la Punsonby, un prieten 
al lui van Heerden şi asociat al Marii Aventuri. 

Se auzi o bătaie în uşă şi un servitor îl anunţă pe White. 

— Te rog, pofteşte-l! spuse Kitson. 

— Cred că ştie multe, zise Beale. 

White intră cu pălăria în mână: 

— Mister Kitson? spuse el cu mâna întinsă, am venit după 
cum mi-aţi cerut, la ora exactă... 

— İl cunoaşteţi pe Mister Beale? 

— L-am întâlnit... în zilele mele de degenerare dar astăzi 
sunt treaz! zise Beale vesel. 

— Imi pare bine s-o aflu. 

— Mister Kitson v-a rugat să veniţi, d-le White dar de fapt 
eu doream să vă întâlnesc, spuse Beale. Am aflat că aveţi unele 
necazuri financiare. 

— Necazuri? Eu, conducătorul casei Punsonby, al cărui 
credit este nelimitat? Eu n-am necazuri domnule! 

Beale rămase nehotărât căci avea informaţii sigure. 

— Regret, spuse el. Am aflat că aţi încercat să vindeţi unele 
acţiuni pentru a vă plăti creditorii. 

Domnul White aproba: 

— Adevărat, am convocat câteva case de credit pentru a 
discuta diverse lucruri. Aveam nişte acţiuni care nu mă interesau 
şi le-am vândut. 

— Cine le-a cumpărat? Van Heerden? Şi când? 

— Nu am de gând să fiu interogat, tinere! După accent văd 
că eşti american dar nu-ţi permit să te comporţi astfel cu 
conducătorul casei Punsonby. 

— Nu vă înfierbântaţi, spuse Beale sever. Punsonby este la 
marginea falimentului de opt ani. Bilanţurile comerciale sunt 
false, cu rezerve băneşti inexistente. 

White deveni palid. 

— Dar asta nu e treaba mea şi cred că cu banii primiţi 
astăzi de la Heerden îţi vei potoli creditorii. Pe mine nu mă 
interesează persoana dumitale cât aceea a prietenului d-tale 
german, van Heerden. 

— German? strigă White. Dar este olandez! 

— Este german şi d-ta ştiai. L-ai ajutai cu bani pentru un 
proiect care ar ruina Europa şi Statele Unite fără a mai vorbi de 
Canada, India şi Australia. 

— Protestez contra unei acuzaţii mincinoase! spuse White 
solemn, ridicându-se. Nu mai pot rămâne aici. 

— Dacă pleci voi cere o anchetă împotriva d-tale, spuse 
Beale dar mai întâi vreau să ştiu sub ce formă... 

— Prin cec! spuse repede White. 

— La ce bancă? 

— Sucursala londoneză a Băncii Naţionale a Suediei. 

— O ramură secretă a unei bănci germane. Când i-ai dat 
bani ai făcut-o numai prin banca Naţională a Suediei? 

— Nu, domnule şi prin banca mea. 

— Mi-ai dat o informaţie prețioasă. 

— Sper că n-o să-i dăuneze domnului van Heerden pentru 
că m-a tratat totdeauna cu respect. 

— Nu te îngriji de el. Apropo, ştii că van Heerden este 
angajat într-o afacere în care ţi-ai investit banii? Unde sunt 
fabricile lui? 

White negă că ar şti ceva. 

— Ba ştii cu siguranţă! spuse Beale aspru. Unde te întâlneai 
cu el? 

— Crede-mă, nu-l întâlneam deloc. Orice comunicare o 
făceam prin casiera mea, d-ra Glaum. 

— Hilda Glaum? Trebuia să mă gândesc la ea. Asta-i tot, 
Mister White. Ai avut noroc. 

— Noroc? White îşi recăpătă siguranţa. Nu văd unde-i 
norocul... 

— ţi vei recăpăta banii, spuse Beale. 

— Vrei să afirmi că van Heerden este un excroc banal? 

— Nici vorbă! Nu-i banal deloc! 


CAPITOLUL XXII 
Hilda Glaum arată drumul 


După ce discută cu inspectorul Mac Norton la Scotland- 
Yard, Beale se întoarse la hotel. Acolo cercetă cu atenţie 
jurnalele săptămânii. 

— Transformi camera într-un grajd! spuse Kitson. Pentru ce 
tai din ziare unele articole? Pot să văd şi eu? 

— Poftim! spuse Beale. 

Kitson luă la întâmplare un articol şi citi: „rezervele Băncii 
Funciare a Ucrainei au crescut cu zece milioane ruble. Aceasta a 
putut linişti populaţia ţărănească a regiunii...” 

— De ce te interesează înalta finanţă? 

— Banca respectivă deschide credite ţăranilor. 

— Eşti acţionarul ei? 

— Nu. 

Kitson luă altă telegramă din Berlin: „Industria germană se 
redresează rapid după război. S-au primit comenzi pentru...” 

— De ce te interesează toate astea? Altă ştire se referea la 
reconstruirea la Berlin a Comitetului de aprovizionare al Armatei 
cu cartofi, la care se prevedea o recoltă slabă. Nu pricep nimic! 
spuse Kitson. 

— Am aflat că niciodată în Germania nu a fost o recoltă aşa 
de bună la cartofi. De asemeni am aflat că s-au construit 
numeroase săli de sport pentru antrenarea tineretului. 

— Şi ce înseamnă asta? 

— Că ziua cea mare se apropie! spuse Beale. 

— Războiul? 

— Da! dar fără baionete şi tunuri. Un război total dus de 
funcţionari ce ne vor ştrangula. In astă seară îl voi căuta pe van 

Heerden. Aş putea să-l arestez dar acţiunea lui diabolică va 
continua. Mâine voi cunoaşte istoria complotului lui. Am sprijinul 
guvernelor englez şi american. 

— Ce lume ciudată! spuse Kitson. 

— Şi ar putea deveni şi mai ciudată... Ce face soţia mea? 
Adică miss Cresswell. 

— După părerea  infirmierei, merge spre bine. Acum 
doarme. Nu te-a chemat. 

Beale roşi apoi râse. 

— Sper că mâine va fi mai bine! spuse fel. 

— Dar nu o vei vizita. Trebuie să te ocupi de van Heerden. 

— Acum e momentul! spuse Beale ridicându-se. 

— Unde mergi? 

— Să o caut pe Hilda Glaum... dacă am noroc. 

— Fără riscuri inutile. Nu uita că eşti căsătorit! 

— Prefer să uit! spuse Beale exasperat. 

Luă un taxi şi merse până în faţa unei case cu aspect trist. 
Sună la uşă şi o femeie slabă îi deschise. 

— Domnişoara Glaum este acasă? 

— Da, domnule. Pe cine să anunţ? 

— Spune-i că e cineva din casa Krooman. 

Beale aşteptă în salon. Uşa se deschise şi o fată intră şi 
rămase surprinsă când îl văzu. 

— Credeam... şi se opri. 

— Că este van Heerden? 

— Pe dumneata te-am văzut la Heyler? 

— Da şi mă numesc Beale. 

— Am auzit de dumneata. Îți pierzi timpul... 

— Eu cred că dimpotrivă! spuse el calm. Domnişoară 
Glaum, eşti prietena doctorului van Heerden? 

— Nu voi răspunde la nici o întrebare! 

— Poate îmi spui, totuşi un lucru: de ce ţi-a procurat van 
Heerden o slujbă la Punsonby? şi de ce ai furat trei scrisori 
recomandate pentru doctorul van Heerden? 

— Nu este adevărat! spuse fata, pălind. 

— Vei răspunde în faţa judecătorului, care nu te va crede. 
Dacă eşti sinceră nu te voi reclama la poliţie. lţi ier doar o 
informaţie. 

— Nu am nimic de spus şi nu-mi pasă de amenințările d- 
tale. 

67 


- EDGAR WALLACE - 


— Nu e vorba de ameninţări. Dacă nu-mi răspunzi, îl voi 
aresta pe van Heerden iar d-ta vei fi considerată complice! 

— Să-l arestezi pe acest bărbat admirabil? N-ai să 
îndrăzneşti! 

— Voi îndrăzni multe dacă nu vorbeşti. 

— Ce vrei să ştii? 

— Spune-mi unde-l pot întâlni pe van Heerden. Trebuie să 
ştii că aţi pierdut partida. Ştiu totul despre Rugina Verde. 

— Rugina Verde? spuse ea speriată. Ce vrei să spui? 

— Am toate motivele să cred că van Heerden conspira 
contra statului. A dispărut dar ştiu că este la Londra. Vreau să-l 
arestez. 

Deodată fata se hotărî: 

— Foarte bine, te voi conduce la el. Plecă şi reveni 
îmbrăcată. Este departe. 

— Am un taxi la uşă. 

— Nu putem merge cu el până acolo. Ne oprim la Baker 
Street. 

Nu vorbiră pe timpul parcursului până la Baker Street. Apoi 
merseră în tăcere, părăsiră strada principală şi intrară pe nişte 
străduţe dosnice. 

— Am ajuns! spuse fata la un moment dat. 

Erau într-o curte ce semăna a grajd. Zidul din fund avea 
două porţi mari şi una mică pe care fata o descuie cu o cheie 
scoasă din geantă. Intrară într-o curte plină cu butoaie pe care o 
traversară pentru a deschide altă uşă. 

— Trebuie să coborâm 14 trepte! anunţă ea. Ai ceva cu ce 
să luminezi? 

El scoase o lanternă. 

— Te rog, dă-mi-o să-ţi arăt drumul. 

— Unde ne aflăm? întrebă Beale după ce ea închise uşa. 

— A fost a unui negustor de vinuri. Am închiriat-o. La 
capătul scărilor deschise altă uşă cu aceeaşi cheie. 

Traversară camera iar fata închise din nou uşa după ei. 

— Este ultima! anunţă ea. 

Deodată lumina se stinse. 

— Lanterna d-tale s-a defectat! spuse fata. 

Beale auzi un zgomot dar nu văzu vreo uşă deschizându-se. 
Apoi auzi alt zgomot de broască şi se pomeni cu o lumină în ochi. 


68 


- UN INDIVID PERICULOS - 


— Nu poţi să mă vezi! spuse o voce batjocoritoare, deşi eu 
te văd. Chiar credeai că ai să-l arestezi astăzi pe doctorul van 
Heerden? Că ai să afli secretul Ruginii Verzi? Asta doreai, nu-i 
aşa? 

Beale merse spre uşă cu revolverul în mână apoi auzi cum 
se trag nişte zăvoare şi puse revolverul în buzunar. Examină uşa 
la flacăra unui chibrit: era de metal. Ciocăni pereţii fără rezultat. 
Podeaua pietruită iar tavanul boltit. Se opri şi ascultă: deasupra 
lui, fata alerga. Prietena mea fuge... 


CAPITOLUL XXIII 
La apartamentul doctorului 


A doua zi după căsătoria Oliviei, doctorul o petrecu în oraş 
fără să se ascundă deşi ştia că fiecare oră îl apropia de dezastru. 
Dar nu răpirea Oliviei îl speria. „S-ar putea să mai am răgaz o 
săptămână (îi spuse lui Milsom) timp suficient pentru proiectul 
meu.” Toată seara a supravegheat demontarea aparaturii din 
hangar, operaţiune care s-a terminat pe la ora zece. Abia în 
drumul spre casă vorbi cu Milsom despre cele petrecute în după 
amiaza anterioară: „Crezi că Beale este mulţumit de noua lui 
situaţie?” 

— Cred că are de ce... cu cele câteva milioane de dolari. 

Van Heerden nu era convins. 

— Nu cred că ai dreptate. Beale este mai viclean decât pare 
la prima vedere. Era prea surprins când Homo i-a spus că a 
efectuat o căsătorie valabilă. Inseamnă că el avea intenţia doar 
să simuleze căsătoria pentru a mă îndepărta de fată. Ştia că nu 
mă interesează fata ci averea ei. Ghicise că doresc o căsătorie 
rapidă. 

— Nu cred că ai dreptate, spuse Milsom. Detectivii 
americani sunt profitori... şi cu averea pe care a pus mâna... 

— Te înşeli. Nu vezi că acţiunea lui arată că nu ignoră nimic 
în legătură cu Rugina Verde? 

— Ce te face să crezi asta? spuse Milsom. 

— Este foarte clar: la început a bănuit ceva, apoi l-a 
descusut pe Heyler, apoi şi-a procurat un eşantion — era o 

cultură ratată dar probabil i-a fost de-ajuns. A înţeles de ce 
aveam nevoie de banii lui Millinborn. 

— Crezi că mai ştie şi altcineva? Să terminăm cu el! 

— Trebuie să-l lichidăm chiar în seara asta! spuse van 
Heerden. 

— Merita să ne asumăm riscul, spuse Milsom. 

— Trebuie s-o facem înainte de a descoperi laboratorul din 
Paddington. g 

Van Heerden era neliniştit. Işi pierduse calmul lui obişnuit. 

— Trebuia să opreşti fabricarea substanţei încă de acum o 
săptămână! spuse Milsom. 

— Am nevoie de oarecare securitate. Nu puteam continua 
fabricarea din lipsă de bani. 

— Mda, chiar eu i-am convins pe chimişti să aibă răbdare. 

La oprirea maşinii în Putney Common, van Heerden zise: 
„Aştept de la Gregory ultimele ştiri, aici!” Acesta apăru ca din 
pământ şi-i spuse: „Am recunoscut maşina. Deocamdată nu-i 
nimic nou.” 

— Unde-i Beale? 

— La hotelul bătrânului. 

— A fost la poliție? 

— Da, după amiază. 

— Şi fata? 

— Se pare că-i bine. Au vizitat-o doi medici. 

— Ai vorbit cu Fraulein Glaum? 

— Da, i-am spus să nu mai meargă la laborator până nu o 
chemi. A întrebat când pleci. 

— Asta nu trebuie să ştie! 

După plecarea maşinii, Milsom spuse râzând: 

— Mai ai o problemă de rezolvat. Problema „Hilda 
Glaum”care ştii că te adoră. 

— Are să vină după noi atunci când o voi chema. 

— Dar nu va găsi ce-ar vrea. O să ai neplăceri cu ea. 

— Nu-mi pasă! 

— Nu-ţi dai seama ce poate face o femeie geloasă! 
Jumătate din puşcării sunt pline din cauza lor. 

— Hilda e o fată bună şi o bună germană. Va şti să stea la 
locul ei. Se va mulțumi cu ce-i voi da. 

Maşina se opri lângă Marble Arch unde coborî Milsom. Van 
Heerden ajunse acasă aproape de miezul nopții. Pe când cobora 

din maşină văzu un bărbat ce pândea de vizavi. Van Heerden 
surâse căci bănuia că e un poliţist. Urcă în apartamentul său. 
Apartamentul lui Beale era în întuneric şi o hârtie prinsă de uşă 
arăta noua lui adresă. Intrând în biroul lui o văzu pe Hilda. 

— Ce faci aici? Ţi-am spus să nu vii aici! Fata îl privi cu 
adoraţie şi teamă. 

— L-am prins, lulius, l-am prins! 

— Pe cine? 

— Pe marele Beale! spuse ea râzând nervos. A venit la mine 
să mă aresteze dar l-am dus de nas. 

— Cine a venit la tine? 

— Marele Beale care vrea să afle unde ai dus-o pe Olivia. A 
venit arogant şi ameninţător din cauza scrisorilor pe care ţi le-am 
dat. Dar la tine mă gândeam, lulius, că te-ar putea aresta. 

— Spune-mi totul, e foarte serios. 

— Dorea să-l duc la unul din locurile acelea. 

— Ce locuri? 

— Voia să-ţi cunoască toate domiciliile. M-am rugat lui 
Dumnezeu şi El mi-a dat ideea: să i le arăt! 

— Şi unde l-ai dus? 

— La laboratorul din Paddington. 

— Acolo? strigă el îngrozit. 

— Stai să vezi! L-am dus prin cele trei porţi, i-am luat 
lanterna şi l-am închis cu a treia poartă. Acuma este prizonier. 
lulius, spune-mi că am procedat bine! 

— De când eşti aici? 

— De cinci sau zece minute. Am venit direct la tine. 

— Tocmai acolo?! zise el gânditor. Minte proastă de femeie! 
Nu ţi-ai dat seama că el juca teatru? Nu mă putea aresta. Ştie că 
ai obiceiul să vii aici? 

Ea afirmă dând din cap. 

— Bănuiam. Ştia că mă iubeşti şi a profitat ca să te sperie. 
Nu mai plânge, trebuie să termin cu el. Ai fost urmărită? 

Ea îi povesti toate precauţiile luate. Doctorul verifică 
revolverul scos din birou. Totuşi prefer să-l gazez. Oricum, tu nu 
mai poţi îndrepta nimic. 

Fata rămase tăcută şi înlăcrimată. 

— Hai, lasă, poate ai făcut bine. Dacă Beale cunoaşte 
secretul Ruginii Verzi eu trebuie să dispar. Dar te asigur că doar 
pentru puţin timp, Hilda. Apoi vom fi bogaţi! 

— Vei reuşi, lulius. Spune-mi cu ce te pot ajuta? Dar ce e 
Rugina Verde? Un nou exploziv minunat? 

— N-are importanţă. Du-te acasă. 

După plecarea fetei ieşi în stradă, luă un taxi până aproape 
de Baker Street fiind sigur că nu e urmărit. Apoi merse pe jos. 

Deschise mica poartă a curţii dar nu merse pe drumul 
parcurs de fată şi Beale, ci intră prin altă uşă în subsolul 
transformat în laborator, acolo unde munceau cei ce doreau 
distrugerea semenilor lor. 


CAPITOLUL XXIV 
Laboratorul Ruginii Verzi 


Beale îşi inspectă cu grijă buzunarele: găsi o brichetă cu 
care lumină locul. Erau trei metri între cele două porţi metalice 
iar culoarul avea un metru lăţime şi 2,5 m înălţime. Tavanul bolţii 
avea o instalaţie electrică. Zidurile, ciocănite, sunau a gol. Se 
sprijini de un perete şi împinse cu picioarele în zidul opus. Acesta 
cedă la efortul său dărâmându-se parţial. Cobori şase trepte de 
piatră şi ajunse într-o cameră în care se afla un rezervor de apă, 
o gură de scurgere, două paturi şi un scaun rupt. 

De asemeni resturi de bandaje, cutii goale de medicamente 
şi un pahar gradat, spart. Găsi o uşă cu zăvor de partea sa. 
Stinse lumina, deschise uşa şi intră în altă cameră ce avea o 
nouă uşă ce era descuiată. In ea erau sticle sparte. Deschise uşa, 
scoase revolverul şi zări o lumină verzuie. Se auzeau voci, 
zgomot de paşi şi de sticlă lovită. Prin uşa întredeschisă se zărea 
o sală foarte mare, intens luminată. In dosul uşii se afla o 
grămadă de lăzi goale. leşi repede ascunzându-se după lăzi. 
Acestea erau aranjate cu grijă, în ordine, lângă ele găsindu-se un 
scăunel. Se urcă pe el şi privi în sală: era o încăpere cu şase 
stâlpi, intens luminată, având trei rânduri de mese lungi. Lumina 
camerei era de culoare violetă. De-a lungul meselor erau aşezate 
siluete în halate albe, cu măşti de cauciuc pe faţă şi mănuşi 
cauciucate. Fiecare avea în faţă un microscop, o balanţă 
medicinală şi vase de porțelan mici pe un suport de lemn. Dintre 
toţi, recunoscu silueta profesorului ce-o speriase pe Olivia 
Cresswell. Nu se miră găsindu-l în slujba lui van Heerden. Unii 

lucrători priveau în microscop, alţii amestecau în vasele de 
porțelan cu baghete de sticlă pentru a forma o substanţă pe care 
o examinau în continuare la microscop. În aer se simţea un miros 
dezagreabil. Işi puse o batistă la gură şi nas şi privi din nou: era 
sigur că se afla în laboratorul principal al lui van Heerden în care 
acesta pregătea otrava cu care voia să distrugă omenirea. 

Unii lucrători umpleau mici tuburi cu conţinutul vaselor de 
porțelan. Tuburile erau foarte subţiri şi se spărgeau frecvent. 
Fiecare masă avea circa 100 de tuburi şi câte un bec cu flacără 
pentru topit ceară. Munca se făcea în linişte. Toţi aveau părul 
acoperit şi părăseau la anumite intervale, sala. Stătu aşa vreo 
jumătate de oră, timp în care cutiile, în dosul cărora era ascuns, 
erau umplute pe rând cu tuburi astupate cu ceară şi puse cu 
grijă în înveliş de vată. Deodată auzi o voce sub el: „Ce cauţi 
aici?” Sub el se afla unul din lucrătorii care-l ameninţa cu un 
revolver. 

— Nu trage, şefule! Cobor! spuse Beale. 


CAPITOLUL XXV 
Ultimul lucrător 


Van Heerden intră în laborator pe uşa principală. Îl găsi pe 
Milsom în camera ce servea drept sufragerie. 

— Ce plăcere neaşteptată! spuse acesta. Apoi, văzându-i 
paloarea, îl întrebă: S-a întâmplat ceva? 

— Câtă vreme un detectiv se află în laborator, nimic nu va 
merge. 

— Ce vrei să spui? spuse Milsom speriat. 

— Am să-ţi explic. 

Şi-i povesti ce făcuse Hilda. 

— Dacă este în vechiul pasaj, nu trebuie să iasă viu de- 
acolo. 

— Nu va ieşi! 

— A fost însoţit de cineva? 

— EIl lucrează singur. 

— Ce-i vom face? 

— Fiindcă e înarmat, îl vom gaza! 

Milsom aprobă. 


73 


- EDGAR WALLACE - 


— Mai întâi să vorbim despre Heyler. 

— Credeam că te-ai debarasat de el. 

— Ştiind că-i periculos, l-am păstrat într-o cameră dar 
nebunul bătrân ne întreabă mereu despre scopul muncii sale. 

— E cam incomod. Era să ne trădeze de două ori. El ne-a 
adus eşantionul găsit de Beale. 

— Acesta este şi mai periculos! spuse Milsom. Mai întâi să 
hotărâm când începem mutarea. Trebuie să găsesc o scuză 
pentru a da afară lucrătorii. 

— Peste două zile. Până atunci ai tot timpul să-i dai afară. 
Trimite-i în Scoţia într-un loc izolat unde nu ajung ştirile. Spune- 
le că vom instala acolo un nou laborator. 

— Vom lua vaporul de Greenock. 

— O să-mi lipseşti! spuse van Heerden, sincer. Eşti de 
aceeaşi teapă cu mine şi numai cu d-ta puteam realiza ceva 
măreț. 

Ajunseră în sala cea mare. Van Heerden privea încântat 
activitatea intensă: „Aici se produc câteva miliarde!” zise el. 

— Niciodată n-am calculat cu mai mult de şase cifre. Voi trăi 
în Argentina, într-o vilă cu servitori, cu vinuri rare şi un laborator 
pentru cercetările mele. 

Van Heerden îl privea cu curiozitate. 

— Atât îţi doreşti? Eu vreau să controlez finanţele mondiale, 
să-mi dobor rivalii, să fac afaceri mari, asta vreau! 

Se opriră lângă o masă. Lucrătorul îşi scoase masca. Era un 
bătrân ştirb care îi salută în italiană apoi se reîntoarse la munca 
sa. 

— Este un bătrân nebun, Castelli, spuse Milsom. De ce e 
urmărit? 

— Nu ştiu. E singur pe lume şi e puţin pretenţios. 

Controlară toate mesele de lucru dar van Heerden era cu 
gândul doar la locul unde se afla Beale. Lucrătorii începură să 
plece. 

După acoperirea instrumentelor îşi lăsau măştile şi bluzele 
în anticameră. Plecară toţi cu excepţia unuia singur care îşi 
păstra masca. 

— Trebuie să fie Bridgers, spuse Milsom. Hei, nu termini?! 
nu primi nici un răspuns. Să-l lăsăm în pace. Il apucă uneori o 
criză de hărnicie. Moartea prietenului nostru (spuse făcând semn 

cu capul spre locul unde ştiau că se află Beale) îţi modifică 
planurile? 

— Cum aşa? 

— Nu intenţionezi să te căsătoreşti cu văduva? 

— Nici vorbă! 

— Dar încă nu este văduvă! auziră deodată. Era lucrătorul 
care mai privea prin microscop. 

— Păstrează-ţi gândurile pentru tine şi pleacă! zise 
Heerden. 

— Am terminat! spuse lucrătorul ridicându-se şi scoţându-şi 
masca; mă numesc Beale şi cred că ne-am mai întâlnit. Nu vă 
mişcaţi căci sunt un bun trăgător. 

Beale se aşeză pe marginea mesei. 

— M-aţi numit Bridgers. Il veţi găsi în camera din spatele 
lăzilor căci m-a surprins spionând. Era cât pe ce să mă împuşte 
dar l-am convins să stea liniştit. Se droghează, nu-i aşa? Nu are 
mai multă forţă ca un şoarece. Doctore van Heerden, ce-ai spune 
dacă te-aş aresta? 

— Mai întâi, nu ai nici un drept oficial pentru că eşti un 
detectiv amator, american! zise van Heerden dispreţuitor. 

— American da! dar nu amator! spuse Beale. Cred că ar 
trebui să te arestez mai întâi şi apoi să termin ancheta. 

— Pentru care motiv? zise Milsom. Doctorul nu se ocupă de 
afaceri ci doar fabrică... 

— Un vaccin! spuse repede van Heerden. 

— Şi dacă ştiu natura produsului? 

— N-ai decât să spui poliţiei şi vei vedea dacă te crede! zise 
van Heerden cu obrăznicie. Dragă Beale, cred că ai citit prea 
multe romane polițiste. 

— E posibil dar, oricum, povestioara ce mă reţine acum se 
numeşte Teroarea Verde şi eroul ei principal, un individ 
periculos, trebuie să-mi dea câteva lămuriri. 

— Eşti prea romantic! spuse van Heerden batjocoritor. După 
ce mi-ai furat logodnica vrei să-mi furi şi reputaţia!? 

— Voi pune laboratorul sub controlul poliţiei, voi chema 
savanţi din Anglia şi Franţa şi America pentru a stabili capul de 
acuzare în legătură cu aceasta! spuse arătând un tub de sticlă 
astupat cu ceară şi conţinând un mucegai verde. Oamenii, de 
obicei sceptici se vor convinge despre infernul ce-l pregăteai. 

Se auzi o detunătură şi Beale simţi un glonte trecându-i pe 
lângă ureche şi se întoarse cu revolverul pregătit. 


CAPITOLUL XXVI 
Secretul Ruginii Verzi 


Era Bridgers pe care-l lăsase legat în camera de lângă lăzi. 

— Pun eu mâna pe tine! strigă acesta. 

Mâna lui Beale se ridică şi răsună iar o împuşcătură dar 
Bridgers se culcase pe podea. Acesta trase din nou dar cu 
rezultat neaşteptat: glontele nimerise tabloul de siguranţe şi 
toate luminile se stinseră. Milsom se repezi la tubul pe care-l 
ţinea Beale cu scopul să i-l ia. Acesta încercă să reziste dar simţi 
că van Heerden reuşise să i-l smulgă. Apoi i se luă revolverul 
după care rămase singur. Se repezi la uşa care dădea în stradă şi 
după două minute era liber. Cei doi bărbaţi dispăruseră. Pe 
stradă găsi un sergent dar acesta refuză să-şi părăsească 
sectorul. 

Merse deci la primul post de poliţie şi-i telefonă lui Mac 
Norton: „Am găsit laboratorul pe care-l căutam! li voi explica 
totul dar e nevoie urgentă de o percheziţie.” 

— Nu e posibil fără mandat! răspunse acesta. Până îl voi 
obţine vom supraveghea localul. Dă-mi-l la telefon pe şeful 
postului. Ce mai face miss Cresswell? 

— Mai bine! răspunse Beale cu inima tresărind. 

Plecă cu cinci poliţişti spre laborator unde găsiră toate 
porţile încuiate. 

— Cum se numeşte strada? îl întrebă pe şeful postului. 

— Playburry Street, domnule. Aici erau înainte depozitele de 
vinuri ale lui Henderson. 

Beale notă adresa şi se reîntoarse la postul de poliţie. Aici 
găsi o scenă curioasă: în mijlocul sălii se afla un bărbat de vârstă 
mijlocie sărăcăcios îmbrăcat dar cu un aer demn. Părul bine 
pieptănat îi dădea un aspect venerabil. Lângă el se afla 
sergentul care-l adusese la poliţie. 

— Se pare, spunea prizonierul că datorită supravegherii 
polițiste nu te mai poţi plimba în aerul dimineţii. Vorbea ca un 
om educat sigur de el. 

— Pastore, ştii că cei cu cazier pot fi arestaţi oricând. Nu 
era cazul să rătăceşti noaptea pe străzi. 

— Ai găsit ceva la el? 

— Nu şefule! 

— Unde locuieşti acuma, pastore? 

— Imi pare rău dar... uite-l pe domnul Beale. 

— Credeam că te-ai îmbarcat încă de ieri! zise Beale. 

— Toate cabinele erau reţinute şi eu nu pot călători cu clasa 
a treia. Pot pleca? Domnul Beale garantează pentru mine. Acesta 
aprobă. Imi pare rău că te-am pus într-o situaţie jenantă, d-le 
Beale, spuse el serios. Am fost condamnat prima dată sub alt 
nume care fiind în afara bisericii am rămas preot cu vechiul 
nume. 

Beale se întrebă ce poveste tristă, legată de vreo femeie, 
era la mijloc. 

— Dar necazurile mele nu interesează pe nimeni, spuse 
Homo. Vreau doar să-ţi cer scuze. 

— lţi urez mult noroc! spuse Beale. Poate într-o ţară nouă îţi 
vei reface viaţa. După despărţirea de pastor se reîntoarse acasă 
şi obosit se trânti îmbrăcat în pat. Fu trezit de telefon: era Mac 
Norton. 

— Vino te rog la Scotland-Yard. Eşti aşteptat de subşef care 
vrea detalii despre laborator. Mi-a spus că i-ai dat doar detalii 
neclare despre complot. 

— Bine, voi veni în jumătate de oră. Curând luă un taxi şi 
ajunse la Scotland-Yard. Subşeful, O'Donel îl aştepta pe Mac 
Norton. 

— Pari obosit şi înfometat. la loc la masă şi vei fi servit. 

Şi eu am trecut prin aşa ceva. După masă Beale le povesti. 

— Vă voi spune totul. Sunt în serviciul secret al Statelor 
Unite şi am fost chemat aici de domnul Kitson pentru a 
supraveghea pe Miss Cresswell şi pe van Heerden. Intr-o zi, 
percheziţionam apartamentul doctorului, în căutarea vreunui 
indiciu în legătură cu uciderea lui Millinborn, iată ce am găsit... şi 
scoase din portofel o tăietură din ziar: este un ziar spaniol şi vă 
voi traduce... Graţie doctorului Alfonso a fost evitată o catastrofă 
pentru fermierii regiunii. Don Marin Fernando din Linea a 
observat că un câmp de grâu putrezise peste noapte. Chemat de 
urgenţă, doctorul Alfonso Romanos a venit însoţit de un distins 
savant străin un bacteriolog. Examinând grâul putrezit s-a ajuns 

la concluzia că este vorba de o nouă boală, Rugina Verde. La 
ordinul său câmpul a fost ars cu excepţia a două boabe infectate 
care au fost luate de savant. Ei bine, savantul străin era van 
Heerden care se afla în vacanţă şi care a cultivat germenii 
nocivi. 

— Cu ce gânduri? 

— In cursul anchetei am descoperit că strângea documen- 
taţie despre ţările producătoare de grâu din lumea întreagă. Am 
dedus că intenţiona să trimită agenţi care, la un semnal, să 
infecteze lanurile de grâu. 

— Ar putea distruge suprafeţe întinse. 

— Mister O'Donel, un singur tub ar infecta 10 ha, şi le-ar 
distruge în 24 ore. Germenul se reproduce aşa de repede încât 
10 agenţi ar putea distruge recolta Statelor Unite într-o 
săptămână. 

— Dar de ce ar face-o? Ce ar câştiga cu asta? 

— Ar câştiga milioane! spuse grav, Beale. Nu pot spune mai 
mult, dar ştiu că de ieri are sprijinul guvernului german care 
devine principalul acţionar. 

— Este o afacere de stat pentru care trebuie să consulte 
Ministerul de Interne! zise şeful gânditor. Aşteaptă aici! şi şeful 
îşi luă pălăria şi ieşi. 

— Va fi greu să dovedeşti vinovăția lui van Heerden spuse 
polițistul. Ştii că pentru tribunalele engleze trebuie dovedit 
motivul înaintea acuzării în faţa juriului iar singurul motiv pare 
răzbunarea. |ţi va fi greu să convingi un juriu că cineva a cheltuit 
milioane de dolari pentru a-şi răzbuna ţara. 

— Am telefonat la Minister! zise şeful revenind. Vom acţiona 
contra lui van Heerden cu probele ce le vom găsi la laborator, 
unde vei merge d-ta, Mac Norton. Ai mandat de percheziţie? 
Bine! 

Îi strânse mâna lui Beale spunându-i: 

— Îţi vei face un renume în Europa Mister Beale. 

— Doresc ca Europa să nu aibă motive grave de discuţie. 

Trecură în biroul lui Mac Norton. Pe birou era o telegramă: 
De la Poliţia Paddington. Poate are ştiri despre laborator. O 
deschise apoi înjură: ţi-a dispărut proba, Beale. Laboratorul a 
fost distrus de un incendiu pornind de la pivniţă şi a fost distrus 
tot imobilul. 

— İl putem aresta pe baza mărturiei lui Heyler. 


78 


- UN INDIVID PERICULOS - 


Mac Norton îi întinse telegrama care mai scria: din partea 
Poliţiei din Paddington... Laboratorul din Playburry Street aflat 
sub supravegherea poliţiei a fost distrus complet de incendiul 
început din subsol la ora 5,20 dimineaţa. A fost găsit un corp ce 
pare a fi a lui Heyler. 


CAPITOLUL XXVII 
Un proiect pentru flămânzirea lumii 


Beale, în drum spre White-Hall auzi vânzătorii de ziare 
strigând cuvântul „grâu”. Luă în grabă un ziar. Pe pieţele grâului 
era haos. Telefonă imediat lui Mac Norton. 

— Ai citit ziarele? 

— În legătură cu criza grâului? 

— Da! a început lupta. 

— Unde eşti? Vin să te iau. 

Impreună plecară la hotelul lui Kitson. 

— Au fost lansate mandate de arestare pentru van Heer- 
den, Milsom şi Hilda Glaum. Toate gările sunt supravegheate. 
Crezi că este prea târziu? 

— Totul depinde de sistemul lui Heerden, spuse Beale. Dacă 
totul depinde numai de el şi-l vom prinde putem evita o 
catastrofă mondială. 

II găsiră pe Kitson care le spuse: 

— Dacă ne luăm după ziare, el a câştigat prima repriză. 
Toată lumea a intrat în panică. Tocmai am discutat cu 
subsecretarul de stat de la agricultură. Intreaga Europă este 
îngrozită. Acum povesteşte-mi ce s-a întâmplat. Ascultă cu 
atenţie toată povestirea. lţi cer scuze dar îmi dau seama că totul 
este mult mai important decât soarta d-rei Cresswell. 

— Ce înseamnă toate astea? întrebă Mac Norton. 

— Criza grâului? Preţul pâinii poate creşte de zeci de ori! 

După un moment intră în cameră un bărbat: Mac Norton îl 
întâmpină. „Mă scuzaţi, spuse acesta, sunt lordul Sevington 
ministrul Afacerilor externe al Marii Britanii. După cum văd, 
Beale, ce mi-ai povestit se petrece întocmai. Mac Norton, avem 
şanse să-l prindem pe van Heerden?” 

— Nimic nu scapă nepedepsit în ţara noastră. Dacă l-am fi 
ascultat pe Beale acum ar fi fost arestat. Ştii că era în relaţii cu 
noi? 

— Nu ştiam nimic! spuse avocatul. 

— Credeam că era vorba doar de o poveste senzaţională 
pentru presă! spuse ministrul. 

— Nu înţeleg ce câştig poate avea van Heerden dacă 
distruge grânele întregii lumi. 

— Recoltele Rusiei şi Germaniei sunt în stare perfectă şi au 
fost ipotecate de guvernul german. 

— Guvernul...? 

— Azi dimineaţă guvernul german a dat două decrete. 
Primul prevede rechiziţionarea întregii producţii de grâu. Au fost 
construite depozite imense de grâu în toată Germania. Al doilea 
decret interzice exportul grânelor. Totul va fi raţionalizat în 
Germania pentru un an iar pâinea va fi distribuită de guvern. 
Astfel că Germania va trata cu noi pentru a-i cumpăra surplusul 
la preţul pe care-l va impune. 

— Dacă planul lui van Heerden se realizează, dacă vor 
rămâne doar recoltele de grâu ale Germaniei vom fi nevoiţi să 
plătim toate despăgubirile de război primite de noi ca şi 
cheltuielile de război ale Germaniei, în schimbul grâului. 

— Dar e imposibil... 

— De ce imposibil? Doar nu există limită de preţuri pentru 
lucrurile rare şi care vor costa mai mult ca aurul. În Anglia avem 
rezervă de grâu doar pentru o lună iar toate ţările producătoare 
nu vor mai exporta. Spune-mi, te rog Beale, putem salva recolta 
locală? 

— Mă îndoiesc. Ar trebui mobilizați milioane de oameni 
pentru păzirea suprafeţelor însămânţate. Otrava poate fi trimisă 
în câmp în multe feluri. Doar dacă-l prindem pe van Heerden 
putem opri dezastrul. 

— Deci va trebui să rezistăm 12 luni? spuse ministrul. 

— Mult mai mult, domnule! spuse Beale. 

— Ce vrei să spui? 

— S-ar putea ca o generaţie întreagă să fie lipsită de grâu, 
spuse Beale, solul va fi infectat pentru zece ani. 

— Asta înseamnă că economia mondială se va prăbuşi! Ar fi 
sfârşitul civilizaţiei. Toţi rămaseră împietriţi. 

Din stradă se auzea zgomotul vieţii. 

— E de necrezut! spuse Kitson. 

— Beale! spuse ministrul. Ai toată libertatea de acţiune. Vei 
rămâne mereu în contact cu mine iar Scotland-Yardul este la 
dispoziţia d-tale. 

Şi ieşi urmat de Mac Norton. 

— S-ar putea să cadă guvernul! spuse Kitson. Ce vei face? 

— II voi aresta pe van Heerden. 

— Este marea anchetă a vieţii d-tale. 

Van Heerden dispăruse luându-şi toate lucrurile, însoţit de 
Milsom. În ziare se anunţa: „Se interzic zborurile avioanelor în 
afara graniţelor ţării!” 

Erau supravegheate toate gările şi porturile ţării. Fotografia 
lui van Heerden era răspândită în milioane de exemplare. La ora 
două era arestată Hilda Glaum care însă refuza să facă vreo 
declaraţie. La ora cinci se anunţa suspendarea tuturor 
comunicărilor telegrafice şi telefonice externe. Beale reveni după 
verificarea unui arestat ce semăna cu van Heerden unde găsi un 
adevărat consiliu de război: Mac Norton, un reprezentant al 
Ministerului de externe, un savant agronom şi un reprezentant al 
bursei grâului. 

Văzându-l, Kitson îl trase deoparte. 

— Beale, cineva doreşte să te vadă în camera de alături. 

— Miss Cresswell? Ce ştie ea? 

— Asta rămâne s-o afli singur, spuse Kitson. 

Cu inima bătându-i nebuneşte, Beale se trezi în faţa fetei 
care, legal, era soţia lui! 


CAPITOLUL XXVIII 
Sosirea lui Milsom 


Fata veni în întâmpinarea lui. Părea o apariţie aeriană cu un 
farmec aparte. La gândul că era, chiar dacă numai teoretic, soţul 
acestei fete, inima îi tresări. Era palidă, cu cearcăne sub ochi, 
dar mâinile sale păreau sigure şi călduroase. 

— Trebuie să-ţi mulţumesc, d-le Beale, spuse ea. Domnul 
Kitson mi-a spus că-ţi datorez salvarea. 

— Intr-adevăr... spuse el jenat, neştiind ce putuse Kitson să 
spună mai mult. 

— Aţi avut o zi grea, spuse ea cu simpatie. L-aţi arestat pe 
doctorul van Heerden? 

El negă din cap. 

— Imi pare bine! spuse ea. 

— Cum asta? 

— Pentru că înainte de a fi arestat aş dori să lămuresc un 
lucru. L-am întrebat pe domnul Kitson dar mi-a spus că doar d-ta 
poţi să-mi explici totul. 

— Ce doreşti să ştii? 

Fata se sculă, îşi luă poşeta şi scoase un obiect pe care i-l 
întinse. Beale rămase mut văzând verigheta. 

— Sunt măritată? întrebă ea. N 

El încercă să vorbească fără să reuşească. In cele din urmă 
făcu un semn afirmativ. 

— De asta mă temeam căci nu-mi mai amintesc nimic afară 
de o injecție făcută de van Heerden. 

Beale era mai nervos ca niciodată în viaţa lui. 

— Îți voi explica, spuse el cu voce stinsă dar va fi greu de 
înţeles. 

Ea îl privi încurajator: 

— Ştiu că cineva ca d-ta nu se laudă degeaba dar totuşi 
încearcă! 

— Ei bine, reluă el, ştiam că van Heerden vroia să te ia de 
nevastă. Am bănuit că-şi dorea numai banii şi nimic mai mult. 

— Nu prea mă măguleşti! surise ea. 

— Deci van Heerden vroia să vă căsătoriţi... 

— ...Şİ a făcut-o! spuse ea. Şi voi desface această căsătorie 
cât mai curând posibil. 

— Mda, sper şi eu... spuse Beale. Cred că va fi greu dar voi 
face tot ce se poate. Crede-mă d-ra Cresswell... 

— Nu mai sunt d-ra Cresswell, spuse ea strâmbându-se dar 
te rog să nu pronunţi numele nou. 

— Nu o voi face. 

— Ştiai că vrea să se însoare cu mine pentru banii mei şi nu 
pentru calităţile mele. Atunci, de ce ne-ai urmărit? 

— Ştiu că îţi va părea oribil, ştiu că-ţi vei face o părere 
proastă despre mine dar trebuie să-ţi spun... M-am gândit că 
dacă vei fi deja măritată van Heerden te va lăsa în pace... 

— Dar nu eram măritată! spuse ea intrigată. 

— Aşteaptă, te rog! Eram convins că van Heerden dorea 
doar banii şi dacă erai deja căsătorită, sau doar credeai că eşti... 
te-aş fi putut salva de primejdii nebănuite... L-am cunoscut pe un 
anume Homo. Fusese pastor şi-şi păstrase aspectul şi 
manierele... dar decăzut, şi am scos un act de căsătorie pe 
numele meu. 

— Pe numele d-tale? Un act de căsătorie cu d-ta? 

— Apoi am plecat cu Homo în căutarea d-tale. Ştiam că nu 
aveam prea mult timp la dispoziţie şi speram că dacă van 
Heerden ar crede că ne-am căsătorit şi religios... 

— Acum înţeleg. Dar asta e grozav! Şi căsătoria a avut loc? 
Eu unde eram? 

— Erai la fereastră! 

— Foarte drăguţ. Şi erai afară cu pastorul d-tale... înseamnă 
că nu sunt deloc măritată iar inelul îţi aparţine — şi i-l întinse cu 
un surâs amuzat dar el negă din cap. 

— Eşti cât se poate de măritată! zise Beale cu voce slabă. 

— Şi totuşi sunt măritată... Cum vine asta? 

— Homo nu fusese despopit, este încă pastor veritabil iar 
noi suntem căsătoriţi de-adevăratelea. 

Se priviră în tăcere. Ochii fetei exprimau stupefacţie dar 
Beale crezu că vede în ei oroare, dezgust şi mânie şi aştepta 
primele ei cuvinte precum un criminal sentinţa. 

— Deci sunt căsătorită cu d-ta?! 

— Ştiu că n-ai să mă ierţi niciodată. Singura mea scuză este 
că am făcut totul ca să te salvez. l-aş fi putut împuşca pe toţi, aş 
fi putut veni cu poliţia dar ar fi durat prea mult. Nu m-am purtat 
cinstit dar cred că nu puteam proceda altfel. 

El nu văzu lumina de tandreţe din ochii ei pentru că n-o 
privea şi continuă: asta este povestea îngrozitoare pe care am 
trăit-o împreună. Domnul Kitson te va sfătui ce trebuie să faci ca 
să redevii liberă. A fost o neînțelegere îngrozitoare şi cu atât mai 
gravă cu cât numai d-ta eşti victima. 

Ea luă verigheta şi-o privi curioasă. 

— Ciudată situaţie, nu-i aşa? spuse ea. 

— Aşa e. 

— Şi ce intenţionezi să faci? Dacă ne gândim bine situaţia 
nu e disperată. Deci aş fi doamna Stanford Beale. Bietul domn 
Beale. Sper că nu ţi s-au deranjat proiectele de viitor. lartă-mi 

întrebarea dar ca soţie am dreptul să ştiu: intenţionai să te 
căsătoreşti cu altcineva? 

— Nu sunt nici măcar logodit! 

— Situaţia este teribil de ciudată. 

— Imi dau seama şi voi face tot posibilul să repar... 

— Să nu ne pripim. Observi că nu mai leşin cu una cu două 
şi trebuie să fii mândru de asta. 

— Nu vreau să discutăm amănuntele neplăcute ale unui 
divorţ dar lasă-mi câteva zile de gândire înainte de a hotărî ce 
avem de făcut. Van Heerden e liber şi până nu va fi arestat nu 
putem îndepărta ameninţarea gravă care apasă asupra întregii 
lumi. Pentru asta nu am luciditatea necesară. 

— Inţeleg. Ai alte probleme mult mai importante ca mine. 
Nu cumva mi-ai cumpărat un roman? zise ea văzându-l că scoate 
o carte din buzunar. 

— Da! zise el întinzându-i cartea în aşa fel ca să i se vadă 
titlul: „Un prieten la nevoie” de S. Beale. 

— Nu ştiam că eşti scriitor. 

— Da şi chiar aş dori să ţi-o pun în bibliotecă lângă 
celelalte. De fapt venisem să-ţi spun că tot ce ştii despre van 
Heerden este adevărat. El e un mare pericol pentru d-ta. Te rog 
însă să nu citeşti cartea decât într-o situaţie gravă. Imi promiţi? 

— De ce atât mister? 

— Îmi promiţi? 

— Evident că-ţi promit dar nu înţeleg nimic. 

— Vei înţelege la momentul potrivit. 

El deschise uşa. Kitson îi întâmpină. 

— Cred că n-a intervenit ceva nou?! spuse Beale. 

— S-a făcut un schimb de note guvernamentale între Tripla 
Alianţă şi guvernul German. S-au întrerupt toate comunicațiile cu 
Ucraina iar Bosforul este blocat prin scufundarea unor vase iar 
cele încărcate cu grâne sunt blocate în Marea Neagră. 

— E de rău! spuse Beale apropiindu-se de masa acoperită 
de hărţi şi tabele... 

— Tocmai am primit un mesaj de la Scotland-Yard, spuse 
Mac Norton. Carter, secretarul meu mă asigură că van Heerden 
nu a părăsit Londra. 

— A vorbit Hilda Glaum? 

— Nu, ea n-ar mărturisi nimic chiar dacă ar fi torturată, 
ceea ce nu e permis în Anglia. 

Se auzi o bătaie în uşă. 

— Să deschidă cineva căci este încuiată! zise Kitson. 

Intră un servitor care anunţă: Un bărbat doreşte... dar 
înainte de a spune mai mult fu dat la o parte şi o siluetă prăfuită, 
cu părul în dezordine se repezi în cameră. 

— Mă numesc Milsom şi vin să vă aduc mijloacele care vă 
lipsesc împotriva lui van Heerden... pentru a vă ajuta să-l 
împiedicaţi, dacă mai e posibil, să ruineze ţara noastră. 


CAPITOLUL XXIX 
Codul pierdut 


Hainele noului venit erau murdare, gulerul mototolit şi 
pătat. O barbă nerasă de câteva zile îi dădeau impresia unui om 
epuizat. 

— Unde este van Heerden? întrebă Beale. 

— L-am părăsit acum două ore după o discuţie inutilă 
despre patriotism. Se reîntorcea la casa din Southwark. 

— Deci este în Londra? 

— Nu-l veţi găsi! spuse Milsom. Priviţi, vă rog... 

Ridică mâna dreaptă pe care o ţinuse ascunsă până atunci 
şi Olivia închise ochii gata să leşine. 

— Indexul drept şi o parte a falangelor... după o 
împuşcătură de revolver! spuse el filozofic. Aveam şi eu un 
revolver dar el a tras primul. Daţi-mi ceva de băut! 

| se aduse o sticlă de vin din care bău repede două pahare. 

— L-aţi împiedicat să plece pe mare, aţi oprit serviciile 
telegrafice şi telefonice, supravegheați drumurile dar mesajul lui 
va trece, dacă... 

— Deci încă n-a transmis nimic? strigă Beale. Milsom, vei fi 
liber şi răsplătit. Spune-ne adevărul, ajută-mă să împiedicăm 
oroarea pe care van Heerden vrea s-o arunce asupra lumii şi nici 
o recompensă nu va fi prea mare pentru d-ta. 

Milsom închise ochii pe jumătate. 

— Nu m-am certat cu van Heerden în speranţa unei 
recompense. Poate veţi râde dar am făcut-o din patriotism. Nu 
mă credeţi? 

— Eu îl cred! zise Olivia de care uitaseră iar Milsom făcu 
ochii mari văzând-o. 

— Dar ce aşteaptă van Heerden? întrebă Mac Norton. 

— Datorită unei inconştienţe care-i poate fi fatală... un plan 
minunat eşuează din cauza unei complicaţii în plus pe care o 
născoceşte o inteligenţă bolnavă cu pretenţii de supraom. 

— inseamnă că Rugina Verde nu a corespuns? zise Beale. 

Milsom clatină din cap. 

— Ba a corespuns din plin la toţi parametri conform 
aşteptărilor... Defectul a fost în munca organizatorică. Se opri şi 
îl văzură zâmbind. Tot planul se afla la van Heerden. La cuvântul 
„Mergeţi” mii de agenţi ai săi vor începe acţiunea distructivă. 
Dar ordinul trebuie să vină numai de la el. A centralizat totul atât 
de mult încât dacă ar muri subit fără a fi lansat parola, munca a 
mulţi ani va fi irosită. Bănuiesc că se fereşte de toată lumea 
chiar şi de noul guvern German. A preparat totul în decursul unui 
an cu ajutorul unei compatrioate şi în fiecare ţară există un 
agent principal care posedă o copie a unui cod foarte simplu. La 
momentul potrivit van Heerden va trebui să telegrafieze un 
cuvânt care ar însemna: „Acţionaţi!” sau „Opriţi totul până la noi 
ordine!” sau „Abandonaţi totul în acest an şi recuperaţi 
culturile!” Se întâmplă să cunosc sensul cuvintelor codului 
pentru că van Heerden m-a pisat mereu la cap cu ele. 

— Care este codul? 

— Imediat! Van Heerden este tipul savantului care nu are 
încredere în memoria sa, este din cei care scriu totul în carnet în 
cele mai mici amănunte. Totuşi are o memorie extraordinară a 
lucrurilor simple. De exemplu într-un limbaj clar ar repeta acelaşi 
lucru de o sută de ori fără a schimba măcar o literă. Ar putea cita 
pe dinafară numele şi adresele tuturor agenţilor săi. Dar când 
este vorba de o treabă ştiinţifică nu ar putea face nimic fără 
însemnările sale. Se pare că, o dată scrisă o idee nu şi-o mai 
poate reaminti. 

— Ei bine, vrei să spui că şi-a notat codul? întrebă Kitson. 

— După incendiul laboratorului din Paddington, van 
Heerden mi-a spus că e momentul să dispărem. El urma să plece 
pe continent iar eu în Canada. „Inainte să pleci (mi-a spus) îţi voi 
da codul dar nu pot s-o fac până la ora zece”. Mac Norton notă 
stenografic totul şi marcă cu grijă ora. 

— Ne-am reîntors la apartamentul lui pentru a mânca. Era 
ora cinci. El şi-a împachetat câteva lucruri şi am observat că 
studia cu atenţie interiorul unei cutii pe care o adusese cu o 
noapte înainte de la Stains. O făcea pe ascuns dându-mi să 
înţeleg că-şi consulta codul şi mă întrebam de ce trebuia să 
aştepte ora zece. Oricum, pot să jur că şi-a strecurat ceva în 
buzunar. A părăsit apartamentul curând după aceea şi merse la 
gară pentru a-şi lăsa bagajele. Mi-a dat zece mii de dolari în 
numerar în caz că am fi despărțiți şi a mers la o casă din sudul 
Londrei. Nu-mi cereţi adresa pentru că van Heerden nu mai este 
acolo. La ora zece van Heerden a revenit într-o panică totală. 
Codul fusese rătăcit! 

— Rătăcit! strigă Beale. 

Acum tragedia se amestecă cu farsa. 

— Rătăcit! repeta Milsom. Nu mi-a spus prea multe dar am 
înţeles totuşi că nu se pierduse cu totul, codul. Bănuiesc că el 
ştia unde se află. Apoi van Heerden începu să blesteme ţara 
mea, pe mine, rasa mea decadentă. In fine, ne-am certat toată 
după amiaza pentru a ajunge la culme în această seară. Vroia 
să-l ajut într-o spargere dar spargerile nu sunt partea mea cea 
mai tare. 

— Unde dorea să facă spargerea? întrebă Mac Norton cu 
interes profesional. 

— N-aş putea spune pentru că a refuzat să-mi răspundă. 

Totuşi cei prezenţi rămaseră nedumeriţi gândindu-se fie- 
care unde ar putea van Heerden să-şi caute codul pierdut. 


CAPITOLUL XXX 
Olivia îşi aminteşte 


În mijlocul consternării generale, Olivia îşi aminti că odată 
căutând o rochie în dulapul său de haine, într-un buzunar găsise 
un tichet de depunere la una din casetele pentru bagaje din gara 
Paddington. Deşi nu-şi amintise să fi depus acolo ceva lăsase 
totuşi tichetul la locul lui în buzunarul rochiei. Acum când auzise 
că van Heerden căuta un obiect rătăcit care putea fi şi parola 
codului, bănui că tichetul fusese ascuns acolo pentru a nu fi găsit 
în cazul unei percheziţii în apartamentul lui. Fără să spună nimic 

celor prezenţi, părăsi camera pe neobservate şi merse în 
apartamentul ei. Intră şi începu să caute în dulapul din dormitor, 
în buzunarele rochiilor şi spre bucuria ei găsi tichetul. De fapt era 
o chitanţa pentru un ceas lăsat garanţie la un birou de 
împrumut. Grăbită să se înapoieze la Kitson ca să i-l dea lui 
Beale se întoarse în camera de zi cu tichetul în mână. Aici dădu 
cu ochii de un bărbat îmbrăcat în ţinută de seară care sta în 
mijlocul camerei cu un pardesiu pe braţ, cu mănuşi din piele albă 
şi foarte sigur pe sine. 

— Nu te mişca! spuse van Heerden şi nu striga. Fii amabilă 
şi dă-mi chitanţa ce o ai în mână. 

Fata asculta în tăcere şi întinzându-i micul tichet pe 
deasupra mesei care-i despărţea, privi în sus spre raftul de cărţi, 
căutând cu ochii volumul semnat de Stanford Beale. 


CAPITOLUL XXXI 
Ceasul 


— Mulţumesc! spuse van Heerden punând chitanţa în 
buzunar. Sunt sigur că n-ai spus nimănui despre existenţa 
acestui tichet. 

— Nu poţi să fii sigur de asta! spuse iute fata. 

— Vorbeşte mai încet! comandă el ameninţător. 

— Bănuiesc aşa ceva pentru că dacă l-ar fi văzut Beale ar fi 
fost acum în posesia lui şi nu a mea. Dacă ar fi ştiut de existenţa 
lui toate proiectele mele ar fi eşuat. Dar eu voi reuşi! Şi acum, 
spuse cu rânjet, timpul e scurt şi trebuie să ne grăbim. iți dai 
seama că sunt obligat să te iau cu mine. 

Tremurând, fata trecu pe lângă el şi merse în dormitor unde 
o urmă şi van Heerden. 

— Mergem departe? întrebă ea. 

— Ai să vezi la timpul potrivit. 

— Nu te întreb fără motiv. Trebuie să-mi iau o valiză? 

— Cred că ar fi cazul. 

Ea îşi aduse cele necesare pentru călătorie. 

— Te deranjează dacă îmi iau şi o carte pe drum? 

— Mă tem că nu vei fi un tovarăş prea agreabil. 

Ea luă o carte de pe etajeră şi era să se trădeze cuo 
exclamaţie involuntară simţindu-i greutatea neobişnuită. 

— leşi pe culoar şi ia-o la dreapta. Te urmez şi eu imediat, 
ordonă doctorul van Heerden. Vei merge pe un culoar strâmt 
care duce la o scară de serviciu pe care o vei cobori. Te previn 
că te voi ucide dacă faci vreun semn sau dacă strigi după ajutor. 

Coborâră scara de piatră, traversară o anticameră murdară 
şi rău mirositoare şi ieşiră în stradă fără a fi remarcaţi. Maşina lui 
van Heerden aştepta în apropiere iar Olivia îl recunoscu pe 
Bridgers la volan. 

— Ei bine, domnilor spuse Milsom nu cred că vă pot spune 
mai mult. Ce veţi face cu mine? 

— Deocamdată nu te arestez! spuse Mac Norton. Vei merge 
însoţit de unul din oamenii mei şi vei rămâne la dispoziţia 
poliţiei. 

— Nu e ceva nou pentru mine dar vreau să vă dau un sfat. 

— Care? întrebă Beale. 

— Nu-l subestimaţi pe van Heerden. Nimeni dintre noi nu ar 
fi în siguranţă dacă van Heerden i-ar pune gând rău. Salută şi 
părăsi camera însoţit de Mac Norton. 

— Cred că este un criminal, nu-i aşa? întrebă Kitson. 

Beale aprobă apoi se uită la ceas şi-l consultă pe Kitson. 

— Cred că Miss Cresswell s-a plictisit şi a plecat să se culce. 
Mă voi asigura imediat! zise Kitson. 

Când reveni, Beale îl văzu foarte agitat. 

— Nu este acolo! se lamentă Kitson. 

— Nu este în camera ei? 

— Nu am găsit-o nicăieri! lat-o pe camerista ei. Unde este 
stăpâna d-tale? 

— Credeam că este cu dumneavoastră, domnule. 

— Asta ce mai e? spuse Beale ridicând de jos o mănuşă 
albă din piele. Nu cred că a ieşit. 

— Asta e mănuşă bărbătească, domnule. 

Era o mănuşă nouă pe eticheta căreia scria: Glebler, 
Rotterdam. 

— A sosit cineva aici? Vreau să spun un musafir. 

— Posibil, domnule, fără ca eu să ştiu pentru că domnişoara 
mi-a spus că nu mai are nevoie de mine astă seară. 

Beale văzu că fata ezita să mai spună ceva. 

— Spune tot adevărul! 

— Am văzut-o cu totul întâmplător căutând prin toate 
buzunarele rochiilor sale şi parcă mi s-a părut că a găsit o 
chitanţă. 

Văzând nesiguranța fetei, Beale insistă: 

— Dumneata ştiai de existenta acestei chitanţe? 

Fata roşi pentru că îi era greu să recunoască că şi ea 
cotrobăise prin rochiile stăpânei şi găsise şi ea chitanţa pe care o 
citise... 

— Cu siguranţă că ştii despre ce e vorba! spuse aspru 
Beale; pentru ce obiect era făcut împrumutul? 

— Pentru un ceas domnule, recunoscu fata. 

— Pentru câţi bani era amanetat? 

— Pentru zece shilingi, domnule. 

— Îţi aminteşti şi pe numele cui era împrumutul? 

— Un nume străin... 

— Van Heerden? 

— Da, domnule. 

— Cum se numeşte cel care a primit ceasul? 

— Nu-mi amintesc prea bine... 

— Gândeşte-te bine! spuse ameninţător Beale. 

— Fraţii Rosenbaum din Comercial Road! mărturisi 
camerista. 

— Să verificăm în cartea de telefon, zise Kitson. 

Intră şi Mac Norton. 

— Am găsit! strigă Beale. Codul se găseşte în ceas, gravat 
sau scris pe ceva, nu pricepi? Van Heerden nu avea încredere 
nici în propria memorie. A scris pe o hârtie pe care a pus-o în 
ceasul lăsat amanet. E un loc destul de sigur. 

Mac Norton aprobă. 

— Vă amintiţi ce-a spus Milsom? Că el nu crede că acest 
cod este iremediabil pierdut şi că van Heerden ştie unde este 
ascuns. De aceea se hotărâse să facă spargerea pentru a găsi 
chitanţa ascunsă probabil în dulapul domnişoarei Cresswell. 

— Dar ce s-o fi întâmplat cu Olivia? întrebă Kitson nervos. 
Nu pot fi liniştit ştiind că poate fi în pericol. 

— Eu nu cred că este în pericol. Ba mai mult, sunt convis 
că-l va preda pe mâna justiţiei, spuse Beale. 

— Eşti nebun! răspunse Kitson. 

— Câtuşi de puţin! Vino te rog — şi-l conduse în dormitor. 
Priveşte! spuse arătându-i biblioteca. 

— Ce vrei să spui? 

— Acum jumătate de oră i-am dat Oliviei o carte care acum 
lipseşte din raft. 

— Cum poate o carte s-o salveze? 

— Crede-mă, Olivia este în siguranţă şi acum întrevăd 
sfârşitul lui van Heerden. 


CAPITOLUL XXXII 
Factura negustorului de grâne 


Era ora 11 când Beale şi Mac Norton coborâră dintr-o 
maşină în faţa unui magazin de împrumuturi. Deşi era o stradă 
importantă era goală la ora asta. Ferestrele erau în întuneric. Au 
bătut la uşă fără nici un rezultat şi în curând apăru un poliţist 
care le spuse: „Aici nu locuieşte nimeni! Bătrânul Rosenbaum stă 
la High Gate.” Incercară să forţeze uşa fără nici un rezultat. Un 
paznic se apropie şi le spuse că văzuse şi o altă maşină din care 
coborâse un bărbat ce descuiase uşa cu o cheie. Era un bărbat 
bine îmbrăcat ce plecase apoi după zece minute. j 

...După o jumătate de oră Rosenbaum fu adus de acasă. In 
interiorul magazinului, Beale găsi pe o tejghea o foaie de hârtie 
şi câteva monede. Pe foaie scria: „Pentru recuperarea unui ceas 
zece shilingi”cu scrisul lui van Heerden. 

— Cred că a lăsat hârtia şi banii special pentru noi! remarcă 
supărat, Mac Norton. 

— Nu cred! zise Beale. E scris cu cerneală încă udă pe o 
hârtie găsită aici! 

Hârtia era factura unui negustor de grâne din Horsham 
adresată lui 1.B.Harden — sub acest nume fuseseră închiriate 
pivnițele din Paddington, le spuse Mac Norton. Era datată cu o 
săptămână înainte şi reieşea că mai rămăsese de plată 
echivalentul a 30 dolari. 

— lată cum greşesc chiar cei mai inteligenţi criminali: 
planuri îndelung elaborate eşuate din cauza unei neglijenţe 
banale şi ajung pe mâna justiţiei. 

— Deci să-l căutăm pe Horshan spuse Mac Norton. 

Intrebându-l din nou pe gardianul din post acesta le spuse 
că maşina se reîntorsese în direcţia de unde venise. 

— Mai întâi voi merge la redacţia ziarului „Megafunul”, zise 
Beale. Vreau să aflu starea pieţii cerealelor. La ora asta vom şti 
şi bursa din America. Era neliniştit pentru că nu ştia ce va aduce 
ziua de mâine. Dacă van Heerden va reuşi în acţiunea lui 
criminală ce se va întâmpla în lume? 

Toată populaţia atât de liniştită azi putea ca într-o lună să 
nu mai existe. Trăia o tragedie gândindu-se că şi Olivia la care se 
gândea acum mai mult ca la un camarad de luptă. 

Clădirea ziarului era intens luminată. 

— lată ultimele preţuri ale grânelor! zise redactorul şef. Nu 
sunt prea încurajatoare. 

Beale le citea cu atenţie. 

— Ce părere aveţi despre scumpirea grâului. 

— S-au cerut explicaţii Germaniei despre interzicerea 
exportului de grâne, despre rezervele lor şi măsurile luate în 
ultimele luni. 

— Un fel de ultimatum? 

— Nu chiar. Nu sunt motive de alarmă. Guvernul englez a 
mobilizat flota iar cel francez armata, doar parţial. 

— Războiul nu va fi pe câmpul de luptă, ci aici la Londra şi 
în toate oraşele mari: Manchester, Coventry, Birmingham la New 
York şi în alte mii de oraşe între Pacific şi Atlantic. 

Şi dacă planul german reuşeşte vom fi învinşi fără a se 
trage un singur foc de armă. 

— Ce vrei să spui? întrebă redactorul şef. De ce toată lumea 
cumpără cu frenezie grâu? Doar recoltele sunt bune în Canada şi 
Statele Unite! 

— Nu va mai fi nici o recoltă! declară solemn Beale în timp 
ce redactorul şef rămăsese cu gura căscată. 


CAPITOLUL XXXIII 
Sfârşitul lui van Heerden 


Doctorul van Heerden se aştepta la multe dar nu şi la faptul 
că Olivia Cresswell poate fi o tovărăşie plăcută de drum. Spre 
marea lui surpriză fata era veselă şi vorbăreaţă, îl lăsase pe 
Bridgers în maşină cu fata pentru a intra în magazinul lui 

Rosenbaum. La început taciturnă şi retrasă, fata, la înapoierea 
lui părea total schimbată. 

— Am crezut totdeauna că răpirile se întâmplă doar în 
romanele polițiste dar iată că acum trăiesc o realitate. Nu eşti 
prea original, doctore şi cred că ţi-am mai spus-o. 

— Recunosc că mă repet dar îţi promit că de data asta totul 
se va termina altfel decât data trecută. 

— Mi se pare cam greu pentru că nu mă pot mărita cu doi 
bărbaţi odată! spuse fata râzând. 

— Cred că vei divorța. 

— De ce? 

— Nu cred că-l iubeşti pe Beale. 

— El este idealul vieţii mele! 

La acest răspuns neaşteptat el rămase fără replică. 

— Şi ce intenţii ai acum? întrebă ea. 

Brusc, calmul său de până acum îl părăsi: în engleză, în 
germană, în mod vehement, ca un nebun îşi expuse planurile 
legate de Rugina Verde. In faţa gesticulaţiei lui fata se retrase în 
capătul maşinii şi-şi aminti de munca sa făcută la biroul lui 
Beale: tabelele cu fermele americane, numele şerifilor, a 
hotelurilor şi a mijloacelor de comunicaţie. Deci asta era! Beale 
descoperise complotul şi acţiona în aşa mod încât să 
contracareze acest plan diabolic. Işi aminti şi de omul ce 
nimerise în apartamentul ei crezându-se la van Heerden şi de 
fiolele de mucegai verde pe care le avea şi expresia de oroare a 
lui Beale în timp ce le vedea. 

— Dumnezeule, îţi mulţumesc! strigă fata aşa de tare încât 
van Heerden se întrerupse. 

— Ce spui? De ce îi mulţumeşti lui Dumnezeu? 

— Pentru nimic. Continuă, te rog, cu povestea asta atât de 
minunată. Este adevărată, nu-i aşa? 

— Sigur că-i adevărată! Tot universul se va târî la picioarele 
ştiinţei germane. Mâine întreaga lume se va scufunda. Priveşte! 
şi el aprinse o lanternă pentru a arăta în palmă un ceas de 
argint. Ţi-am vorbit de un cod. Codul se află aici: priveşte! Apăsă 
un buton şi capacul se deschise: în interior fata văzu o hârtie cu 
un scris foarte fin. Când ai găsit recipisa aveai codul în mână. 
Dacă vă dădea prin cap să recuperaţi ceasul nu aş fi putut să 
transmit mâine mesajul care va elibera Germania. lată ce simplu 
e totul! continuă el. Cuvântul ăsta înseamnă „Acţionaţi” şi toţi 

agenţii mei îl vor primi şi-l vor transmite telegrafic şi telefonic în 
toate colţurile. Joi dimineaţa teritorii întinse unde astăzi se află 
grâu auriu, vor fi doar deşerturi înnegrite. Sâmbătă întreaga 
omenire va contempla sublima catastrofă! 

— Dar de ce sunt trei cuvinte? întrebă fata cu o voce 
răguşită de emotie. 

— Noi, germanii, ne gândim la toate variantele şi nu lăsăm 
nimic la întâmplare. Lucrăm totdeauna metodic. În legătură cu al 
doilea cuvânt... rostul lui e să comunice agenţilor mei să aştepte 
alte ordine. lar al treilea înseamnă: „Abandonăm planul pentru 
anul acesta”. Apoi van Heerden închise ceasul şi-l băgă în 
buzunar cu mare satisfacţie. După cum vezi nu mai ai nici o 
importanţă în acest joc. Eşti o fată frumoasă, dorită de mulţi 
bărbaţi dar pentru mine eşti doar o femeie amuzantă, frumoasă 
şi deşteaptă în anumite limite şi puţin cam frivolă pentru gustul 
meu. Intenţionez să te eliberez îndată ce voi fi eu în siguranţă. 
Doar dacă... 

— Doar dacă? repetă fata cu inima strânsă. 

— Bridgers, fidelul meu asistent, îmi vorbea despre 
dumneata. Dacă te vrea de-adevăratelea, te va avea! 

Fata îşi dădu seama că nu trebuie să-l enerveze pe van 
Heerden până nu va afla totul. 

— Cred că planul d-tale este oribil. Mă refer la grâu şi nu la 
Bridgers. Totuşi mi se pare ceva grandios! 

Doctorul, ca orice nebun era sensibil la laude şi redeveni 
„genial”. 

— Este planul cel mai grandios făcut vreodată de un om! 
Este crima cea mai colosală ce a fost înfăptuită vreodată! 

— Dar cum vei expedia parola? Toate mijloacele de 
comunicaţie sunt supravegheate de guvern. Doar dacă ai un 
post clandestin de emisie... 

— Nici nu am avut încredere în aşa ceva. Am un mijloc mult 
mai eficient, vei vedea. 

— Şi cum vei părăsi Anglia? 

— Mâine dimineaţă un avion mă va lua de la ferma mea din 
Susex, purtând culorile engleze. Avionul se află deja în Anglia şi 
va fi pilotat de Bridgers. Vom părăsi Anglia fără nici o greutate. 
Am ajuns la Horsam iar ferma mea se află la opt km pe drumul 
spre Shoreham. 

Era bine dispus şi deveni politeţea însăşi când ajunseră la 
poarta unei clădiri impunătoare. 

— Este ultima d-tale escapadă d-ră Cresswell... sau poate, 
madam Beale? spuse el jovial împingând-o înaintea lui într-o 
cameră unde era pregătită o masă pentru o persoană. După cum 
vezi nu erai aşteptată dar vei lua locul lui Bridgers. Peste două 
ore va fi ziuă. 

li oferi un pahar de vin pe care ea îl refuză. 

— Nu te teme! nu vreau să te droghez. Nu mai e cazul! 

Se pare că nu mai e nimeni în clădire. Bridgers era desigur 
la maşină... Spre ziuă van Heerden plecă să-l caute. Până atunci 
vorbise într-una despre el, despre marele lui proiect, despre 
greutăţile întâmpinate pentru a căpăta aprobarea guvernului 
său... însoţindu-l fata îl întrebă: 

— Mă interesează tot ce-mi spui dar încă nu mi-am explicat 
cum îţi vei expedia mesajul? 

— Este foarte simplu şi ai să vezi... 

Ocoliră clădirea şi ajunseră într-o curte ce era mărginită de 
trei cabane. într-una din ele era o cuşcă acoperită. 

— Priveşte! spuse el. 

— Porumbei?! exclamă fata. 

— Da, porumbei! repetă van Heerden. Şi fiecare îşi 
cunoaşte drumul pe care-l va parcurge până în Germania. 

Inapoindu-se în sufragerie, eliberă masa apoi părăsi camera 
şi reveni cu un carnet cu foi foarte subţiri. După fiecare pagină el 
puse o bucată de indigou şi începu să scrie cu grijă un singur 
cuvânt. După ce termină, le detaşă şi le strânse cu grijă. Fata îl 
observă cu interes aproape fascinată până ce termină. Apoi îşi 
luă mica valiză cu care venise o puse pe genunchi, o deschise şi 
scoase o carte. Din instinct el ridică ochii. 

— Ce ai acolo? întrebă brusc. 

— O carte! răspunse ea indiferentă. 

— Dar de ce ai deschis-o? Doar n-o să citeşti acum. 

li smulse cartea şi-i citi titlul: „Un prieten la nevoie” de 
Stanford Beale. De Stanford Beale? repetă încruntat. Nu ştiam că 
soţul d-tale este scriitor. Intoarse câteva pagini apoi se opri 
brusc: mijlocul volumului era decupat... foile fuseseră lipite 
împreună pentru a ascunde că de fapt, cartea era o cutie! 

— Ce a fost înăuntru! strigă el ridicându-se precipitat. 

— A fost obiectul acesta! Nu te mişca, Doctore! Mâna ei 
care ţinea revolverul nu tremura. Nu cred că astăzi vor pleca 
porumbeii d-tale. Te rog să te îndepărtezi de masă. Fata se 
aplecă luând ceasul şi grămăjoara de hârtiuţe. Te voi omori dacă 
nu vei face ce-ţi spun! spuse ea hotărâtă. Sunt conştientă că 
dacă nu te omor eu, mă vei omori d-ta. N 

Faţa doctorului îmbătrânise în câteva secunde. Işi ridică 
mâinile tremurătoare. Incercă să vorbească dar nu reuşi. Apoi, 
privi fix revolverul şi întinse mâna spre el. 

— Nu te apropia! strigă fata. 

In clipa în care el sări, fata apăsă pe trăgaci dar fără 
rezultat şi se trezi în braţele lui. Bărbatul era de nerecunoscut: 
furios, rânjea şi înjura în acelaşi timp. li smulse revolverul şi-l 
aruncă pe masă. 

— Eşti o proastă! N-ai ridicat piedica. 

li venea să plângă de necaz. Beale pusese piedica ignorând 
că ea nu se pricepea la arme, iar van Heerden înţelesese că este 
în avantaj. 

— Acum vei suferi! spuse el aruncând-o într-un fotoliu. Vei 
suferi şi vei constitui un exemplu. Voi lăsa soţului tău ceva de 
care nu se va atinge. Tremurând de furie se repezi spre uşă 
strigând: „Bridgers!” 

Se auziră paşi pe culoar. 

— Vino prietene! lţi vei satisface dorinţa! 

Brusc intrară doi bărbaţi unul din ei fiind Beale. 

— Nu-l mai chema pe Bridgers spuse Mac Norton căci este 
în drum spre închisoare. Am un mandat de arestare şi pentru d- 
ta. 

Doctorul van Heerden se răsuci urlând de furie şi apucă 
revolverul trăgând piedica. Beale şi Mac Norton traseră amândoi 
în acelaşi timp. Van Heerden se prăbuşi peste masă... 

„„Era într-o vineri dimineaţa. Beale traversă rapid holul 
hotelului Ritz-Carlton urcând iute scările câte două trepte odată. 
Intră în camera unde Kitson şi fata erau lângă fereastră. 

— Preţul grâului a scăzut. Mesajul a avut efect! 

— Slavă Domnului, spuse Kitson. Inseamnă că mesajul 
codului de a opri acţiunea a avut efect şi şi-a atins scopul. 

— Am dat drumul la 30 porumbei cu cuvântul magic. Şi 
astfel toţi agenţii au fost arestaţi oriunde s-au aflat. 

Kitson aprobă şi se îndepărtă. 

— Ce ai de gând acum? spuse fata cu o privire jucăuşă. 
Cred că te simţi rătăcit în această anchetă uriaşă!? 

— Au mai fost şi altele! spuse Beale. 

— Când te înapoiezi în America? 

El evită să răspundă dar fata insistă. 

— Mai am câteva mici lucruri de aranjat la Londra. 

— Ce fel de lucruri? 

— Ei bine, spuse cu o uşoară ezitare, unele treburi legale. 

— Urmăreşti pe cineva? zise fata făcându-se că nu pricepe. 

El se scărpină în cap încurcat. 

— Pentru a-ţi spune adevărul, reluă el nu ştiu prea bine ce 
să fac nici cum să mă comport. N-am fost până azi în situaţia de 
a divorța. 

— Dar este admirabil să-ţi neglijezi afaceri importante 
pentru o afacere personală. 

— Nu-i o afacere oarecare. Este o poveste curioasă. 

— Povesteşte-mi! spuse ea făcându-i loc lângă ea. 

— Este povestea unei greşeli sau măcar a unei neînţelegeri. 
Cel care cere divorţul, un tânăr de treabă, era un oarecare 
detectiv angajat pentru a proteja interesele unei fete... 

— Continuă, continuă! spuse ea vioaie. 

— Detectivul, dorind s-o protejeze contra maşinaţiunilor 
unui excroc care-i dorea zestrea a contractat cu ea ceea ce el 
credea că-i doar o căsătorie fictivă. Prin aceasta el spera să-l 
îndepărteze pe ticălosul care o urmărea şi atât! 

— De ce nefericita fată s-a căsătorit cu el aşa fictiv? 

— Pentru că ticălosul o drogase şi ea nu ştia ce face. După 
căsătorie, el a descoperit că această căsătorie este valabilă! 
Dacă o să mai roşeşti n-o să mai pot să-mi continui povestirea. 

— Dar n-am roşit deloc! protestă ea indignată. Şi ce ai de 
gând, pardon: ce are de gând tânărul dumitale? 

— El ridică din umeri: „divorţul!” 

— Dar de ce? Are ceva să-i reproşeze fetei? Cred că nu este 
treaba lui ci a bietei creaturi să ceară divorţul de frumosul şi 
bunul detectiv. Ce ai nu ţi-e bine? 

— Ba da! spuse el cu voce surdă. 

— Nu eşti de părerea mea? 

— Ba da! Dar dacă tutorele fetei este de altă părere? 

Ea negă din cap. 

— Tutorele nu face nimic fără voia ei! 

— Să aştepţi până voi dori să divorţez! şi Olivia întoarse 
capul aşa de repede că el reuşi să-i sărute doar vârful roz şi 
sensibil al urechii. 

